
VILNIUS,I9ST M. 


REDAKCIJA ATSAKO 


R. Burokui. „Viln. Kalendorių“ galėsime 
pakeisti „Ūkinin. Kalendorium“, bet paštu 
nesiųsime, nes brangiai atsieina. Atsiimkite 
patys arba per įgaliotą asmenį. 

Gras. Bindoraitei. Rodos, labai aiškiai 
ir nekartą rašėme, kad dovanų paštu ne- 
siunčiame. Prašome atsiimti kitokiu būdu. 

J. Dūdėnaitei. Nuo pradžios metų 
siuntinėjam Tamstai mūsų laikraštį per Kalti- 
nėnų paštą. 

M. Pundytei. Pinigus gavome. Dėkui. 
Prašome nemiršti mūsų ir ateityje. 


A. Janutenui. Reikalingus kompletui 
„J. Dr.“ numerius galėsite gauti mūsų laik- 
raščio administracijoj. Kalendorius dovanoms 
galite imti iš kooperatyvo. 


P. Ulazui. Gražūs Tamstos pasiryžimai 
linkime kuo sėkmingiausiai juos įvykdyti. 

J. Miklušiui. Savų perlaidų tuo tarpu 
neturime. Pinigus siųskite išpildę „przekaz 
rozrachunkowy“, kurį gausite pašte, sumo- 
kėję vieną skatiką. 

Kariui. Dėkojame už atsiųstas žinutes. 
Prašome nemiršti mūsų ir ateityje. 

R-nių Petreliui. Eilutes ir rašinėlį ga- 
vome. Dėkui. Kas tiks, spausdinsime. Para- 
šykite ir daugiau tokių rašinėlių. 

Pilėnui. Rasineli „Kada fleito garsas 
plaukia“ gavome. Dėkui. Spausdinsime. 

Laumei. Gavome. Dėkui. Pasinaudosime 
juo kiek vėliau. F 

Žižmaičiui. Eilėraščius gavome. Dėkui. 
Kas tiks, spausdinsime. L ukiame daugiau. 


Nuo Administracijos 


Naujai persitvarko mūsų laikraščio administracija, tad visus mūsų 
laikraščio prenumeratorius ir skaitytojus prašome atsiųsti tikslius savo 
adresus. Sodžiuje, kuriame yra didesnis prenumeratorių skaičius, galėtų 
surašyti vienas visų vardus, pavardes ir atsiųsti mums. 

Taip pat prašome ir tuos, kurių vardu siunčiamas didesnis mūsų laik- 
raščio egzempliorių skaičius, atsiųsti ėmėjų ir skaitytojų sąrašus. 


Prašome visus paskubėti. 


„JAUNIMO DRAUGO“' ADMINISTRACIJA 


Viršelį ir vinietes piešė Ant, Butkus. 


Eina XII mefus 


PAN] 

i 

sey 

4 

* Pa 
in 


UNIMO p 


1937 m. vasario m. 19 d. M 6a-7 (140a-1) 


y mb 
AN ai 
a — is IT o KAG TEL JAI 
2 Aš 5 ntg CEEI 
7 ~ £ Ta. .. 
. an 
; RS Pa 
; = B EN ng 
: E pi SY Va 
2 . RT y S 
ži GTA Miia. SA TAY 
` MAN: insa + fa 
LA wi song a 
' A * 
° >- A 1 a Š 
”, : t b3 3 J 
; 7 


VILNIAUS KRAŠTO JAUNUOMENĖS SAVAITRAŠTIS 


PETE VGA AKA TTT ANT TMA TOLD 


VASARIO 16-toji DIENA 


Daug ‘yra mūsų tautos istorijoje 
faktų, kurie liudija apie Lietuvos di- 
džią ir garbingą praeitį. Lietuvių tau- 
tos atliktus didvyriškus žygius minime 
su pagarba. Juos apdainavo didžių 
sielų poetai. Mūsų tautos žygiai davė 
įkvėpimo, sukėlė, sužadino kūrybines 
galias ne vienam didžiam poetui. Jie 
teikia stiprybės ir mums. Pažvelgę 
Lietuvos praeitin, pasijuntame esą 
garbingos tautos sūnūs ir dukterys. 
Kaipo garbingų savo protėvių poliko- 
nys, juntame pareigą jų žygius tęsti 
toliau. 

Minėdami vasario mėn. 16 dieną, 
minime vieną iš didžiausių mūsų tau- 
tos istorijos faktų— minime Lietuvos 
prisikėlimo faktą. Toji diena mums 
yra svarbi kaipo lietuvių tautos lais- 
vės ir nepriklausomybės paskelbimo 
diena, Ilgus amžius vergavę svetimiem, 
tą dieną lietuviai paskelbė pasauliui, 
kad nori būti laisvi, kurti ir tvarkyti 
savo gyvenimą nepriklausomai. Tą 
dieną pareiškė savo tautos valią gy- 
venti savarankiškai, 

Šiemet suėjo jau devyniolika metų, 
kai Lietuvai sušvito laisvė. Devynio- 
lika metų, kai kilnių sūnų pastango- 
mis ir aukomis mūsų tauta prisikėlė 
naujam gyvenimui. Daug laiko kentė- 


jusi, sunkiai nešusi svetimųjų uždėtą 
jungą, prisikėlė didžiam kūrybos dar- 
bui. Tiek amžių kankinta, tramdyta 
neišnyko iš gyvųjų tautų tarpo. Iš visų 
pusių žiauriai svetimų bangų plakama 
nepaskendo, nedingo. Iškentėjo skau- 
džiausius smūgius. Gyvenimo audroms 
nepasidavė. Gyvenimas mums davė 
kietą vargą, bet lietuvis nepabugo, ne- 
nusigando. Kovojo ir laimėjo. Kas 
kovoja, kas parodo savo stiprybę, pa- 
rodo, kad nebijo jokių vargų, sunkumų, 
tas tinka gyvenimui. Tą gyvenimas 
pripažįsta vertingu ir duoda teisę gy- 
vuoti. Jei lietuvių tauta per tiek laiko 
neprarado savo charakterio, parodė 
tiek daug savo dvasinės stiprybės, 
jeigu atėjus reikalui nesigailejo pa- 
švęsti brangiausių aukų, tokia tauta 
yra vertinga ir turiteisę gyventi. Tau- 
tos atsparumas yra geriausias laidas, 
kad ji sugebės atlikti paskirtą gyve- 
nimo uždavinį. Ir štai lietuvių tauta, 
išgyvenus ilgų ir be galo sunkių isto- 
rijos mėginimų laikotarpį,sulaukė, kada 
išmušė laisvės ir tautų apsisprendimo 
valanda, kada gyvenimas pašaukė ir 
mūsų tautą naujam, jau daug anks- 
čiau dainių pranašautam, nepriklau- 
somam gyvenimui, pašaukė didiems 
ir savarankiškiems kūrybos žygiams, 

Didingi mūsų tautos sūnų darbai, kil- 
niausios tautinės idėjos lydimos ko- 
vos, nežiūrint sunkiausių sąlygų ir ap- 
linkybių, pastatė Lietuvą į laisvųjų 
tautų eiles, išgavo teisę būti valstybių 
šeimos nariu. Nepriklausomybės idėja 
iš svajonių, rodos, iš nepasiekiamų 
idealų virto tikrenybe. Šiemet sukako 
jau devyniolika metų, kai toji idėja 
buvo realizuota, įgyvendinta. 
Devyniolika metų tautos bei vals- 
tybės gyvenime — tai trumpas laiko- 
tarpis. Bet jis Lietuvai atnešė labai 
daug. Tai laikotarpis, kuriame lietu- 
vių tauta, atgavus nepriklausomybę, 
beveik iš nieko labai daug padarė. 
Per tą laikotarpį suorganizuota vals- 
tybė, sutvarkytas administracinis apa- 
ratas, sukurtas politinis, kultūrinis ir 
ekonominis gyvenimas. Karo audros 
nualintas Lietuvos kraštasir šių dienų 
Lietuva — tai du milžiniško skirtumo, 
vienas į kitą visai nepanašūs vaizdai. 
Per tą, palyginti, labai trumpą laiko- 
tarpi Lietuva parodė, ką gali, sugeba 
padaryti. Laisvas ir nepriklausomas 
gyvenimas iškėlė, sužadino lietuvių 
tautos kūrybines jėgas, kurios gausiai 
ir labai gražiai pasireiškė visose gy- 
venimo srityse. Kuriantis Lietuvos val- 
stybei, kai kurie svetimųjų į tą reiš- 
kinį žiūrėjo gana pesimistiškai. Manė, 
kad Lietuva negalėsianti apsaugoti savo 
nepriklausomybės, nesugebėsianti gy- 
ventilaisvai be kurios nors kitos dides- 
nės valstybės globos; tvirtino, kad Lie- 
tuva, da r tuomet neturėdama pakanka- 
mai nei medžiaginių, nei inteligentinių 
Jėgų, nesugebėsianti tinkamai dirbti 
kūrybos darbo. Bet Lietuva per tą 
trumpą laikotarpį pakankamai įrodė, 
kad ji netiknemenkiau, bet dar kai ku- 
riose srityse geriau už kitas valstybes 

sugebėjo kurti ir tvarkyti savo gyveni- 
mą. Lietuvių gabumai ypatingai gražiai 
pasireiškė ūkio bei ekonomijos srityje. 
Per trumpą laiką sugebėta padaryti 
didelės reformos. Taip sumaniai buvo 


kad lito vertė visuomet buvo pastovi. 


Ekonominiai bei prekybiniai santykiai 
sugebėta sudaryti su daugeliu valsty- 
biy. Nors Lietuva per tą laikotarpį 
turėjo ir gana aštrių konfliktų, susikirti- 
mų su kitom valstybėm, savo kaimy- 
nėm, rodėsi, kadtai ypatingai atsilieps 
į ekonominį gyvenimą, bet ir iš šios 
padėties sugebėta išeiti gana laimin- 
gai. Kai kitose šalyse siautė krizė ir 
ekonominis skurdas, Lietuvoje tie reiš- 
kiniai buvo juntami daug mažiau. 
Siandieną, net lietuviams nepalankūs 
žmonės tvirtina, kad Lietuva ypatingai 
sugebanti tvarkyti savo ekonominį gyve- 
nimą. Labai daug padaryta ir kitose 
srityse. Daug nuveikta kūriant savo 
tautinę kultūrą. Sugebėta suorgani- 
zuoti ir tinkamon aukštumon. pastatyti 
ir kultūrinės įstaigos, pavyzdžiui uni- 
versitetas, žemės ūkio akademija, kon- 
servatorija, daugybė vidurinių ir pra- 
džios mokyklų. Daug sukurta meno, 
grožinės ir mokslinės literatūros vei- 
kalų. Trumpas laisvo gyvenimo laiko- 
tarpis, o tiek daug puikiausių darbo 
ir kūrybos vaisių! Tai geriausias Jai- 
das Lietuvos nepriklausomybei. 
Anksčiau lietuvių tauta išlaikė 
stiprybės, ištvermės ir atsparumo ban- 
dymus, o šiandieną ji kūrybiniu darbu 
yra patikrinusi savo gyvavimą kitų 
valstybių tarpe. 


Tais Lietuvos laimėjimais turi 
džiaugtis viso pasaulio lietuviai, 
. Augulis, 


TAUTOS VALIOS 
SREE ABĖ S Anj 


Nepriklausomybės aktą paskel- 

busios Tarybos prezidiumas. Sė- 

di iš kairės: Valstybės Preziden- 

tas Antanas Smetona ir vysk. 

Staugaitis. Stovi — J. Šernas 
ir min. Šaulys. 


TAUTOS LAISVĖS ŠVENTĖ 


Vasario 16 d. yra brangi lietuvių tautos 
šventė. Si diena atnešė lietuvių tautai 
laisvę. Ji atnešė tą laisve, dėl kurios pro- 
tėviai kovojo, kurios tėvai ilgėjosi, dėl kurios 
jaunuomenė kovon su daug galingesniu už 
save priešininku stojo. Dėl brangios laisvės 
kovojo lietuviai knygnešiai, gabendami ir pla- 
tindami lietuviškus spausdinius. Dėl išsiilgė- 
tos laisvės nebaisios jiems buvo kartuvės 
ir tamsūs, drėgni kalėjimai, negąsdino jų 
šaltasis tolimas Sibiras. 

Kova dėl laisvės yra kilniausia kova, nes 
laisvė yra brangiausia Aukščiausiojo dovana 
žmogui. Tik laisvas būdamas žmogus gali 
tobulėti, kilti aukštyn. Nelaisvė žemina žmo- 
gy. Nepakesdama priespaudos, belaisvė žmo- 
gaus siela skursta, nyksta. Todėl 
tautos nepajėgia ir negali sukurti nei meno 
nei mokslo kūrinių. Tokios tautos ilgainiui 
tampa kitiems irankiu siekti savų tikslų. Tad 
suprantama, kodėl kiekviena tauta brangina 
savo laisvę. Netekus laisvės ji dėl jos, nieko 
nesigailėdama, kovoja. 

Lietuviams laisvė yra juo labiau brangi, nes 
jie buvo jos netekę ir daug triūso, vargo 
ir aukų padėjo, kol vėl sau ją iškovojo. 
Ir iš tikrųjų, mūsų praeitis yra geriausias 


liudytojas, kad mūsų protėviai brangino lais- 


pavergtos 


vę ir garbingai ją gynė. Dėl savojo krašto 
laisvės lietuviams teko daug kovoti su pik- 
taisiais kryžiuočiais. Ir štai, nesenai sukako 
550 metų, kai mirė vienas iš didžiausių Lie- 
tuvos laisvės gynėjų didysis kunigaikštis Kęs- 
tutis. Jis kuone visą savo amžių praleido 
kovose su Kryžiuočiais. Jo dėka žemaičių 
kraštas išvengė vokiečių vergovės pančių. 
Kęstutis kovose dėl savojo krašto laisvės 
igijo tauriojo riterio vardą ir buvo gerbiamas 
ne tik savųjų, bet ir priešininkų. Lietuvos 
valstybė prie Kęstučio sūnaus Vytauto pasie- 
kė didžiausią galybę ir garsą. Po Vytauto 
mirties mūsų valstybė juo toliau, juo labiau 
pradėjo silpnėti ir merdėti, kol pagaliau ir vi- 
sai užblėso. 

Ir prasidėjo sunkūs ir žiaurūs vergovės 
amžiai. Svetimos kojos mindžiojo Lietuvos 
žemelę, aplaistytą savųjų sūnų krauju, sveti- 
mi žmonės šeimininkavo po tą šali, kur gy- 
veno karžygiškos tautos ainiai... 


„Jau daug šimtų metų praėjo, — skun- 
dėsi kitados mūsų tautos tėvas d-ras J. 
Basanavičius, — kaip paliovė Lietuvos gied- 


riose padangėse spindėjus žvaigždelė, kuri 
mūsų tėvų tėvams švietė; tamsi neperregi- 
ma ūkana apsiautė mūsų linksmą senovėje 


žemę; visoki vargai ir sunki, ilga verguvė iš- 


163 


dilde is atminties musy paminejimus laimin- 
gesnio ir nevargingo gyvenimo; užmiršome, 
kuo mes senovėje buvome, ir tik retoje jau 
dainoje ar pasakoje randi paminklą minavotą 
iš praeities mūsų... Liko dar kalba mūsų 
garbinga, apie kurią mes galime drąsiai su 
mokintu vyru ištarti: „Die Sprache ist unsere 
Geschichte“ *). Šiaip — viskas pragaišo, 
o ir tas mūsų vienintelis skarbas — kalba, 
taipogi nyksta“. 

Tačiau sunku užgniaužti savim pasitikėji- 
mą tautoje, kuri ir sunkiausiose valandose 
nenustoja garbinti savo tautos karžygių. To- 
kia tauta visados pasisemia jėgų ir vėl drą- 
siai žengia pirmyn. Sustiprėjo Lietuvos dva- 
sia. 

„Kaip aušrai auštant nyksta nakties tam- 
sybe, o kad taip jau prašvistų ir Lietu- 
vos dvasia“! Šiuos kupinus sielvarto ir vil- 
ties žodžius d-ras J. Basanavičius ištarė prieš 
54 metus. Jiems buvo lemta tapti kūnu. 

Prašvitus „Aušrai“, Lietuvos padangėj ne- 
trukus suskambėjo Vinco Kudirkos „Varpas“, 
raginąs visus keltis ir dirbti tautos darbą. Pa- 
kirdo daugumas Lietuvių iš miego. Pradėjo 
lankytis po lietuvos kaimus kun. J. Tumo- 
Vaižganto „Tėvynės Sargas“. Skatino „Tėvy- 
nės Sargas“ budėti lietuvius, nesiduoti ru- 
sams pavergti laisvos savo dvasios. 

Tuo pat laiku suskamba ir mūsų prana- 
singojo dainiaus Maironio daina. Ji buvo 
skambi ir visus kviečianti į darbą, kaip pa- 
vasari vieversėlio daina: 

Gražu už tėvynę pavargti, kentėti; 
Palaimintas darbas šalies prigimtos; 


Laimingas, kurs, pradedant aušrai tekėti, 
Su broliais į darbą kaip milžinas stos. 


Prižadintos tautos sūnūs stojo į darbą. 
Tas jų darbas nenuėjo veltui. 

Tik sunkiais krauju ir prakaitu apšlaksty- 
tais etapais lietuvių tautai buvo lemta kopti 
| laisvę ir į nepriklausomybe. 1905 metais, 
nežymiam laisvės spinduliui sužibėjus, Di- 
džiajame Lietuvių Vilniaus Seime formuluc- 
jamas autonominių teisių Lietuvai reikalavi- 
mas Rusijos imperijos ribose. 

Praėjo dvidešimt metų, pasauly daug kas 
pasikeitė. Brendo lietuvių tautinė sąmonė. 


“) Kalba yra mūsų istorija. 

Lietuva pamažėl stiprėjo kultūriškai; daugėjo 
lietuvių inteligentų skaičius. | Didijį karą 
įsivėlusios valstybės visos prisikamavo, nu- 
vargo. Karo veiksmams vykstant Lietuvoje, 
pastarajai tenka labai daug nukentėti ir mo- 
raliai ir materialiai. Atrodė teisinga, kad to- 
kios sunkios, skaudžios Lietuvos aukos pri-- 
valo turėti tinkamą atpildą. 

Vokiečiai, okupavę Lietuvą ir kitus rytų 
kraštus, nebesitiki karą taip laimėti, kad ga- 
lėtų prijungti užimtuosius kraštus, o jų palei- 
sti vokiškasis imperializmas nenorėjo, ir dar 
kaip nenorėjo. Kare dalyvavę karininkai jau 
buvo numatę ir apsirinkę Lietuvos dvarus, 
kuriame kuris gyvens. Taigi, karo laimėji- 
mai krypo, matyti, tąja linkme, kad vokie- 
čiai geriausiu atveju galėjo tikėtis pasieksią 
savo grobuoniškų tikslų, pasilaikyti okupuo- 
tus kraštus tik vietos gyventojų pritarimu. 
Bet kaip tą pritarimą išgauti, kada visi“ gy- 
ventojai dėl karo žiaurumų, skaudžių rekvi- 
zicijų ir kitokių sunkių suvaržymų apie vokie- 
čius nė girdėti nenorėjo? 

Vokiečiai pradeda rūpintis įvairiais ir nors 
dirbtiniais būdais, vietos gyventojų palanku- 
mui surasti. Sumano pagauti visuomenės 
veikėjus ant tautinės savimylos, tautinių in- 
teresų meškerės. Jie pagaliau, sakosi, nėsą 
priešingi mėginimams okupuotuose kraštuose 
kurti valstybinio pobūdžio organizmams (Sta- 
atsgebilde), arba bent apsimesti, kad jie to- 
kiems sumanymams nebūtų priešingi. Savai- 


me aišku, kad toki valstybių pavidalai negali 


daug kuo skirtis nuo pačios“ Vokietijos, - jie 
privalėtų tapti Vokietijos provincijomis. - 

Štai kodėl leidžiama 1917 metais rugsėjo 
mėnesio 18—23 dienomis susirinkti lietuvių 
visuomenės atstovams i žinomąją Vilniaus 
Lietuvių Konferenciją savo šalies reikalų 
svarstyti. Štai kodėl Konferencijos nutari- 
muose, tarp ko kito, figūruoja, kad būsimoji 


Lietuvos valstybė, nepakenkdama savo sava- 


rankiškam augimui, galės eiti su Vokietija į tam 
tikrus santykius, kurie bus vėliau nustatyti. 


Vokiečiams, matyti, rūpėjo tų būsimųjų san-' 
tykių fiksavimas su valstybe, kuri dar nebu- 


vo atgimusi bei atstatyta. 

Ka Vilniaus Lietuvių Konferencija tik pavir- 
šutiniškai palietė, tai su visu aiškumu parėiškė 
Lietuvos Taryba tų pačių metų gruodžio 11 


dienos nutarimu. Suformavus Lietuvos Ne- 
priklausomybes skelbima, antroje savo nuta- 
rimo dalyje pasisako, kokia plotme tures 
plėstis Lietuvos ir Vokietijos santykiai, bu- 
tent, kad Lietuva privalės sudaryti su Vokie- 
tija amžiną stiprią sąjungą, bazuojamą karo, 
susisiekimo, muitų bei piniginio vieneto kon- 
vencijomis. Po tokiu nutarimu padėjo savo 
parašus visi Tarybos nariai. 

Darydama tokį sunkų pasiryžimą, Taryba 
tikėjosi, jog bus leista pasiskelbti nepriklau- 
somais, nejuokais pradėti organizuoti valsty- 
bės gyvenimą, tai pasitarimuose su vokiečiais 
buvo pažadėta, tai pagaliau ir savaime su- 
prantama. 

Pasirodo, jog čionai skaudžiai apsivilta. 
Vokiečiai, gavę iš Tarybos raštu pažadų, 
apie Lietuvos atstatymo darbus nebenorėjo 
nė kalbėti. 

Tuomet Taryba, nepaisydama Vokiečių 
okupantų prieštaravimo, ryžosi žūt būt skelbti 
nepriklausomą Lietuvą šia formule: 

„Lietuvos Taryba savo posėdyje vasario 
mėn. 16 dieną 1918 m. vienu balsu nutarė 
kreiptis: į Rusijos, Vokietijos ir kitų valsty- 
bių vyriausybes šiuo pareiškimu: 

„Lietuvos Taryba, kaip vienintelė Lietuvių 
Tautos Atstovybės, remdamos pripažintąja 
Tautų apsisprendimo teise ir Lietuvių - Vil- 
niaus Konferencijos nutarimu rugsėjo mėn. 
18 — 23 d. 1917 metais, skelbia atstatanti 
nepriklausomą Lietuvos Valstybę ir ta 
valstybę atskirianti nuo visų valstybinių 
ryšių, kurie yra buvę su kitomis Tautomis. 

Drauge Lietuvos Taryba pareiškia, kad 
Lietuvos Valstybės pamatus ir jos santykius 
su kitomis valstybėmis privalo galutinai nu- 
statyti kiek galima greičiau sušauktas Stei- 


J. CEKAUSKAS 


Tau ilgos nemigo naktys 

Raukšlėmis veidą išvagojo. 

Išdžiūvo rankos, vargo prislėgtos... 

Motušės mano — sūnaus artojo. 
Kas pragyventa — greit užsimiršo, 
Kalba tik akys, plaukai pražilę... 
Sūnus, kaip uosis, stiepės į viršų 
Ir savo mamą karštai pamilo, 


giamasis Seimas, demokratiniu būdu visų jos 
gyventojų išrinktas“. 

Tasai skelbimas tai buvo visos Tautos 
šauksmas. Tuo savo aktu Taryba paskelbė 
Nepriklausomą Lietuvos Valstybę. 

Kaip matome, mūsų tauta turi didelę ir 
garbingą savo praeitį, kurioje mūsų prose- 
niams teko pergyventi nemaža džiaugsmingų, 
o taip pat ir liūdnų dienų. Kelius šimtme- 
čius laisvai gyvenusi, sukūrusi savo stiprią ir 
galingą valstybę, vėliau, įvairių istorinių są- 
lygų verčiama, mūsų tauta nebeteko savo 
laisvės, savo nepriklausomybės. Pagaliau pas- 
kutiniame šimtmetyje pateko į žiaurią rusų 
vergiją, kuri lietuvius taip suvaržė, kad net 
spaudą uždraudė. 

Taurieji tautos sūnūs, prisimindami gar- 
bingą mūsų senovę, neužmiršo, kad lietuviai 
nėra vergauti gimę, kad jie turi vėl laisvai ir 
nepriklausomai gyventi. Ir buvo pradėta di- 
delė ir sunki kova, nelygi kova su šimtus 
kartų stipresniu priešu. Sako, kad lietuviai yra 
kantri ir patvari tauta. Ir tai buvo tikrai įro- 
dyta sunkioje tautinio atgimimo kovoje, kuri 
teko vesti su dideliu pasiryžimu ir atkaklumu 
daugiau kaip pusę šimto metų. 

Laisvė ir nepriklausomybė jokiai tautai 
veltui nėra duota. Ir lietuvių tautos nepriklau- 
somybė tik iškovota buvo nebe svajone, bet 
gyvenimo tikrove. Šimtai tautinio atgimimo 
pranašų ir kovotojų dirbo tautos laisvei, nu- 
kentėdami nuo prispaudėjų, jų persekiojami, 
sau geresnio gyvenimo atsisakydami. Tuk- 
stančiai knygnešių ir kitų tautinio atgimimo - 
darbininkų, giliai mylėdami savo tautą, visiš- 
kai jai atsidavę, nesigailėjo jai paaukoti ir 
savo gyvybės, 

A. 


Mamytei 


Džiaukis, mamyte, sūnaus laukuose 

Išaugs daug javo, žiedai kerosis; 

Po vargo tavo širdis nurimus 

Džiaugsis, o akys sūnumi guosis. 
Laukai jo platūs, gražūs gėlynai... 
Ne vienas žiedas ten nenuvytęs, 
Patys gražieji tau juk pražydo, 
Tau, motinėle, dangus nušvitęs. 

Pagerbiant Tautos Budintoja 


Kiekviena tauta savo istorijoje pergyvena 
labai sunkias ir pavojingas valandas. Tokios 
valandos tautos istorijoje pasitaiko, tiesa, la- 
bai retai, kartą per kelius amžius. Ir tada gera- 
sis tautos Genijus pasiunčia pavienius asme- 
nis—galiūnus. Šie savo dvasia, geležine valia, 
ryžtumu ir karšta tėvynės meile pagauna 
visą tautą ir išveda ją iš pavojingų kryž- 
kelių i platųji vieškelį, vedanti į šviesią ateiti. 
Tokie dvasios galiūnai, it pasakų milžinai, 
suima i savo rankas visą tautos gyvenimą, 
uždega savo tautiečius galingu, nieko nebi- 
jančiu, visas kliūtis nugalinčiu, karštu, it ugnis, 
didžių žygių troškimu ir pasišventimu už tau- 
tos gerovę. lr lietuvių tautai ne kartą mušė 
panašios valandos — mirties pavojai. Tada ir 
mūsų tauta pagimdydavo didvyrius. Tokiu 
didvyriu buvo Vytautas Didysis, kuris išgel- 
bėjo lietuvius nuo kryžeivių antplūdžio ir 
sutriuškino jų galią ties Žalgiriu. Antras 
tautos galiūnas—d4-ras Jonas Basanavičius, ku- 
ris savo darbu, ryžtingais siekiais pažadino 
mūsų tautą naujam, laisvam gyvenimui. 

Siemet, minint vasario 16 d. d-ro Jono 
Basanavičiaus 10-mečio sukaktį, pravartu būtų 
mūsų lietuviškajam jaunimui nors prabėgo- 
mis prisiminti šio didžiojo tautos sūnaus gy- 
venimą ir nuveiktus jo darbus. 

Jonas Basanavičius gimė 1851 met. lap- 
kričio m. 23 d. Ožkabalių kaime, Bartininkų 
valsčiuje, Vilkaviškio apskrityje, Suvalkijoje. 
Liūdna ir šiurpu buvo tada mūsų tėvynėje. 
Rusų žandaras, uždėjęs ant mūsų žemės sunkią 
savo leteną, spaudė, kaip koks smauglys, mūsų 
tautą ir čiulpė paskutinius gyvybės syvus. 
Mažiausias pasipriešinimas buvo „nahaika“ ar 
ištrėmimu i Sibirą slopinamas. Tiesa, nebuvo 
kam ir priešintis. Nutautėjusi bajorija ir šiaip 
inteligentai kovojo už svetimus mūsų tautai 
idealus, garbino nesuprantamus mūsų liau- 
džiai dievaičius. Ir tik užrūkusiose šiaudinėse 
pastogėse plakė lietuviška širdis, skambėjo 
lietuvių kalba ir liaudies daina. Europos švie- 
suoliai, kalbininkai, istorininkai, etnografai 
skubėjo į mūsų kraštą rinkti įvairias mūsų 
tautos senienas, papročius, kalbą, nes, rodėsi, 
arti jau toji valanda, kada lietuvių tauta bus 


165 


išbraukta iš gyvųjų skaičiaus... Klaikus nusi- 
gėrusio už gautus iš mūsų sodiečių kyšius 
ruso žandaro juokas nuslopindavo mūsų mo- 
čiučių sengalvėlių ir mergelių lelijėlių verk- 
smą, kuriuo lydėdavo išvežant iš mūsų krašto 
į tolimąji šaltą Sibirą mūsų bernelius. Nieks 
neskubėjo pagalbon. Tik retas pasigirsdavo 
užuojautos balsas, kad lietuvių tauta, pagim- 
džiusi tiek garbingų vyrų turėjusi tokią gar- 
sią, didvyrišką praeitį, sukūrusi garsias visame 
pasaulyje dainas, pasakas, kalbanti seniausia 
Europoje kalba, turėsianti mirti. Tačiau ir 
tais laikais tuvo garsių žmonių (vokietis ra- 
šytojas Krause), kurie yra sakę: 

„Negalima užginčyti, kad ilgainiui lietuvių 
tauta susivienijusi, tūlo išmintingo vyro ve- 
dama, rasi, dar igys naują gyvastį, naują 
garbę“. Toji pranašystė išsipildė. Mūsų tauta 
pagimdė savo Budintoją d-ra Joną Basana- 
vičių. Jo gimtasis kraštas yra vienas gražiau- 
siy ir įdomiausių visoje Lietuvoje. I Nemuno 
pusę, šiaurės linkui, tęsiasi plati ir labai der- 
linga lyguma, gausiai kaimais ir žaliojančio- 
mis giriomis nusagstyta. | pietus Suvalkų lin- 
kui buvo daugiau kalnuotas kraštas. Tenais 
daugely vietų yra garsūs savo grožiu tarp 
didžių miškų tyvuliuoją ežerai, vingiuoją į vi- 
sas puses, plačiai pievose pasidriekę upe- 
liai. Visa tai sudarė nepaprastai gražų vaizdą. 
O prie to žavingi piliakalniai, garsūs ir am- 
žini mūsų tautos didvyriškų kovų su Kryžei- 
viais liudininkai, papuošti gražiausia liaudies 
puošmena — padavimais, dainomis ir pasako: 
mis. Tai veikė nepaprastai stipriai kilnią mažo 
Jonelio sielą, ugdė jame karštą prie savo 
krašto prisiryšimą bei norą eiti tų už Lietu- 
vos gerovę ir laisvę kovotojų keliu, užmygu- 
sių piliakalniuose ir milžinų kapuose amžinu 
miegu. 

Jono Basanavičiaus tėvas buvo stambus, 
laisvas (karališkas) ūkininkas, kuris nėjo bau- 
džiavos, o mokėjo tam tikrą mokestį. Basa- 
navičių pavardė, matyti, labai sena, nes ran- 
dama XIV—XVIII amžiaus Bartininkų bažny- 
čios metrikų knygose. D-ro Jono tėvas mo- 
kėjo skaityti, rašyti, buvo savo kaimynų ger- 
biamas įr keletą kartų renkamas vaitu. 


Jis, puikiai žinodamas savo apylinkės 
praeiti, visus padavimus, susijusius su vietos 
piliakalniais, dailiai mokėjo atpasakoti visa 
tai savo mylimam sūnui, Joneliui. Kūdikystės 
dienas praleido Jonelis, kaip daugelis ūki- 
ninkų vaikų. Pirmąsias mokslo žinias suteikė 
Joneliui garsūs tais laikais „daraktoriai“. Vė- 
liau jis mokėsi Lukšiuose, o 1866 m. įstojo 
i Marijampolės mokyklos I klasę. Tuomet jis 
turėjo jau 15 metų. Rusai, po įvykusio 1863 m. 
Ienkmečio, bausdami gyventojus (daugiausia 
bajorus) už dalyvavimą sukilime, ėmė užda- 
rinėti mokyklas. Marijampolės mokykla ne- 
buvo uždaryta, o tik pertvarkyta į gimnaziją, 
kr dėstomoji kalba buvo rusų. Be to, buvo 
ivestos dvi lietuvių kalbos valandos. Tuo 
rusai norėjo užkirsti kelią lietuvių inteligenti- 
jos nutautėjimui. Tam tikslui buvo įsteigta prie 
Maskvos universiteto lietuviams, baigusiems 
Marijampolės ar Suvalkų gimnazijas, 10 sti- 
pendijų po 300 rublių per metus. Tai buvo 
nepaprastai svarbus lietuviams reiškinys, ku- 
ris užkirto kelią tolimesniam mūsų jaunosios 
inteligentijos nutautėjimui. Daugelis jautresnių 
idealistų jaunuolių ėmė stropiai mokintis lie- 
tuvių kalbos. Tiesa, pradžioje buvo labai sunku. 
Neturėta tais laikais nei gramatikos, nemo- 
keta tada taisyklingai lietuviškai rašyti. Lie- 
tuvių kalbos pamokos buvo vedamos taip, kad 
mokytojas su mokiniais versdavo ką nors 
iš rusų kalbos. 

Be to, buvo lyginama kai kurie lietuvių 
kalbos žodžiai su panašiais graikų ir lotynų 
kalbų žodžiais. Visa tai veikė karštus Lietu- 
vos jaunuolius, ugdė juose norą pastūmėti 
lietuvių kalbos mokslą pirmyn ir pažinti savo 
tautos praeitį. Pavyzdžiui, vyresnis trimis kla- 
sėmis už Joną Basanavičių Petras Kriaučiū- 
nas galvojo net apie lietuvių kalbos žodyną 
ir uoliai rinko žodžius. J. Basanavičių žavėjo 
garbinga Lietuvos praeitis, atvaizduota di- 
džiojo dainiaus A. Mickevičiaus poemose. Jis 
skaitė daugelį kartų tuos veikalus ir juos mo- 
kėjo bemaž atmintinai. Jonas Basanavičius 
mokinosi labai gerai. 1869 m. aplankė Mari- 
jampolės gimnaziją rusų švietimo ministeris 
Tolstojus. Ministeriui atvykus į IV klasę, per 
lotynų kalbos pamoką Basanavičius, geriau- 
sias ir gabiausias klasės mokinys, buvęs iš- 
šauktas atsakinėti ir už savo puikius atsaky- 


MUSŲ TAUTOS PATRIARKAS 


D-ras Jonas Basanavičius. Šių metų vasario mėn 
16 dieną sueina 10 metų, kai amžinai užmerkė akis... 


mus buvo ministerio pagirtas „mokykis — 
būsi žmogus“. Pagaliau 1873 m. Basanavi- 
čius baigia gimnaziją su sidabro medaliu. 
Jo atestate iš 18 dalykų—12-kos mokėjimas 
įvertinta labai gerai, o šešių— gerai. 

Tėvai norėjo, kad jų Jonelis stotų kuni- 
guosna. Tačiau Jonas jautėsi neturis pašau- 
kimo. Pagaliau tėvai nusileido ir, sukrapštę 
100 rublių, išleido Jonelį i platųjį pasauli 
toliau mokytis—išminties ieškoti. Pirmoji ke- 
lionė Kaunan ir Vilniun palikusi Basanavičiui! 
neišdildomų įspūdžių. Patekęs i Maskvą, mė- 
gino Basanavičius studijuoti istoriją. Metus pa- 
simokines, jis pasirinko mediciną, kurią baigė 
1879 m., gaves gydytojo diplomą. Tais lai- 
kais lietuvių studentų Maskvoje buvo apie 
20—25 iš įvairių Lietuvos kampų. Deja, ne 
visi buvo susipratę. Retas kuris domėjosi savo 
gimtąja kalba, rūpinosi savo tautos reikalais. 

Maskvoje J. Basanavičius susibičiuliavo su 
„Algimanto“ autorium rašytoju V. Pietariu, 
kuris taip pat labai domėjosi lietuvių kalba 
ir net mėgino versti ūkiško turinio knygą, 
rinko dainas ir t. t. Taip pat J. Basanavičius 
užmezgė glaudžius santykius su Petrapilio 
studentais. Šie buvo susibūrę į ratelį ir net 
leido ranka rašytą laikraštį „Kalvis Melagis“. 
Ižymiausias petrapiliškių tarpe buvo Petras 
Vileišis, labai daug nusipelnęs lietuvių tautai 
vyras, 

Baigęs universitetą d-ras J. Basanavičius, 
draugų bulgarų kviečiamas, išvyko į Bulga- 
riją, norėdamas laisvesniu oru atsikvepti ir 
pasižiūrėti, kaip gyvena kitos tautos, 2 

Būdamas užsienyje jis susipažino su tau- 
tinėmis bulgarų ir čekų kovomis. Tai buvo 
didelis Basanavičiui akstinas pagalvoti apie 
lietuvių tautos atgaivinimą. Ir čia pamažu, 


UŽ DIDŽIUS ŽYGIUS 


Tarp didžiulių ir puošnių Rasų kapinėse 

paminklų stovi kuklus D-rui J. Basana- 

vičiui pastatytas paminklas, kuris biloja 
apie garbingus ir didelius jo darbus, 

palengva, kažin kur. giliai giliai pasamoneje 
gimė mintis, kad laikraštis galėtų daug pa- 
dėti budinant tautą .iš miego. Tiesa, dar 
prieš tai rašydavo jis į Rytprūsiuose leidžia- 
mus laikraščius istorinius straipsnius. Ilgainiui 
buvo Basanavičiaus straipsniai nespaudinami. 
Mat, per aštriai puolė Basanavičius kryžiuo- 
čius ir vėlesniuosius jų ipedinius vokiečius. 
Tuo tarpu tie visi laikraščiai „Lietuviška Cei- 
tunga“ ir „Naujasis Keleivis“ buvo vokiečių 
valdžios šelpiami. Tad redaktoriai, patekę 
į tokią keblią padėtį, atsisakė spausdinti Basa: 
navičiaus straipsnius. D-ras J. Basanavičius, 
surinkęs tam tikslui aukų, 1883 m. išleidžia 
Rytprūsiuose, Ragainės mieste „Auszrą“, kad 
pasak redaktorių „kaip auszrai ausztant nyk- 
sta ant žemės nakties tamsybė, o kad taip 
jau prašvistu ir Lietuvos dvase“. Basanavi- 
čiaus kilnus troškimas išsipildė. Knygnešių 
būriai paskleidė po .visos Lietuvos kampe- 
lius „Aušros“ spindulius; šie gi varė tamsą 
ir atvėrė ne vienam, ligšiol miegančiam tau- 
tiečiui akis. 

„Aušros“ nuopelnai. mūsų atgimimo isto- 
rijoje yra milžiniški. . „Aušra“ veikė nepa- 
prastai stipriai kiekvieną lietuvi inteligentą. 
Net tie, kurie buvo išsižadėję lietuvybės, 
„Aušrą“ pasiskaitę, susiprasdavo ir tapdavo 
karštais patrijotais. Kad taip buvo, liudija 
pats Vincas Kudirka — Didysis varpininkas: 
„Gavau Nr. 1 „Aušros“. Ėmiau skubiai var- 
tyti ir... atsistojau, nuleidau galvą, nedrisda- 
mas pakelti akių... rodos, girdėjau Lietuvos 
balsą, sykiu apkaltinantį ir atleidžianti: O, tu 
paklydėli, kur iki šiol buvai? Paskui pasi- 
darė man taip griaudu, kad apsikniaubęs 
ant stalo apsiverkiau. Gaila man buvo tų 
valandų, kurios nesugrąžintinai išbrauktos 
tapo iš mano gyvenimo, kaip lietuvio, ir gė- 
da, kad taip ilgai buvau apgailėtinu pakly- 
deliu... Po to pripildė mano krūtinę rami, 
smagi šilma it, rodos, naujos pajėgos pra- 
dėjo rastis... Pajutau save didžiu, galingu: 
pasijutau lietuviu esąs“... 

„Aušra“ ėjo 3 metus. Po to ji sustojo. 
Bet pradėtas Basanavičiaus darbas nenuėjo 
veltui. Nustojus „Aušral“ šviesti, suskambėjo 
galingas „Varpo“ balsas, pasiekęs visus Lie- 
tuvos kampus, kampelius ir kviesdamas vi- 
sus keltis.,, 


1905 m. d-ras Jonas Basanavičius, po viso 
amžiaus ketvirčio bastymosi po svetimus 
kraštus, sugrįžo į Lietuvą ir čia išgyveno iki 
savo mirties. Šalia spaudos Basanavičius 
uoliai dalyvauja visuomeniškame gyvenime. 
Jis, pasinaudodamas vykstančia Rusijoje sui- 
rute, rašo platų memorialą ir įteikia jį ru- 
sams 1905 m. lapkričio 15 d. Memoriale jis 
„reikalauja suteikti lietuvių tautai autonomiją. 
1905 m. gruodžio 4 dieną jis, savo artimų 
draugų padedamas, šaukia Didįjį Vilniaus Sei- 
mą, per kurį pirmą kart buvo iškeltas Lietu- 
vos nepriklausomybės klausimas. Jo rūpes- 
niu buvo isteigta 1907 m. Lietuvių Mokslo 
Draugija, suvaidinusi ir tebevaidinanti milži- 
nišką mūsų kulturiniame gyvenime vaidmeni. 
Vokiečių okupacijos metu Basanavičius rašo 
platų Lietuvos nepriklausomybės reikalu me- 
morialą. Pagaliau 1917 m. jis išrenkamas 
tautos tarybon, kurios nariams buvo lemta 
1918 m. vasario 16 d. pasirašyti po Lietuvos 
Nepriklausomybės aktu. D-ras Jonas Basa- 
navičius pirmas lietuvių pasakė Lietuvą esant 
laisvą. Ir tuomet didžiausias Jo gyvenimo 
tikslas buvo atsiektas, 


PALUŠEVIČIUS JUOZAS 


Praėjus 9 metams nuo Lietuvių Tautos 
nepriklausomybės atgavimo, Patriarkas d-ras 
Jonas Basanavičius užmerkia akis amžinam 
po taip darbštaus ir vaisingai praleisto gyve- 
nimo poilsiui. Kiekvieną vasario 16 dieną, 
kiekvienoje vietoje, kur nors ir viena lietu- 
viška širdis plaka, visur prisimenama d-ras 
Jonas Basanavičius ir jo nuveikti milžiniški 
mūsų tautai darbai. 

Iškovojo jis tautai laisvę ne kardu, bet 
knyga. Jo pavizdys sujudino visus merdin- 
čios tautos sūnus. Pasak B. Sruogą, iš mažo, 
mažiau negu iš mažo, — iš nieko prasidėjo 
vėtra—sujūriavo tauta, prasidėjo kūryba, pra- 
sidėjo tautos susipratimas ir sąmonėjimas. 
Ir Sit praslinko dvi trys dešimtys metų -- ir 
Basanavičiaus pradėtas kultūros darbas davė 
tautai ir materialinę— fizinę stiprybę... Basa- 
navičius, sužadinęs tautos atgimimą, ilgus. li- 
kusius savo gyvenimo dešimtmečius paskyrė 
tam atgimimui stiprinti“. Baigiant šį d-ro J. 
Basanavičiaus gyvenimo ir darbų aprašimą, 
tenka palinkėti visam mūsų lietuviškajam 
jaunimui žengti šio mūsų didžiojo tautiečio 
eitu keliu, V. 


Žiema 


Slenka liūdnos žiemos dienos, 
Tartum, debesys juodi, 
Sniegais pridengtos rugienos — 
Vėją kaukiantį girdi. 


Troboj duzgia vis ratelis 
Ilgais žiemos vakarais, 
Ir pilkas linų kuodelis 
Virsta plonais verpalais. 


Seka pasakas senelis 

Apie užbūrtas pilis, 

Snaudulys blakstienas spaudžia — 
Artinas gili naktis. 


Sesių dainos liūdnai skamba 
Apie tolimus laikus, 

Apie rūtas jų darželiuos, 
Pievas, lanką ir miškus. 


Viskas tylsta, šviesa smilgsto, 
Miegas supa jau visus, 

Vejas kaukes nenurimsta, ' 
Trankos kaip žvėris baisu. 

Amerikos biefuviai ir bietuvos Nepriklausomybė 


Kai antroje 19-tojo šimtmečio pusėje, po 
baudžiavos panaikinimo, lietuvių valstiečiai 
pradėjo masiniai emigruoti Amerikon, dau- 
gelis lietuvių patriotų tą reiškinį labai neigia- 
mai vertino. Nes kaip gi? Dešimtys ir šim- 
tai tautiečių palieka savo kraštą ir važiuoja 
kažin kur už vandenyno, svetimon šalin, kur 
gresia neišvengiamas nutautimas. Be to, va- 
žiavo ne kokie nors paliegėliai ar nevalos. 
Važiavo žmonės apsukrūs, pilni energijos, 
sveiki ir drūti, kaip žaliukai, kurie užuot tė- 
vynei atidavę savo jėgas, vežė jas svetimie- 
siems. Bet kas ten juos galėjo sulaikyti. Kai 
kurie, tiesa, bėgo Amerikon rusų valdžios per- 
sekiojami, daugumas tačiau važiavo geresnio 
gyvenimo ieškoti. Jono Žiliaus apskaičiavi- 
mais 1899 metais buvo jau Amerikoje apie 
275.000 lietuvių. Dabar visoje Amerikoje pri- 
skaitoma apie 800 tūkstančių lietuvių. Iš ti- 
krųjų tačiau Amerikon išvyko žymiai daugiau 
lietuvių. 

„Aušros“ pasirodymas 1883 m. smarkiai 
paveikė ir Amerikos lietuvius, kurie dar smar- 
kiau pradėjo spirtis svetimųjų politikai. 1884 m. 
atvyksta Amerikon dr. J. Šliūpas, kuris pra 
deda visokiais būdais dar labiau kelti 
tuvių išeivių tautinį susipratimą. 1889 me- 
tais išvyksta Amerikon ir kunigas Aleksandras 
Burba. Jie abu išvien beveikdami, nors vie- 
nas buvo laisvamanis, o antras kunigas, 
pradeda steigti vieną po kitos lietuviškas pa- 
rapijas. Ėmus steigti lietuvių parapijas, pra- 
dėjo dygti taip pat Amerikoje daugybė lietu- 
viškų organizacijų. Pradeda eiti lietuviški lai- 
kraščiai, pradedama galvoti apie visų Ameri- 
kos lietuvių susivienijimą. 

„1890 m. Amerikos lietuvių spaudoje siū- 
loma leisti Amerikoje anglų kalba laikraštis, 
kuris aiškintų pasauliui Lietuvos skriaudas, 
bet Lietuvos inteligentai šio sumanymo ne- 
palaikė“ |). 

„1891 metais gegužės 5, 7 ir 15 d. Balti- 


morėje rengiami mitingai „prieš maskolių 
1) Žiūr. „Lietuviškoji Enciklopedija“ — ,,Ameri- 
kos lietuviai“. 

lie-. 


terionybes Lietuvoje“. Kalbėjo dr. Cohn, kun. 
A. Burba ir dr. J. Šliūpas; kalbos išspausdin- 
tos angliškai ir išsiuntinėtos į pasaulį“ °). 

„1894 metais sausio mėn. visose koloni- 
jose ėmė steigtis komitetai protestams prieš 
Rusiją dėl Kražių skerdynių, o kovo mėn. 
jau visur lietuviai surengė gedulingą skerdy- 
nių minėjimą ir kėlė protestus. Nors suma- 
nymas kreiptis į carą besiartinančio jo vaini- 
kavimo proga dėl palengvinimų lietuviams, 
ypačiai dėl spaudos grąžinimo po karštų gin- 
čų buvo atmestas, bet jis pateko i Amerikos 
lenkų spaudą, iš kur paplito Europos lenkų 
ir prancūzų spaudoje“ *). 

Toliau rašoma: 

„1905 metais steigiami Amerikos lietuvių 
tarpe komitetai Lietuvos revoliucijai remti. 
Susivienijimas Lietuvių Amerikoje (SLA) ir 
kitos Amerikos lietuvių organizacijos susiru- 
pina būsimuoju 1910 m. Jungtinių Am. Val- 
štybių gyventojų sąrašu, kad lietuviai būtų 
rašomi lietuviais, ne „rusais, vengrais“, ar 
kitais, kaip pirma. 1906 m. Filiadelfijoje ivy- 
ksta pirmas Amerikos lietuvių suvažiavimas, 
kuris išrenka Centralini Komitetą revoliucijai 
aukoms rinkti. Wilkes— Barre įvyksta lietuvių 
katalikų (SLA) kongresas, kuris taip pat tarę- 
sis ne tik Amerikos lietuvių, bet ir bendrais 
lietuvių tautos reikalais. SLA suvažiavimas 
eina šūkiu „Laisvė Lietuvai“. Kyla reikalavi- 
mas judinti Vilniaus universiteto klausimą. 
1905—1907 m. Lietuvos socialdemokratų par- 
tija gavo iš Amerikos lietuvių apie 10.000 do- 
leriy revoliucijai, kovai su caro valdžia. 
1907 m. Susivienijimas Lietuvių Rymo Kata- 
likų Amerikoje iveda Tautos Fondą, iš kurio 
kasmet remiami Lietuvos katalikiški ir tautiniai 
reikalai („Saulės“ namai, „Žiburio“ draugija, 
„Ryto“ draugija, Lietuvių mokslo ir Dailės 
draugijos Vilniuje ir t.t.)... 1908 — 1909 m. 
SLA skiria pinigų ne tik vadovėliams leisti 
ir kitiems tokiems dalykams, bet ir būsimam 
jau Vilniaus universitetui!“ 


2) Ten pat. 
8) Ten pat. 


PRIE VEIKEJO KAPO 


Š. m. sausio mėn. 30 d. Šv. Pe- 
tro ir Povilo kapinėse buvo pa- 
šventintas kun. prof. P. Krauje- 
liui, ilgemečiui „Ryto“ D-jos 
pirmininkui ir visuomenės vei- 
kėjui paminklas, kurį matome 
šioje nuotraukoje. Prie pamin- 
klo dabartinė „Ryto“ valdyba. 
Iš kairės: R. Mackevičius, K. Sta- 
šys, kun. K. Čibiras, (pirminin- 
kas), dir. M. Šikšnys, V. Budre- 
vičius ir J. Budzeika (,,Ryto" 
raštinės vedėjas). 


Prasidėjus Didžiajam karui, lietuvių išei- 
viai dar labiau susirūpino Lietuvos likimu. 
Sukruto spauda ir visų krypčių organizacijos. 
Nors iš pradžių neaišku buvo, katra pusė 
laimės karą, bet Amerikos lietuviai iš karto 
rišo savo viltis dėl Lietuvos ateities su san- 
tarvininkių valstybių laimėjimais. 

1914 m. 21—22 dienomis Čikagoje įvyko 
politinis seimas, sušauktas bendro Komiteto, 
sudaryto katalikų ir tautininkų. Tačiau, ka- 
dangi tų pačių metų spalių mėn. pradžioje 
rytinių valstybių tautininkai išvien su socia- 
listais šaukė Naujorke kitą politinių seimą, tad 
Čikagos Seime dalyvavo tik dalis tautininkų. 
Seime pareikalauta Lietuvai politinės autono- 
mijos (savivaldos, nes" nežinota, katra pusė 
laimės, todėl reikėjo atsargiai elgtis — Alm.), 
paremtos plačiai suprastu etnografiniu prin- 
cipu, reikalauta prijungti prie Lietuvos Ma- 
žąją Lietuvą ir Suvalkų guberniją. Išreikšta 
užuojauta kaimynų tautoms: lenkams, gudams, 
ukrainiečiams jų pastangose atgauti savo 
laisvę. Pareikalauta taip pat, kad į Pokarinį 
Taikos Kongresą būtų įsileisti ir Lietuvos at- 
stovai. Išrinkta delegacija i Vašingtoną rupin- 
tis ten diplomatiniu keliu patogiu momentu 
gauti Amerikos Jungtinių Valstybių užtarimą 
Lietuvos reikalu. Tolimesniam veikimui su- 
kurtos dvi organizacijos: Tautos Fondas (iš 
tikrujų tik atnaujintas seno Tautos Fondo vei- 
kimas — Alm.), kuris turėjo rinkti aukas Lie- 


tuvos šelpimui ir jos kovai už laisvę, ir Tau- 
tos Taryba, vyriausia politinė amerikiečių or- 
ganizacija, kurią turėjo sudaryti atstovai iš 
visų didžiųjų centralinių organizacijų. Tačiau 
šiai tarybai nepasisekė sujungti visas sroves 
politinei kovai už Lietuvos laisvę, nors tam 
pastangų buvo dėta. Mat, katalikai daugiau 
turėjo centralinių organizacijų ir būtų buvę 
Taryboje daugumoje *). 

1917 metais, kaip rašo K. Gineitis *), Ame- 
rikos lietuviai viešai ir drąsiai pareiškė pla- 
čiajam pasauliui, kad Lietuva nori būti ne- 
priklausoma valstybė. „Tais metais Amerikos 
lietuvių atstovai, drauge su kitų pavergtų 
tautų atstovais, istorinėje Filiadelfijos Nepri- 
klausomybės salėje, kur buvo paskelbta ir Jun- 
gtinių Amerikos valstybių nepriklausomybė, 
pasirašė Nepriklausomybės deklaraciją. To- 
mas Naruševičius ir kun. J. Žilius, bebūdami 
Amerikoje, pagamino ilgą memorandumą apie 
Lietuvos troškimus, kuris buvo iteiktas pre- 
zidentui Vilsonui prieš jam važiuosiant į Pa- 
ryžių. Žymiausiems valdžios žmonėms ir visų 
valstybių pasiuntiniams Vašingtone dr. J. Šliu- 
pas su T. Naruševičium išdalino tą memo- 
randumą asmeniškai. Paskui Amerikos kon- 


4) Žiūr. kun. prof. F. Kemėšio strapsnį: „Ameri- 
kos lietuvių kova už Lietuvos laisve“ knygoje: ,,Pir- 
masis Nepriklausomos Lietuvos dešimtmetis“ 1930 

5) Žiūr. jo knyga: ,,Amerika ir Amerikos lietu- 
viai“ 1925 m. 

gresas (arba seimas) Sito memorandumo at- 
spausd no 100.000 egzempliorių. Vis tai buvo 
pirmieji vieši dokumentai, primeną pasauliui, 
kad Lietuva yra, kad ji yra pasiryžusi būti 
laisva. Tie dokumentai nemažai pagelbėjo ir 
mūsų delegatams Versalio derybų metu“. 

„1918 metais kovo mėnesį įvyko Nau- 
jorke visuotinis Amerikos lietuvių seimas, ku- 
riame dalyvavo apie 2000 delegatų. Jis pa- 
darė didelio įspūdžio Jungtinėse Amerikos 
Valstybėse, nuolat kalbėdamas apie Lietuvos 
nepriklausomybę *). 

Kun. prof. Kemėšis rašo, kad susitarius 
minėtame seime katalikams ir tautininkams 
(socialistai nedalyvavo), buvo sudarytas ben- 
dras egzekutyvinis (vykdomasis) komitetas, 
turėjęs paskui bendrą atstovybę Vašingtone 
ligi Lietuvos valstybės atstovybės įsikūrimo. 

Tais pačiais, t. y. 1918 metais geg. mėn. 
2 d. Lietuvių Egzekutyvinis komitetas išgavo 
Lietuvių Tarybai pasimatymą su Vilsonu, ku- 
ris pasikalbėjime su lietuvių delegatais pa- 
reiškė, atsižveląsiąs į Lietuvos likimą. 

1921 metais geg. mėn. 31 d. Amerikos 
lietuviai įteikė Jungtinių Amerikos Valstybių 
prezidentui Hardingui prašymą dėl Lietuvos 
valstybės pripažinimo de jure. Prie prašymo 
buvo pridėta milijonas parašų, kurie sudarė 
iš viso 140 knygų. 

1916 metais Amerikos lietuvių delegatai 
dalyvavo lietuvių konferencijoje Lozanoje, 
Šveicarijoje. Katalikams atstovavo dr. J. Biel- 
skis ir V. Bartuška. Tautininkams — R. Karuža. 

Kalbant apie Amerikos lietuvių žygius ko- 
vose už Lietuvos laisvę, reikia šis tas pasakyti 
ir apie lietuvių išeivius, tarnavusius Jungt. 
Amerikos valstybių kariuomenėje. Taigi dau- 
gelis Amerikos lietuvių, prisiklausę Vilsono 
obalsių dėl mažųjų tautų apsisprendimo, stojo 
savanoriais į Amerikos armiją, norėdami tuo 
būdu padėti ir savo tėvynei. Iš viso Ameri- 
kos kariuomenėje ir laivyne tarnavo apie 
40.000 lietuvių. 

„Tuojau po karo grįžę iš Prancūzijos ir 
Reino krašto lietuviai veteranai buvo veiklūs 
ir sukūrė kelias organizacijas. Lietuvai pra- 
dėjus ginklu gintis nuo okupantų, Amerikoje 
ėmė organizuotis „Lietuvių laisvės sargai“ 


6) „Amerika ir Amerikos lietuviai“, 

ir „Amerikos lietuvių brigada“. Susidarė apie 
40 organizacijos kuopų. Kai atėjo laikas vykti, 
apie 500 Amerikos lietuvių nuvyko Lietu- 
von ir stojo Lietuvos kariuomenėn, kur tar- 
navo, įvairiose dalyse '). 

1926 metais buvę kariai atgaivino savo 
veikimą. 1930 Vytauto Didžiojo metais 
vasario 16 d. Neujorke įvyko pirmasis karių 
seimas, kuris įsteigė vadinamąjį Amerikos 
lietuvių legijoną. 

Štai kaip legijono konstitucija apibūdina 
organizacijos tikslus: 

„Suprasdami savo tautiškas ir pilietiškas 
pareigas, mes jungiamės sekantiems tikslams 
siekti: 

Ištikimai palaikyti ir ginti Jungtinių Ame- 
rikos Valstybių konstituciją; ugdyti ir įamžinti 
pagarbą savo lietuviškai kilmei ir tautai; iš- 
laikyti atminimą mūsų dalyvavimo didžiajame 
kare ir karuose dėl Lietuvos Nepriklauso- 
mybės; kelti asmeniškų pareigų - visuomenei, 
valstybei ir tautai supratimą; siekti taikos ir 
geros valios pasaulyj; saugoti ir perduoti 
savo ainiams teisingumo, laisvės ir demokra- 
tybės principus; jungti lietuvių kilmės ginklo 
draugus ir buvusius Jungtinių Am. Valstybių 
kariuomenės ir karo laivyno kaip ir Lietuvos 
kariuomenės karius“. 

Amerikos Lietuvių Legionas yra civilinė 
organizacija. 

Taigi, kad ir nutauto lietuvių išeivių dalis, 
dauguma tačiau veikliai dalyvavo drauge su 
visa lietuvių tauta kovose už Lietuvos laisvę. 
Amerikos lietuviai padėjo Lietuvai atsista- 
tyti ne tik politiškai, bet ir ekonomiškai, 
teikdami medžiaginę pagalbą, daugiausia pi- 
nigų pavidalu. Amerikos lietuviai rėmė pini- 
gais Lietuvą ne tik besiorganizuojant valsty- 
bei, jie gausiai rėmė ir Nepriklausomą jau 
Lietuvos valstybę, josios pramonę ir prekybą. 
Apskaityta, kad prekybos ir pramonės istai- 
goms Lietuvoje Amerikos lietuviai yra sudėję 
apie 2 milijonus dolerių. Amerikos lietu- 
viai pirmieji savo tėvynei padėjo, suteikdami 
vadinamąją laisvės paskolą, kuri dar tik prieš 
keletą metų pradėta grąžinti. 

Alminas. 


N Žiūr. K. R. Jurgėlos straipsnį: „Amerikos lie- 
tuviy legijonas“ knygoje — „Pasaulio lietuviai“ Kau- 
nas, 1935 m, 


KAUNAS GROZEJA 


Pastaruoju laiku Kaunas 
sparčiai auga ir grožėja. Sta- 
toma daug gražių, moder- 
niškų namų. Čia matome 
vieną Kauno gatve, kuri yra 
asfaltuota, lygi, kaip sta'as. 
Policininkas vairuoja įudė- 
jimą. 


Ispanijos {VY 


žemės Maroke yra 
ir stra- 


Ispanijos valdomos 
svarbios ekonominiu, komunikaciniu 
teginiu atžvilgiu. Kaip pati Ispanija, tarp ir 
jos kolonijos yra turtingos geležimi, kurios 
kitose valstybėse trūksta. Bet nemažiau jos 
yra svarbios ir kitais atžvilgiais. Prieš Didijį 
karą tarp Europos, Brazilijos, Uragvajaus ir 
Argentinos pradėjo vystytis prekyba. Susisie- 
kimas laivais buvo, palyginti, dar negreitas. 
Kilo mintis vakarine Afrikos dalimi iš Tange- 
ro (miestas Afrikos šiaurėje) nutiesti gelžkelį 
į Senegalio kraštą (vakarinėje Afrikos daly- 
je). Tokiu būdu kelias iš Europos per Afriką, 
o is čia į Pietų Ameriką būtų žymiai trum- 
pesnis ir greičiau atliekamas. Ryšium su tuo 
ispanų inžinierius Ibaneza de Iberos projek- 
tavo po Gibraltaro sąsiauriu iškasti geležin- 
keliui tunelį, kuris jungtų Europą su Afrika. 
Tais planais ypatingai buvo suinteresuoti vo- 
kiečiai. Jų pramonė prieš Didiji karą labai 
pakilo. Reikėjo plėsti prekyba, ieškoti savo 
prekėms naujų rinkų, naujų patogesnių susi- 
siekimui kelių. Pramonės ir prekybos srityje 
Vokietija norėjo pradėti konkurenciją su. An- 
alija. | 

Vokietija turėjo ir kitų tikslų. Afrika tu- 


lai Ir tarptautinė politika 


(Pradžia 5 (139) Nr.) 


rėjo pasidaryti ta baze, iš kur galima būtų 
skverbtis, daryti ekspansiją i Pietų Amerika. 
Tie tikslai jungėsi su vokiečių emigracine 
politika. Prieš Didiji karą vokiečiai labai emi- 
gravo į Braziliją. Kai kuriuose Brazilijos šta- 
tuose*), kaip Santa Catharina ir Rio Grande 
de Sul jau tiek daug buvo vokiečių, kad jie 
čia jautėsi, kaip Vokietijoje. Šiuos du Brazi- 
lijos štatus vokiečiai vadindavo „deutscher 
Volksboden“ (vokiečių žemė). Vokiečiai manė, 
kad tie štatai greitai pasidarys Vokietijos 
kolonijomis. Bet Didysis karas Vokietijos pla- 
nus buvo išardes. Tačiau vokiečiai iš Brazi- 
lijos štatų niekur neemigravo. Jų ir dabar ten 
yra labai daug. Ir štai pastaruoju laiku Vo- 
kietija atsigavo, žymiai sustiprėjo. Vokietija 
prieškarines savo svajones jau pradeda mė- 
ginti realizuoti, įgyvendinti. Vokiečiai mano, 
kad tie du štatai turėsią būti Vokietijos kolo- 
nijomis, tik reikią kokiu nors būdu su jais 
palaikyti tampresni ryšiai. 


Šiandieną projektas tiesti vakariniu Afri- 


*) Braziliją sudaro 20 štatų arba savarankiškų 
autonominių valstybėlių. Panašiai kaip ir Jungtinės 
Amerikos Valstybės. 

kos Zemyno pakraščiu gelžkeli pasidarė ne- 
aktualus, nes istobulejo susisiekimas garlai- 
viais. Bet atsirado nauja susisiekimo prie- 
menė--aviacija. Si susisiekimo priemonė taip 
pat reikalauja tam tikrų sąlygų. Žinoma, juo 
geresnės sąlygos, juo geriau ji vystosi, tobu- 
lėja. Tarp Vokietijos ir Brazilijos lėktuvai 
gali skraidyti tik tuomet, kai šiltas yra oras”). 
Vadinasi, per ištisus metus Vokietija su Bra- 
zilija negali palaikyti susisiekimo. Tuo tarpu 
tarp Ispanijos ir Maroko susisiekimas būna 
per ištisus metus. Vokietija taip pat prekybos 
srityje lėktuvais norėtų pradėti konkurenciją 
su Prancūzija. Kadangi didesnė Maroko dalis 
yra Prancūzijos rankose, tai jos lėktuvai iš 
Maroko gali lengvai susisiekti su Pietų Ame- 
rika. Vokietijai jau daug sunkiau. Todėl ji, 
įsikišdama į Ispanijos karą ir stengdamasi 
įsistiprinti Maroke, nori sudaryti patogias są- 
lygas savo aviacijai. 

Karą laimėjus Frankui, gal vokiečiams ir 
kliūtų kai kurios Ispanijos žemės Maroke, 
kaip Ifni ir Rio de Oro, nes šios yra visiškoje 
ispanų, o dabar sukilėlių valdžioje. Bet vo- 
kiečiai vien tomis žemėmis nesitenkina. Jie 
norėtų taip pat gauti iš ispanų koloniją Rifę, 
kuri yra visai prie Gibraltaro sąsiaurio. Ta- 
čiau šioji kolonija nėra visiškoje ispanų val- 
džioje. Ji yra pavesta tik Ispanijos protekto- 
ratui, globai. Ispanija pati viena be Anglijos 
ir Prancūzijos žinios neturi teisės Rifės pa- 
vesti Vokietijos protektoratui. Anglija ir Pran- 
cūzija, norėdamos patikrinti laisvą kelią per 
Gibraltaro sąsiaurį, 1923 m. demilitarizavo 
Tangero miestą ir apylinkę. Padarė ji tarp- 
tautiniu, patikrino, kad ten niekas nelaikys 
kariuomenės ir nestatys tvirtovių. Rifė, kaipo 
artimiausia šalis prie Tangero, taip pat turėjo 
būti demilitarizuota ir padaryta tarptautine. 
Bet Anglija ir Prancūzija šį kraštą pavedė 
Ispanijos globai, tikėdamos, kad ši, būdama, 
palyginti, silpna, vistiek Rifėje tvirtovių nesta- 
tysianti ir kariuomenės nalaikysianti. 

Partaruoju laiku pradėjus vokiečiams stip- 
rintis Rifėje, Prancūzija ir Anglija pakėlė 
triukšmą. Mat, atidavus Rifės protektoratą 


*) Mat, kai šalta, apšąla lėktuvas ir negali skristi. 

Vokietijai — didelei ir stipriai valstybei, atsi- 
rastų rimto pavojaus Prancūzijai ir Anglijai. 
Rifė būtų labai patogi vieta, iš kur galima 
būtų veržtis į kitus kraštus. O čia kaip tik 
pašonėje ir Prancūzijos kolonijos— Marokas 
ir Alžyras. Žinome, kad viena iš svarbiausių 
Anglijos kolonijų yra Indija. Anglai su ta 
kolonija susisiekia Viduržemio, Raudonosio- 
mis ir Arabijos jūromis. Paėmus vokiečiams 
Rifę, nesunku būtų pagrobti ir netoli esantis 
Tangeras, o kieno rankose būtų šie du be 
galo svarbūs strateginiai punktai, tas gali 
paimti ir Gibraltarą. Tokiu būdu Vokietija, 
pasitaikius progai, galėtų Anglijai uždaryti 
kelią į Indiją. Anglija turėtų lenktis prieš 
Vokietiją. Aišku, kad tuomet Vokietija at- 
gautų visas savo kolonijas, prarastas po 
Didžiojo karo daugiausia Anglijos naudai. 
Savaime suprantama, kad Anglija negali su 
tuo sutikti. Prancūzija taip pat negali į tai 
nekreipti domės. Bet Vokietija savo laimės 
mėgina ieškoti. Štai neseniai buvo pasklydu- 
sios žinios, kad vokiečiai jau nuo seniau 
mėginą įsistiprinti Rifėje. O pastaruoju laiku 
i Ceutą, vieną iš svarbiausių Rifės miestų 
buvo atvykusi vokiečių kariuomenė. Tačiau 
tiems vokiečių žygiams pastojo kelią Pran- 
cuzija ir Anglija. I tuos vokiečių mėginimus, 
matyt, nevisai palankiai pažiūrėjo ir Italija. 
Mat, Gibraltaro sąsiauris yra svarbus ir Itali- 
jai. Juk pro čia italai gali išplaukti į Atlanto 
vandenyną. Pro Gibraltarą italai veža 57 HY, 
prekių, kurias importuoja iš kitų šalių. Šian- 
dieną Italija turi skaitytis su Anglija, nes šios 
rankose Gibraltaras, o tuomet turėtų lenktis 
ir prieš Vokietiją. Italai, žinoma, negali su- 
tikti, kad ateityje ji būtų priklausoma nuo 
vokiečių malonės. Jei vokiečiai nesulaikytų 
savo veržinosi į Rife, tai greičiausia ir Italija 
stotų prieš Vokietiją. Tai, žinoma, gerai 
jaučia ir vokiečiai. Todėl prieš Prancūziją 
ir Angliją pradėjo teisintis, aiškintis ir tvir- 
tinti, kad jie visai nemaną veržtis į Rifę, 
o Italijoje taip pat gal ryšium su tuo atsi- 
dūrė Georingas, juo labiau, kad Italija pra- 
deda šlietis prie Anglijos. Kaip matome, tarp 
Vokietijos ir Italijos šalia bendrų tikslų atsi- 
randa ir visai skirtingų. 
OY AG 


KARZYGIO MIRTIS 


Kovų metu už Lietuvos lai- 
svę ir nepriklausomybę vie- 
nas iš pirmųjų žuvo karinin- 
kas Juozapavičius, kuris, 1919 
metais bevadovaudamas pir- 
majam Lietuvos kariuome- 
nės pulkui, garbingai apgynė 
Alytaus miestą nuo besiver- 
žiančių bolševikų. Beginda- 
mas žuvo ant Alytaus tilto. 


Lietuvos 


Alytus 

Kas Alytaus miestą yra ikures, žinių nėra. 
Pasak Lietuviškoje Enciklopedijoje esamas 
žinias, Alytaus, kaip ir daugelio Lietuvos mie- 
stų, pradžia esanti amžių glūdumose. Tik tiek 
težinoma, kad dabartinėje Alytaus miesto 
vietoje Algirdo laikais buvusi medinė pilis, 
kuri kartu su Merkine ir kitomis pilimis pa- 
liai Nemuną tuomet sudariusi pirmutinę Lie- 
tuvos apsaugos liniją nuo kryžiuočių puolimų. 

Kadangi pro Alytų eidavo svarbiausi ke- 
liai, tai kryžiuočiai, bežygiuodami į Vilnių, 
dažnai Alytų užpuldavo ir apiplėšdavo jo 
apylinkės gyventojus. Lietuviai stengdavosi 
gintis. Atsitikdavo, kad ties Alytumi kryžiuo- 
čiai turėdavo grumtis ne vien su lietuviais, 
bet ir su savo talkininkais. Mat, kryžiuočiai 
būdavo labai žiaurūs. Nors sakėsi einą i Lie- 
tuvą platinti katalikų tikėjimą, bet daugiausia 
pasitenkindavo vien plėšimais. Toks kryžiuo- 
čių elgesys jų talkininkams nepatikdavo ir 
dėlto ivykdavo jų tarpe susirėmimai. Vienas 
toks. kryžiuočių ir jų talkininkų anglų susi- 
rėmimas Alytuje buvo 1392 m. 

Alytaus miestas stovi abejose Nemuno 
pusėse. Kryžiuočių laikais vakarinė dalis ne- 
galėjo augti, nes ji dažnai būdavo sugriau- 
nama. Rytinė miesto dalis sunkiau buvo už- 


Valst 


bės miestai 


pulti ir todėl ji ilgiau išsilaikydavo. Bet kai 
1410 metais kryžiuočiai ties Žalgiriu buvo 
sumušti, Alytus laisviau ėmė gyvuoti ir plės- 
tis. Po to smarkiau ėmė augti vakarinė dalis. 
Ji ir dabar yra didesnė. 

Rusų okupacijos laikais Alytus pasidarė 
labai svarbus susisiekimo centras. Čia buvo 
suspiesta daug kariuomenės ir išvestas į Gar- 
diną geležinkelis. 

Dabar Alytus yra apskrities miestas. Jame 
gyventojų yra apie 8.000. Čia yra apie 230 
prekybos imoniy ir apie 30 smulkių dirbtuvių 
ir pramonės įstaigų. Kultūros švietimo įstai- 
gos: Aukštesnioji miškininkystės mokykla, 
Valstybinė gimnazija, žemesnioji žemės ūkio 
mokykla, vidurinioji žydų mokykla, ligoninė 
ir keli šimtai čia ir apylinkėj pradžios mo- 
kylų. Iš atskirų organizacijų, kurios nepri- 
klauso Kauno centralinėms organizacijoms, 
yra Žemės ūkio draugija, kuri apskrityje turi 
keliolika skyrių. 

Kovų už Lietuvos laisvę ir nepriklauso- 
mybę metu Alytus suvaidino istorinį vaid- 
meni. 1863 m. Alytaus apylinkėje buvo smar- 
kus susirėmimas su rusais, kurie buvo lietu- 
vių išvaikyti. 1919 metais Alytuje organiza- 
vosi pirmasis Lietuvos kariuomenės pulkas, 
kuris tais pačiais metais garbingai apgynė 

Alytų nuo bolševikų. Tuomet raudonajai ar- 
mijai buvo įsakyta užimti Jurbarko — Kauno — 
Alytaus liniją ir joje įsitvirtinti. Pirmiausia 
užpultas Alytus. Jaunutei Lietuvos kariuome- 
nei ji beginant, čia ant jo tilto garbingai žuvo 
pirmasis vietos pulko vadas kurininkas Juo- 
zapavičius. Tai įvyko 1919 m. vasario 13 d. 
Kitą dieną bolševikai turėjo pasitraukti. Da- 
bar ant to tilto žuvusiojo karininko Juoza- 
pavičiaus garbei yra prikalta metalinė lenta 
ir kiek toleliau pastatytas gražus paminklas. 
Kėdainiai 

Kėdainių miesto pradžia taip pat sunku 
susekti. Spėjama, kad kryžiuočių veržimosi 
laikais Kėdainiai buvęs paprastas kaimas, nes 
niekur neužtinkama žinių, kad ji, kaipo pili, 
būtų užpuolę, 

Iki XV amžiaus galo Kėdainiai priklausė 
didiesiems Lietuvos kunigaikščiams. Vėliau 
jie buvo atiduoti garsiajai didikų Kiškių gi- 
minei. XVII pradžioje Kėdainiai atiteko ku- 
nigaikščių Radvilų giminėms. Vienas iš tų 
Radvilų— Jonušas Radvila—buvo didelis Lie- 
tuvos patriotas. Jis tiek seimuose, tiek kitai 
progai pasitaikius energingai protestuodavo 
prieš bet kur lietuviams daromas skriaudas, 
priešinosi unijai ir norėjo Lietuvai iškovot 


visišką nepriklausomybę. 
Kėdainiai pasižymėjo 1863 metais sukilimo 

metu. Ties Kėdainiais ir jų apylinkėje įvyko 
smarkūs su rusais susirėmimai, kurių metu 
rusai paėmė į nelaisvę, o paskui pakorė vieną 
iš narsiausių sukilimo vadų —kun. Mackevičių. 

Rusų laikais Kėdainiai buvo valsčiaus 
miestelis. Lietuvai atgavus nepriklausomybę, 
jis išaugo ir igijo miesto teises. Dabar jis 
apskrities centras. Šalia valstybinių istaigy 
čia veikia įvairios prekybos ir pramonės imo- 
nės: fabrikai, dirbtuvės, malūnai, pieninės, 
kooperatyvai ir kit. 

. Kėdainiuose lietuviškumas pradėta stiprinti 
dar prieš 300 metų, kunigaikščių Radvilų lai- 
kais. Jie čia buvo įsteigę lietuviškąją spaus- 
tuvę, kur buvo pradėta spausdinti pirmieji 
lietuviški raštai. Radvilų pastangomis anuo- 
met Kėdainiuose buvo įsteigtas licejus, o kiek 
vėliau ir gimnazija, kur augo ir stiprėjo tuo- 
metinė lietuviškoji diduomenė. 

Dabar čia yra lietuviškoji gimnazija, Aukš- 
tesnioji kultūrtechnikos mokykla, kuri ruošia 
melioracijos, žemėtvarkos ir žemės ūkio sta- 
tybos specialistus. Netoli Dotnuvoje—žemės 
ūkio akademija, amatų mokykla, Šetoje—vidu- 
rinė mokyklą, Grinkiškyje—žiemos ūkio mo- 
kykla, Kalnaberžyje—nepilnamečių auklėjimo 
įstaiga ir visoje apskrityje apie 200 pradžios 
mokyklų komplektų, kur mokosi apie 15.000 
vaikų. 


Jurėnas. 


Gražus Kėdainių mresto reginys. 
Tai Lietuvos didikų Radvilų 
sostinė, kur jie gyveno ir dirbo 
tik tam, kad Lietuva būtų laisva 
ir nepriklausoma valstybė.. 


VARDINIŲ PROGA 


Lenkijos Prezidentas Ignas Mošcicki savo 
vardines šventė vasario mėn. 1 d. Ta 
proga kitų valstybių atstovai, diplomati- 
nis korpusas, įvairių organizacijų bei 
draugijų atstovai ir jų vadovybės svei- 
kino Valstybės Galvą. Vaizdelis rodo, kaip 
vyriausis karinių Lenkijos pajėgų inspek- 
torius maršalas Ridz-Smigly sveikino So- 
lenizantą. 


Musų gimtasis kraštas 


Iš Tverečiaus padangės ir jos praeities 
(Žiūr. „J. Dr.“ 4 N.) 


Apsiniaukus rusų laikais Tverečiaus pa- 
dangė ėmė smarkiau švisti, atvažiavus čia kle- 
bonauti kun. Jonui Burbai. | Tverečių jis at- 
važiavo apie 1870 m. ir išbuvo apie dešimtį 
metų. Nors 10 m., palyginti, labai trumpas lai- 
kotarpis, bet jis per tą laiką sugebėjo nu- 
veikti daug tautinio ir švietimo darbo. Prieš 
jo atvykimą į Tverečių, retas kuris čia mo- 
kėjo lietuviškai kalbėti poterius, nors namie 
visi kalbėjo vien lietuviškai, nes kitaip ir ne- 
mokėjo. Skaitė taip pat iš lenkiškų malda- 
knygiy, nors mažai arba visai nieko nesu- 
prasdavo, ką skaito. Nuo senesnių laikų, kaip 
jau pirma minėjom,tverečėnų tarpe buvo pa- 
plitęs girtavimas, kuris ne tik skurdino tve- 
rečėnų gyvenimą, naikino sveikatą, bet ardė 
ir šeimyninį sugyvenimą. 

Kun. J. Burba, būdamas šviesaus proto 
žmogus, geras pamokslininkas, nepaprastai 
veiklus ir energingas, lietuvis patrijotas, at- 
važiavęs Tverečiun, tuojau ėmėsi darbo, pra- 
dėjo šviesti liaudį, kelti savo parapijiečių tar- 
pe lietuvišką susipratimą.Per pamokslus pri- 
vertė Žmones mesti girtauti, išmokė lietuviškų 
poterių, lietuviškai melstis ir iš lietuviškų mal- 
daknygių skaityti. Kadangi spauda buvo už- 
drausta, tai ir maldaknygių sunku būdavo gauti. 


Kun. J. Burba ir čia surado išeitį. Iš energin- 
gesnių, veiklesnių ir labiau susipratusių jau- 
nuolių sudarė pirmą slaptą knygnešių ir platin- 
tojų būrelį. 

Tie jaunuoliai (apie kuriuos teks rašyti 
skyrium) ne dėl medžiaginių sumetimų, bet 
kupini kilnaus idealizmo ir tėvynės meilės 
skleidė šviesos spindulius Tverečiaus padan- 
gėje. Slaptomis vykdavo į Prūsus ir iš ten 
atgabendavo lietuviškų maldaknygių, laikraš- 
čių ir elementorių. Tokiu būdu spaudos drau- 
dimo laikais iš Tilžės ir kitų Prūsų miestų 
ji Tverečiaus padangę siaurais takeliais ir 
miškais tverečėnas knygnešys ant savo pečių 
nešė saviesiems spausdintą lietuvišką žodį. 
Tuo keliu tverečėnus pasiekdavo netik lietu- 
viška maldaknygė, bet ir lietuviški laikraščiei, 
pav., „Aušra“, „Tėvynės Sargas“ ir kiti. Kun. 
J. Burba maldaknyges ir laikraščius dažnai 
dalindavo žmonėms veltui. Tai darydavo ir 
knygnešiai. Kun. J. Burba ragino kad tėvai mo- 
kinti vaikus iš lie.uviškų elementorių, o jau- 
nimą šviesti su pagalba lietuviškų laikraščių. 
Jo raginimams nebuvo kurti ir tverečėnai. 
Tėvai ėmė savo vaikus mokinti namie lietu- 
viškai. Atsirado didesnis skaičius vadinamų 
„daraktorių“, kurie dažnai vien už pragyveni- 

mą dirbo švietimo darbą. Taigi iš lietuviškos 
maldaknygės tverečėnai išmoko lietuviškai 
skaityti, o „Aušra“ ir „Tėvynės Sargas“ su- 
žadino juose tautos meilę. 

Kaip matome, kun. J. Burbos išjudinta 
Tverečiaus padangė jau pradeda naują švie- 
sesnį gyvenimą. Jis buvo vienas iš uoliausių 
šio krašto tautinio darbo pijonierių ir savo 
parapijiečių blaivintojų. Tad neveltui dar ir 
šiandie tverečėnai seneliai jo vardą mini su 
pagarba ir su malonumu pasakoja apie jį 
įvairius atsiminimus. Išvažiavus kun. Burbai 
iš Tvereciaus, jo pradėtą darbą toliau varė 
kun. M. Masiulis. Tverečiuje jis klebonavo la- 
bai trumpai. Atvažiavo apie1883 m., o išva- 
žiavo 1887 m. Jis buvo gana tylaus būdo žmo- 
gus, bet sumanus ir veiklus. Rėmė slaptas 
tėvų mokyklėles ir pats pas save vedė slaptą 
lietuvišką mokyklą, kurioje mokino surinkęs 
ir savo parapijos gabesnius vaikus. 

Savo lėšomis išmokino visai neturtingą 
kun. Rudzi, kuris mūsų krašto lietuviams 
taip pat žinomas kaipo lietuvis veikėjas. 

Dar tenka nors trumpai pažvelgti į tų lai- 
kų Tverečiaus rusų mokyklos veikimą. Kaip 
jau pirma minėjau, rusai, norėdami tverečė- 
nus surusinti, griebdavosi įvairių priemonių. 
Rusinimo darbas buvo vedamas ir per Tve-. 
rečiaus mokyklą, bet ir čia jiems nesisekda- 
vo. Mokiniams mokykloje buvo draudžiama 
viešai lietuviškai kalbėti. Kuri mokini moky- 
tojas išgirsdavo viešai lietuviškai kalbant, 
bausdavo vadinamomis „metalungėmis“. Jos 
buvo padirbtos iš medžio ir buvo medalio 
pavidalo. Jomis mokiniams mušdavo į delnus. 
Nors mokykloje beveik visi mokiniai buvo 
lietuviai, bet pamokos buvo vedamos vien 
rusų kalba. Mokykloje buvo ir knygynėlis, 


LEONARDAS BASYS 


bet, žinoma, jame nebuvo nė vienos lietuviškos 
knygos. 

Mokyklos vedėjas buvo rusas Andrius Bu- 
lašovas. Tenka dar suminėti vienas gana cha- 
rakteringas faktas, kuris ivyko anų laikų Tve- 
rečiaus mokykloje. Buvo tokia tvarka, kad po 
pamokų visuomet mokiniai turėdavo kalbėti 
maldą „Za caria i otečestvu“ rusiškai. Vietoje 
maldos „už carą ir tėvynę“ pradėjo kalbėti 
lietuviškai „Tėve mūsų“. Inspektorius ir mo- 
kytojas labai nustebo. Ipykęs pradėjo kibti 
prie Ill skyriaus mokinių. Bet mokiniai laikėsi 
vieningai. Inspektorius ir mokytojas, nesuradę 
kaltininkų, mokinių nebaude. Inspektoriui 
paklausus, kodėl taip jie daro. Visų mokinių 
vardu Vincas Ulozas iš Kukutėlių sodž. ir Jo- 
nas Dragūnas iš Rižiškės sodž. drąsiai atsakė: 
„Mūs niekas nemokino, mes patys lietuviš- 
kai geriau suprantame, nes esame lietuviai“. 
Vėliau paaiškėjo, kad tai buvo padaryta su 
kun. M. Masiulio žinia. Apskritai, rusų valdžia 
kun. Masiulio labai nemėgo ir jį nuolat kilno- 
jo iš vienos vietos i kitą, nes žinojo, kad jis 
yra lietuvis ir todėl jo buvimas lietuviškose 
parapijose buvo nepageidaujamas. 

Pagaliau buvo nukeltas į apgudėjusią 
Buividų parap. (Pabradės val. Švenčionių 
apsk.), kur jis mirė 1906 m. kovo 27 d. Ten 
jis ir palaidotas. 

Ant jo kapo yra pastatytas akmeninis 
paminklas su lietuvisku-lenkisku antrašu. 

Nors mokykloje ir buvo varomas rusinimo 
darbas, bet ją lankę mokiniai pasiliko tvirti 
lietuviai. O kai kurie jų net tapo žymūs mū- 
sų tautos vyrai. Nė vienas tų laikų tverečėnas 
nenuėjo svetimais keliais, bet visi dirbo tau- 
tini lietuvišką darbą. 

R. B-nas. 


Gimtasis Kaimas 


Gimtasis kaimas prie vieškelio seno 
Medžiuose stovi paskendęs, 

Čia lietuvis-brolis nuo amžių gyvena, 
Daug skausmo'ir vargo išbandęs. 


Prie kelio liūdi Rūpintojėlis, 
Ir guodžia artoją varguose, 
Nė viena nukrito čia ašarėlė, 
Kai širdis skendo skausmuose. 

Ošia ir ošia beržai garbanuoti, 
Lemia likimą gimtajam kaimui... 
Čia broliai trokšta šviesa ginkluotis, 
Per darbą kurti sau laimę. 


K. C. LIETUVIS 
Užpustytu 


Tai užpustė mano kelią 
Balto sniego pūtiniai, — 
Pažiūrėjus — širdį gelia, 
Nei kur eiti nežinai. 


Ar sutirps jie nuo saulutės, 
Ar pavasaris ateis, 

Ar reikės jaunam klajoti 
Vien tik šuntakiais?... 


keliu 


Užlipsiu ant aukšto kalno, 
Ten, kur stūgauja šiaurys, 
Pasakys man tik vienam jis, 
Ar pavasaris sugriš. 


Nematyti kelio, tako — 
Vien tik sniego pūtinys... 
Tyli vėjas -— nepasako, 

Ar pavasaris sugriš. 


ZALEZERIS 


(Tąsa) 


— Ana gi, ten, už mūsų. Girdi? Matai, 
jau pietūs. 

— Ten, matai, miestas, jeigu čia tiesiog 
eisim, turėsim sutikti savo draugystę. 

Taip jie ir grižo, metę ieškoję uogų, nes 
ir Onutė jau nuvargo. 

Tuojau pasigirdo už medžių linksmi jau- 
nimo juokai, greit ir jie patys pamatė baltą 
staltiesę, ant pievos ištiestą, o ant jos krūvas, 
žemuogių supiltas. Senasis ponas tupinėjo 
čia pat apie uogas ir tęsė be galo savo mo- 
rališkus pamokslus, piaustydamas narsiai iš- 
kepta kvepianti kepsni. 

- Ana vėlyvieji pauksteliai grižta -- 
susuko jaunimas, pamates Jona su Onute. 

— Čionai, čionai! — komandavo senis. — 
Tuštinkit skarytes, verskit skribelaites, verskit 
uogytes! Na, parodykit, ojūs ar daug radot? 


— Nieko, tik išalkom ir ištroškom! — at- 
sakė Jonas. 

— Reiškia, radot badą ir troškulį — juo- 
kavo kiti. 

— Jeigu tai ir visa, tai sau tai ir pasi- 
laikykit! — sako vyresnysis, duodamas kiek- 
vienam pilną  bliūdą su kepsniu. — Žinot 


jūs priežodį: kas nedirba, mielas vaike, tam 
ir duonos duot nereikia. 

Visdėlto pamokslai liko pamokslais, o pietūs 
pietumis. 

Jiems bepietaunant vieviersiai su kitais 
paukšteliais koncertavo. 


Taip ir prabėgo diena, kurioj ir Jonas šį 
tą sau rado. Nebuvo tai žiemuogės ir ne miške 
augusios. Grižęs namo užrašė jis savo perga- 
meno albumėlin šitokią eilute: 

Viduj tamsios girelės 

Nėr vėjo, tik tyla. 

Nusvirusios šakelės, 

Po jų—jinai jauna. 
Sėdėjo tarp Žiedelių, 
Gerėjosi kvapu. 
Pulkai melsvų muselių 
Tik skraidžiojo Žaibu. 

Gražus senasis miškas, 

Plaukai jos gražesni. 

Skambus paukštelių balsas, 

Jos Žodžiai skambesni. 
Gegutė užkukavo 
Saulytės spinduliuos. 
Oi, akys tos neka'tos, 
Dievaitės gal, ne jos? 

Tokiu būdu buvo ji netik jam tai, ką 
kiekvienas myli ir saugo. Ji buvo jam viena 
viskuo, kas tik gražu, žavinčio ir malonu jo 
pražystančiame gyvenime galėjo buti. 


Tik tu, mergužėle, pražydus... 

Atėjo Kalėdų išvakarės, Kūčios. 

Dar buvo tik popietis, kai Jonas su ki- 
tais draugiais studentais susirinko prie ąžuo- 
linio stalo. Jau žiburiai buvo užžiebti, nes 
čia, aludėse, jau buvo geroka prieblinda. Sve- 
čių aludėje buvo dar nedaug. Kelneriai sto- 
vėjo tingiai atsirėmę prie mūro stulpų. Vienam 

minios kampe sėdėjo muzikontai su smui- 
kais ir mergiote su gitara. Ji tokia buvo liekna, 
vikri Cigoniuke. Prisispaude gitara prie kru- 
tinės, palenke galvą ir, regis, niekas jai gy- 
venime, nei ji niekam nerūpėjo, ji svajonių 
pasauly gyvena. 


Prie studentų sta'o šavo šampano butelių. 


kamščiai. 

— Užtrauk dainele, tu meilioji čigonaite!— 
sušuko vienas jaunikaitis iš linksmų, gyvų 
studentų būrio iteikdamas jai pilną šampano 
stikline. 

— Nenoriu!--atsake ir iš vietos nepajudė- 
dama, nei nežiūrėdama į juos čigoniukė. 

- Tai nors uždainuok!-—atsišaukė kitas ir 
numetė jai sidabro pinigą į rankas. 

Čigonaitė susitaisė ilgais, laibais pirštais 
savo juodus plaukus, kai smuikininkas jai ką 
ausin pakuždėjo. Bet ji pakratė tik galvą ir 
paremė smakru gitarą. 

— Už pinigus aš nedainuosiu— pasakė ji. 

Prišoko čia Jonas vėl su vyno stikline ir 
pastatė ją prieš mergaitę. 

— Ko gi tu nori? — paklausė ji susiruū- 
pinusi. 

— PasizZiureti tavo akių — atsakė Jonas. 

— Kam tau mano akys--atskirto čigonė. 
Kas tau rūpi? Čigonė į Jona žvilgterėjo lyg 
žaibu ir vėl nuleido akis. 

— Gerai Zinau--tos viliojančios akys kla 
stingos. 

Pasireme ji ant delno ir ilgai stebedama 
žiūrėjo į Ji. 

Jonas vėl pakėlė stiklą, pridėjo prie lūpų 
ir sako: | 

— Už tavo gražiasias akis, gražioji čigo- 
nėle! Pasakė ir išgėrė. 

Ji nusijuokė ir atmetė galvą: „Duok šen“! 
ir, isižiūrėjusi į jo akis, lėtai rydama gur- 
kšnius, išgėrė iki dugno. 

Griebė tada už gitaros ir giliu jausmingu 
balsu uždainavo: 


Šiandien man jaunai 
Linksma čia bus. 
Rytoj, ach rytoj jau 
Gal viskas pražus? 
Dar šią valandėlę 

Tu manas tiktai. 
Gyventi ir mirti 

Gal teks man vienai? 


Kai smuikininkas greitu tempu akompani- 
javo čigonaitės melodijai, prie studentų drau- 
gystės prisidėjo dar naujas svečias užėjelis. 

— Norėjau tave, Jonai, — sako jis, — 
namo pakviesti. Tik tau išėjus iš namų, 
šventas Mikalojus buvo tave Kūčių vakare 
atlankes. 

— Šventas Mikalojus? su dovanomis? — 

Cia matome Ita- 
lijos fašistų le- 
gijoną, pasiren- 
gus; marsSui 
(eisenai) Rymo 
gatvėmis. 


KAREIVIU 
SPORTAS 


Vaizdely mato- 
me, kaip karei- 
vial Ciuozia -- 
sportuojasi, lai- 
kydamiesi už 
virvių, priristy 
prie važiuojan- 
čio tanko. 


nustebo Jonas. — Iš kur gi? Jis daugiau 
manęs nelanko. 

— Vagi sakau, kad buvo pas tave. Visas 
kambarys pakvipo kalėdų eglute ir rusvais 
meduoliais. 

Jonas pastatė stiklą ant stalo, griebė ke- 
purę ir pro duris. 

— Kur tu? — paklausė mergaitė. 

— Tuojau arišiu. 

Ji suraukė kakta. 

— Pasilik-- tare ji jam tyliai — ir pažiū- 
rėjo maloniai į susirūpinusi Joną. Jonas iš- 
sisukinėjo, atsisakinėjo. 

— Pasilikt, negaliu ir tiek. 

Ji juokdamosi pastūmėjo ji batuko sna- 
peliu ir linksmai tarė: 

— Eik jau, eik! — sušuko. — Lepšis toks. 
Jūs visi niekam tike. 

Jai nusigrizus, Jonas iš lėto žengdamas 
išėjo iš aludės. Ore jam buvo visai tamsu. 
Jis jautė gaivinanti žiemos šalti aušinant jo 
karštą kaklą. Vienur kitur uždegtų ant eglai- 
tės žvakučių šviesos pro langus metė gatvėn 
savo spindulius. Vienur kitur -pasiekdavo ausi 
įvairiabalsiai švilpavimai, berniukams pado- 
vanotų bubnų dundenimas ir linksmi vaikų 
balsai. 

Elgetų ir našlaičių pulkai 
vienų namų kituosna. 

Kiti vargšeliai stovėdavo ant ramščių gat- 
vėse ir stengėsi iš tolo, nors nuo gatvės pa- 


vaikščiojo iš 


matyti pro langą gražumynus, kurių arti jiems 
pamatyti nebuvo lemta. 

Šis netikėtai duris atidarė, ir pikti šauks- 
mai išblaškė buri šitokių svečių nuo švie- 
saus namo tamsion gatvėn. 

Dar kitur priemenėje skambėjo sena Ka- 


lėdų giesmė. Tai jaunos mergaitės giedojo 
žvangiais balseliais ten, apačioj sustojusios. 

Jonas ir jų negirdėjo; jis skubėjo, visus 
lenkdavo, smukdamas iš vienos gatvės kiton 
vos ne šuoliais. 

Pribėgęs prie savo buto, susklupo ant 
laiptų, nes buvo jau visai tamsu. Saldus 
kvapas tuoj jautės kambary. Tai priminė 
jam jo gimtinę: kvepėdavo lygiai taip pat 
ir motutės pirkioj saldžiais pyragais Kalėdos. 
Drebančiom rankom užžiebė Jonas degtuką 
vieną, kitą, uždegė pagaliau šviesą. Didelis 
siuntinys gulėjo ant stalo. Kai jis jį atrišė, 
iškrito gerai pažistami skanūs meduoliai 
ir saldainiai — jo motinos darbelis. Ant kai 
kurių saldumynų ir tešlainių buvo iš cukraus 
iškaišyta jo vardo pirmoji raidė. Niekas ki- 
tas taip gražiai negalėjo padaryti, tiktai 
Onutė. Kitam ryšulėly buvo gražiai išmegsti 
megstiniai marškiniai, pirštinės; pagaliau 
rado laiškus nuo motinos ir nuo Onutės. 

Jonas atidarė pirmiausiai Onutės laišką. 

Ji jam rašė: „Šitos ant pyragaičių cukraus 
raidės gal Tau primins, kas juos kepti padėjo. 
Toji pati tau ir mezginius nunėrė. Pas mus 

Kalėdų vakaras bus labai liūdnas. Mano mo- 
tutė pavakariais vis nustoja verpus. Ši žie- 
ma mums tokia liūdna, ilgesio pilna, nes Ta- 
ves čia nėra. lr tas paukštelis, kurį buvai 
man dovanojęs, vakar mirė. Labai verkiau, 
raudojau. Joneli, aš jo taip žiūrėdavau, taip 
juo rūpinaus. Jis vis pračirškdavo popiečiais 
saulutė jo narvelin užeidavo atlankyti. Ar Tu 
žinai, Joneli, kad motina dažnai užkardavo 
narvelį skara, kad jį nutildžius, kai +jis gra- 
drezugas Petras dabar mus dažnai atlanko. 
Tu kartą sakei, kad jis atrodo rusvas, kaip 
ir jo švarkas. Tuos Tavo žodžius aš vis pri- 
simenu, kada jis mūsų slenkstį peržengia. 
Jis atrodo tiktai keistas ir juokingas. Tik 
nesakyk to, Joneli, motinai, nes ji lengvai 


supiktų. Ispėk, ką aš Tavo motutei Kalė- 
doms padovanosiu. Neispesi? Ogi save pa- 
čią! Petras dabar mane paišo. Turėjau jau 


tris jam kartus sėdėti, pozuoti, kiekvienu 
kartu po valandą. Man beveik nemalonu, 
kad tas svetimas man žmogus į mane taip 
žiūri ir mano veidą mintinai paišo. Aš ir ne- 
norėjau, bet motina prikalbėjo. Sako, gerajai 
Tavo motinai tai bus didelis malonumas — 


gauti mano paveikskas. Joneli, bet gi tu 
duotojo žodžio nesilaikai. Neatsiuntei man, 
kaip žadėjai, ne vienos pasakos. Dažnai už 


tai skųsdavau Tave Tavo motinelei. Ji vis 
atsakydavo, kad Tu turi daug svarbesnių 


darbų, negu šitie vaikiški žaislai. Bet aš ne- 
tikiu. Turbūt yra kas kita, Joneli? .. 


Perskaitė Jonas taip pat ir motinos laišką. 
Perskaičius ir sudėjus abu laišku, kad gi 
apėmė ji neapsakamas namų ilgesys. Ilgai 
vaikščiojo jis po kambarį vienan galan ir ki- 
tan. Jis šnabždėjo, tyliai lūpomis judindamas 
pat sau čia pat sudetą eilę: 


Jis buvo beveik jau paklydęs 
Ir nežinojo, kur eit. 

Tik Tu, mergužėle pražydus, 
Namo dar jį pakvietei greit. 


Tada paėmė pinigus, kiek ten pas ji bu- 
vo, ir vėl išėjo gatvėn. Gatvėje dabar buvo 
jau daug ramiau. Vėjas tik šlavė sniegą 
ir dulkes tuščiose gatvėse. Seni ir jauni sė- 
dėjo susirinkę savo namuose su savo šeimy- 
nom. Priėjo vėl prie aludės, is kur 

skambėjo čigono smuiko rauda ir žvangėjo 
merginos balsas, besipindamas su gitaros 
akordais. 

Jonas tačiau neužėjo daugiau aludėn, nu- 
skubėjo greitai pas auksakalį ir, suderėjęs 
kso kryželį prie raudonų karolių, pirko 
r greit vėl grižo tuo keliu, kuriuo atėjo. 

Netoii savo buto pastebėjo mažute, skar- 
malais prisidengusią, prie durų stovinčią 
mergele. Dykai tik vargo mergina, mėginda- 
ma atidaryti duris. 

— Ar tau atidaryti duris? — paklausė Jo- 
nas. 

Mergaitė 
nubėgo nuo durų. 
darė. 

— Ne—sako Jonas — neik ten. 
tave gali išvyti. Eikime su manim, 
Kalėdų pyragaičių duosiu. 

Uždarė duris, paėmė mergaitę už rankų 
ir nusivedė savo kambarin. Šviesą, eidamas 
miestan buvo palikęs. 

— Štai imk šituos saldainius ir meduo- 
lius — tarė jis ir atidavė jai pusę visų savo 
dovanų, tik pyragaičius su cukraus raidėmis 
sau pasiliko. 

— Bėk namo ir pasidalykit su savo mo- 
tina. 

Merg'otė žiūrėjo nustebusi bailiai. Toks 
džiaugsmas rodėsi jai negalimas, nepapras- 
tas, neitikėtinas kitaip, negu tik sapne. Ne- 
galėjo vaikelis nieko ir atsakyti. Jonas ati- 
darė duris ir pašvietė jai, o mažiukė išskrido 
paukšteliu su savo dovanomis namo. 

Jonas pakūrė krosny ugnelę, pasidėjo 
dulkėtą rašalinę ant stalo, atsisėdo ir rašė 
per visą nakti, rašė laišką motutei ir Onu- 
telei. 

Kalėdų pyragaičiai gulėjo neliečiami, lyg 
šventenybės, o Onutės dovanotais megsti- 
niais marškiniais čia pat užsivilko, kurie jam 
labai tiko. 

Žiemos saulutė pro užšalusi langą jau 
švystelėjo rytą, o jis vis dar sėdėjo prie 
stalo. Tik iš veidrodžio į ji žiūrėjo išbliškęs, 
rimtas tokio paties Jono veidas ir siuntė lo- 
von bent kiek pailsėti. 


krūptelėjo, nieko neatsasakė, 
Jonas jau jai duris ati- 


Jie dar 
aš tau 


(D. b.). 


PITAGORAS 


(Iš ciklo: „Šviesos kelio beieškant“). 


Tarp kitų garsiųjų senovės išminčių pa- 
minėtinas kilnus žmogus ir žymus matema- 
tikas Pitagoras. 

Jis gimė apie 570 m. prieš Kristų Samos 
saloje (netoli Mažosios Azijos). Turėdamas 
apie 40 metų, paliko teviske, nes kilo karo 
pavojus su persais, ir po ilgos kelionės 
atvy o Italijon Cia įkūrė mokyklą, kurioje 
buvo nagr nejami tikybos, visuomenės, poli- 
tikos ir kiti mokslo reikalai. 

Pats Pitagoras ir jo mokiniai ypatingai 
paminėtini kaip matematikai. Jų tvirtinimus 
(teoremas) ir dabar tebesimokina mokslus 
einantis jaunimas. Pitagoriečiai, bestudijuo- 
dami gamtos reiškinius, atkreipė dėmesi ne 
tiek į gamtos kūnus, kiek i jų santykius; 
o santykis visucmet išreiškiamas skaitmeni- 
mis. Tuo būdu skaitmuo (skaitlinė) turi dide- 
lės reikšmės. Kaip gi tas skaitmuo pasireiškia? 
Jis pasireiškia ivairiai. Kai kada simboliškai, 
o kai kada visai realiai, kaip kiekvienas daik- 
tas, nes jeigu nebuty skaitmuo realus, tai ne- 
būtų realaus ir daiktų santykio, kuris žymimas 
skaitmenimis. Jeigu šitaip, tai skaitmuo yra 
kiekvieno daikto priežastis, i5 skaitmens vis- 
kas atsirado. Kiekvienas daiktas ar reiškinys 
turi būti skaitmenimi žymimas. 

Yra dviejų rūšių skaitmens: neporiniai 
(lyginiai) ir poriniai. Neporiniai yra tobulesni, 
nes turi pradžią, viduri ir pabaigą (pav. 3). 
Poriniai skaitmens yra netobuli, nepilni. Ivai- 
rus reiškiniai išreiškiami skaitmenimis šitaip: 

— reiškia tašką; 
TA 5 liniją; 
a 5 paviršių; 
= 1 tūri; 

> fizinę gamtą; 

— „sielą (dviguba 3); 

= 5 protą, sveikatą, šviesą; 

— r; meilę, draugiškumą (nes 8 
(oktava) muzikoje reiškia 
harmoniją); 

9 — s teisingumą. 

10 =1 +2+3+4 reiškia visų daiktų 
pilnumą, kuri yra labai graži (graikiškai kos- 
mos). 

Neporiniai skaitmens reiškia ir vyrišką 
elementą (vyrus), o poriniai—moterišką, ma- 
žiau tobulą. Ypatingai paslaptingą reikšmę 
turi skaitmens 36. Jie susidaro iš keturių 
pirmųjų neporinių skaitmenų 1-1-3 15 4-7 ir ke- 
turių pirmųjų porinių 2-4 -64-8. Pitagorie- 
čiai tvirtino, kad nėra pasaulyje sunkesnio 
ir baisesnio prakeikimo, kaip prakeikti žmogų 
36 skaičiumi. 

Pitagoriečiai, betirdami skaitmenis kaip 
daiktų ar reiškinių santykius, priėjo išvados, 
kad tobuliausia kūno forma yra apskrita (ru- 
tulys). Jeigu taip, tai ir mūsų žemė turėtų 
būti rutulio formos. Kaip matome, jie priėjo 
tikrų išvadų, nes anksčiau visur buvo netikrai 
tvirtinama, kad mūsų žemė yra įdubusi, plokš- 
čia. Jeigu žemė yra apskrita, tai ji gali suktis 
apie savo asi. Bet tos išvados pitagoriečiai 
nepriėjo. Jie tvirtino, kad žemė sukasi apie 
ašį, kuri yra idealioje, planetarinėje sistemoje. 

Seniau buvo tvirtinimų, kad oras apsupa 
ne tiktai mūsų žemę, bet jo pilna visoje vi- 
satoje. Pitagoriečiai priėjo ir čia kitų išvadų: 
oras tiktai žemę apsupa, o tarpplanetarinę 
tuštumą užima eteris. Todėl ir žvaigždės juda 
ne oro dėka, kaip seniau buvo manyta, bet 
savo jėgos dėka, kuri jas stumia nuolat tais 
pačiais tobulais keliais. Pasaulis tad yra gro- 
žis, tvarka (kosmos). Pitagoriečiai pastebėjo 
dar vieną įdomų dalyką, būtent: juo planetos 
yra nuo žemės toliau, juo jų greitumas ma- 
žesnis. Mūsų žemės forma, jos judėjimas ir 
planetų keliai buvo Koperniko ir Keplerio 
moksliškai įrodyta tik po 2000 metų, bet 
pradžią tam davė pitagoriečiai. 

Pitagoriečiai taip pat ištyrė, kad stygos 
garsas priklauso nuo jos ilgumo ir judėjimo. 
Kadangi judėjimas yra garso priežastis, todėl 
ir žvaigždžių sferos, besisukdamos apie pa- 
saulio asi, taip pat duoda garsą; tas garsas 
yra labai malonus, jis sudaro „pasaulio sim- 
foniją“, kurios mes, deja, negirdime, nes toji 
muzika nuolat vienodai veikia. 

Daugelis naujųjų amžių poetų panaudojo 
tą „dangaus kūnų simfoniją“ savo poetiškai 
kūrybai. Vilnietis. 

Antra Lietuvos 


kaimyne-Estija 


(Iš ciklo: „Mūsų kelionė po Europą’). 


Estijos respublika užima 47-nių tūkstančių 
kvadratinių kilometrų plotą. Vadinas, Estija 
yra mažesnė už Latviją ir už Lietuvą, bet di- 
desnė nei Belgija, Šveicarija, Olandija ir Da- 
nija. 

Geografinė Estijos padėtis yra labai pa- 
togi. Mat, Estija, užimdama pasiasalį tarp Ry- 
gos ir Suomių ilankų yra grynai jūrinė val- 
stybė. Yra labai patogios sąlygos prekybai 
augti. Tačiau prekyba Estijoj nėra išsivys- 
čiusi. Nėra Estijoj ir tokių gerų uostų, kaip 
Latvijoj. Estija turi tik vieną uostą — Taliną, 
kuris seniau buvo Reveliu vadinamas. 

Estija turi išviso 1.160 klm. jūros pakraščio. 
Visas jūros pakraštys yra labai išraižytas. 
Yra daugybė ilankeliy ir didesnių bei mažes- 
nių sausumos iškišulių. Netoli krantų, kurie 
vietomis yra gan statūs, yra daugybė salų ir 
salelių, kurių iš viso priskaitoma apie keli 
šimtai, 

Estijos paviršius niekuo ypatingai nepasi- 
žymi. Yra daug pelkių, durpynų, laukai dau- 
giausia akmeningi ir smiltingi. Miškų neper- 
daugiausia. Iš viso miškai užima tik penktąją 
dalį viso vaistybės ploto. (Ipiy yra daug, bet 
jos paprastai nedidelės ir netinka laivams 
plaukioti. Užtat ežerų Estijoj yra labai daug: 
apie 1500. Didžiausias yra Peipuso ežeras 
Estijos rytuose, kuris didumo atžvilgiu užima 
Europoje trečią vietą po Ladogos ir Onegos 
ežerų. Iš Peipuso ežero šiaurės galo išteka 
didžiausia Estijos upė Narova, kuri įteka 
į Suomių įlanką. Nors Peipuso ežeras yra |a- 
bai didelis, bet jis yra visiškai negilus. Giliau- 
sios vietos 13 mtr. Vidutiniškas gilumas — 
6 mtr. 

Iš žemyno pusės Estija susisiekia su Ru- 
sija ir Latvija. Estija, lygiai kaip ir Latvija, 
yra tranzitinė valstybė. 

Estijoj taip pat, kaip Lietuvoj bei“Latvijoj, 

Švedijos karalius oficialiai aplankė Belgiją. Brukselio stoty jo laukė Belgijos karalius 
Leopoldas. Nuotraukoje parodoma, kaip abu karaliai vyksta į karaliaus rūmus, 

nėra jokių svarbiųjų žemės turtų: nei gele- 
žies, nei akmeninių anglių, nei žibalo. Todėl 
menka yra ir Estijos pramonė. Žmonės dau- 
giausia verčiasi žemės darbu. Kadangi tačiau 
žemė yra nederlinga, tai estams tenka įsi- 
vežti duonos iš kitų valstybių. Be to, estai 
verčiasi gyvulių auginimu, pajūryje gi ir Pei- 
puso ežero pakraščiuose svarbiausias gyven- 
tojų pragyvenimo Saltinis---Zvejyba. 

Estijoj yra apie 1.200.000 gyventojų. Gy- 
ventojų didžiumą sudaro patys estai. Jų yra 
iš viso 95?/,. Vadinas, šimtui žmonių tenka 
95 estai ir 5 kitų tautų žmonės. Kitų tautų 
žmonių yra daugiausia rusų ir vokiečių. Estai 
yra kultūringa tauta. Nemokančių skaityti 
ir rašyti yra labai maža. 

Estai kilmės ir kalbos atžvilgiu visiškai 
skiriasi nuo lietuvių. Jie priklauso suomių 
ugrų tautų šeimynai. Jų ir kalba panaši į suo- 
mių kalbą. Senų senovėje estai gyveno Vol- 
gos — Uralo srityje. Iš čia jie atsikraustė 
į Baltijos pajūrį. Kada atsikraustė — nežinia. 
Žinoma tik, kad jau pirmais amžiais po Kri- 
staus gimimo estai gyveno dabartinėj vietoj. 

Estija yra tik po Didžiojo karo susikūrusi 
valstybė. Seniau niekuomet estai neturėjo 
savo valstybės. Panašiai kaip latviai. Paste- 
bėtina, kad estai niekuomet nekovojo dėl 
savo nepriklausomybės. Tiesa, dar XI amžiuje 
estai spyrėsi prieš rusus, XIII amžiuje prieš 
vokiečius-kardininkus, bet, patekę svetimon 
valdžion, niekados nerengė nei kokių nors su- 
kilimų, nei sąmokslų. XVIII-tame amžiuje estai 
pateko Rusijos imperatoriaus Petro Didžiojo 
valdžion. Rusijos valdžioj estai išbuvo ligi 
Didžiojo karo. Jeigu prisiminsime, kad estų 
tautinis susipratimas pasireiškė jau 1535 me- 
tais, kada pasirodė pirmieji jų raštai, tai gana 
keista atrodys, kodėl jie nesiekė sau nepri- 
klausomybės. Mat, šitoks yra dalykas. Estai 
gana gerai jautėsi ir svetimoj valdžioj. Sve- 
timieji nevaržė jų socialinio, nei kultūrinio 
gyvenimo. Nieks nedraudė estams nei mo- 
kyklų, nei organizacijų, nei spaudos. Atvirkš- 
čiai, svetimieji dar rūpinosi estų švietimu. 
Antai švelų karalius Gustovas Adolfas, užė- 
męs Estiją, įsteigė 1632 metais Tartu mieste 
universitetą. Rusai kėlė pradžios švietimą. To- 
kiose sąlygose estai rūpinosi tik tautiškumo 
ugdymu ir kultūriniais bei ekonominiais rei- 


ESTIJOS VAIRUOTOJAS 


Čia matome buvusį Estijos prezi- 
dentą Pats, vieną žymiausių Estijos 
valstybės vyrų, daug nusipelnijusį 
atgaunant Estijai nepriklausomybę. 


kalais. Pažymėtina, kad estai tautinio susi- 
pratimo atžvilgiu yra žymiai pralenkę lietu- 
vius ir latvius. 

Nepriklausomu gyvenimu estai susirūpino 
tik baigiantis Didžiajam karui. Po pirmos 
rusų revoliucijos 1917 m. estai išsirinko savo 
atstovybę, kuri turėjo atstovauti visą estų 
tautą. Pradėjo taip pat organizuoti karo pa- 
jėgas. Bet tai neturėjo būti pilna nepriklau- 
somybė. Estai iš pradžių norėjo tik autono- 
mijos arba savivaldos. Ir tik pasikėsinus bol- 
ševikams (po antros revoliucijos) prieš estų 
autonomiją, kilo estuose tam tikras pasiprie- 
šinimas. Jie pradėjo aiškiau siekti nepriklau- 
somybės. Ypač estų patrijotai priešakyj su 
gen. Laidoneriu ir dabartiniu valstybės pre- 
zidentu Patsu pradėjo smarkiai veikti, kai 
bolševikai, vokiečių spaudžiami, 1918 metų 
pradžioje turėjo apleisti Estijos žemes. Ta 
proga pasinaudodami, estų politikai 1918 m. 
vasario 24 d. paskelbė Estiją nepriklausoma 
valstybe. Tačiau toji nepriklausomybė tvėrė 
tik 24 valandas, nes 25 vasario ižengė Tali- 
nan vokiečiai ir panaikino Estijos nepriklau- 
somybę. Vokiečių okupacija tvėrė ligi 1918 m. 
lapkričio 11 d., t. y. ligi paliaubų pasirašymo 

K. C. LIETUVIS 
Išaudė 


Tai priaudė brolis šaltis 
Man visokių audinių, 
Ir visus juos iškabino 
Mano troboj ant langų. 


Jei rengies tekėti, sese, 
Skubink greitai pas mane, 
Brolis šaltis šiandien triusė — 
Išmokins taip aust tave. 


Jis be staklių ir be nyčių, 
Vienu žaibo greitumu 
ISdabino mano gryčią, 
Pažiūrėt — gražu, ramu... 
Šaltis puošia tik bukužę, 
Rengia parodas tenai, 
Kur langai kreivi, sulūžę — 
Ten brangiausi kilimai. 
TTT EVS" NIN EPS 
Europos vakarų fronte. Paliaubų sutartimi 
vokiečiai buvo priversti pasitraukti iš Esti- 
jos, panašiai kaip ir iš kitų Pabaltės kraštų. 

Vokiečiams pasitraukus, laikinoji estų vy- 
riausybė vėl pradėjo veikti. Teko atkreipti 
visas jėgas prieš bolševikus, kurie siekė pri- 
jungti Estiją prie Sovietų Rusijos. 1919 metų 
pradžioje Estija buvo atsiradusi dideliame 
pavojuje. Bolševikai buvo užėmę bemaž visą 
Estiją, ir artinosi jau prie Estijos sostinės 
Talino. Tačiau estų pasišventimo ir sumanios 
karo vadovybės dėka bolševikai buvo iš Esti- 
Jos išvyti. 1920 metais buvo pasirašyta tai- 
kos sutartis taip Estijos ir Sovietų Rusijos. 

Tuo būdu Estija pasijuto visiškai laisva 
ir nepriklausoma. Atgavus nepriklausomybę, 
tuojau buvo pravesta žemės reforma. Nusa- 
vinta vokiečių baronų žemės. 

Pažymėtina, kad estų inteligentija, pana- 
šiai kaip lietuvių, yra kilusi iš liaudies. Tik 
estų tauta daug anksčiau susilaukė savo in- 
teligentų. O tai dėl to, kad jie turėjo visai 
kitokias kultūrines sąlygas. Turėjo gerai 
išugdytą spaudą ir literatūrą. 

Pirmas estų savaitraštis buvo išleistas 
1805 metais. Estų spauda, nors ir neskelbė 
nepriklausomybės idėjos, bet vis dėlto suge- 
bėjo išauklėti gerus valstybės vadus. 

Šiuo laiku estai turi apie 60 laikraščių. 
Dienraščių leidžiama 11. Vienas laikraštis 
tenka 20-Ciai tūkstančių žmonių. Provincijų 
laikraščiai turi apie 5—7 tūkstančius skaitytojų. 

Pirmoji estų literatūra, kaip jau minėta, 
atsirado 1535 metais, kada buvo išspausdin- 
tas katekizmas. Ligi 1739 metų leista dau- 
giausia tikybinio turinio knygos. 

Pirmasis estų tautiškas rašytojas buvo 
Peterson, kuris gyveno XIX šimtmečio pra- 
Jis pirmas savo eilėraščiuose iškėlė 
estų kalbą, jų būdą ir gamtą. 

Estų dainų rinkėjų ir rašytojų tėvas buvo 
Kreicvaldas. Jis parašė dainą: „O, tėvyne, 
mano džiaugsmas ir laimė“, kuri virto estų 
tautos himnu. 

Po 1866 metų estai susilaukė nemaža ra- 
šytojų, kurie savo kūriniais galėjo lygintis 
su kitų tautų rašytojų kūriniais. 

Šiais laikais geriausi estų rašytojai yra 
Tamsare, Tuglas ir Under. | 

Turėdami seną universitetą, estai yra 
turtingi ir mokslo knygomis. Nėra nė vienos 


mokslo srities, kuriai estai neturėtų savo 
kalba knygų. 
Pirmas estų kalba teatro veikalas išleis- 


tas 1824 metais. Tais pačiais metais buvo 
ir suvaidintas Taline. 1906 metais organizuo- 
jami Tartu mieste, ir kiek vėliau Taline nuo- 
latiniai teatrai. 1913 metais pačių estų su- 
rinktomis aukomis pastatyti dideli „Estoni- 
jos“ teatro rūmai, kurie ir šiandie yra visos 
Estijos pažiba. 

Tarp Lietuvos, Latvijos ir Estijos yra la- 
bai geri ne tik politiniai, bet taip pat ir kul- 
tūriniai santykiai. A. P. 


Daug veiklumo, sumanumo ir tautiško susipratimo 
parodė b. Liet. Šv. Kazimiero D-jos Seinų skyriaus 
artistų ir choristų isekcija „Žvaigždė“. Čia matome 
jos valdybą su pirm. Juozu Maksimavičiumi (viduryje) 


KULTUROS ŽIDINYS 


$ 


Taip atrodė universiteto kvartalas Ispanijos sostinej Madride. 


Čia mokinosi tūkstančiai ispanų 


studentų. Dabar iš šio mokslo ir kultūros židinio beliko tik griuvėsiai. 


LAIMĖ 


(Kinų legenda). 


Ant pelkėto upelio 
nuskurdęs kaimelis. Jame gyveno jaunas ir 
malonus Jang-si. Visagalis ir geraširdis Bud- 
da apdovanojo į dideliu protu ir aukso šir- 
dimi. Jang-si pabodo gyventi kaime, ir vieną 
gražų rytą jis apleido gimtąjį kaimelį ir iš- 
keliavo i dideli miestą, kuris buvo prie Gel- 
tonųjų Vandenų. 

Tame mieste gyveno pats galingiausias 
Podebesinių karalysčių karalius. Jis buvo la- 
bai turtingas. Turėjo aukso dvarus, pasken- 
dusius rožių ir magnoliy krūmuose. Dvarai 
buvo pastatyti ant didelio ežero kranto. 

Kada naktis apgaubdavo savo skraiste že- 
me, smaragdiniame ežero paviršiuje narstė 
gėlėmis išpuošti laivai, o augalai mirgėjo ste- 
buklinga žibintų ir fakilų ugnimi ir būdavo 
girdėti nepaprastos muzikos garsai. Minia 
tada džiaugėsi ir garbino savo monarchą. 
Tada ji užmiršdavo savo vargus ir neturtą. 

Šiame laimingame mieste buvo didelis 
rinkinys mokslo knygų ir daug, labai daug, 
gražių moterų. 

Bet Jang-si uždarė prieš jas savo širdį, 
nes jis mylėjo gražiąją Li-ko. 

Stebuklingai graži buvo Li-ko. Ji buvo 
grakšti, kaip ežero nendrė, maloni, kaip vėje- 
lio dvelkimas. Rodesi, kad ji sutverta vien 


Icho kranto stovėjo 


TONE KAN AA E 


Pati 


lenkesi 
pries ja. Kai ji pasirodydavo, pauksteliai nu- 
tupdavo ant jos pečių, o gėlės lenkė prieš ją 
savo galveles. 

Neturte ir varge Li-ko praleido savo jau- 
nyste. 

Jang-si paeme ją sau už pačią ir pirko 


meilei ir džiaugsmui. gamta 


jai gražius papuošalus. Li-ko pamylejo ji, 
ir jie buvo laimingi. 

Jang-si visa siela ėmėsi skaityti mokslo 
knygas ir rankraščius. Jis pasidarė garsus 
mokslo vyras. Jo išmintis pasiekė ir galin- 
gaji valdovą, kuris padarė Jang-si savo drau- 
gu, nežiūrint to, kad Jang-si visada tiesą kal- 
bėdavo. | 
„Gerasis Budda pasiuntė jiems laimę. Bet 
po saulėtų dienų užėjo vargo ir skurdo die- 
nos. 

Žlugo karališkoji dinastija, ir gaisrą dū- 
mai apsiautė karalystę tirštu rūku, pro kurį 
pasigirsdavo tartum mirštančių dejavimas, 
tartum laukinių žvėrių kaukimas... 

Upėmis kraujas liejosi visoj šalyje, o ge- 
rojo karaliaus soste sėdėjo kraugerys — ti- 
ronas. 

Protingas ir auksaširdis Jang-si nustojo 
savo titulo ir garbės. Palikes rūmų griuvė- 
sius, jis grižo į savo kaimelį, ant pelkėto 

upelio I-cho kranto. Ir nieko jam nebeliko, 
išskyrus gražią kaip gėlelę Li-ko. 

Juodas ir pelkėtas buvo Jang-si laukas, 
o Li-ko rankos buvo baltos ir švelnios, kaip 
obelies žiedai pavasario metu. 

Gražios ir žavingos buvo Li-ko akys, bet 
pažeminimo ir skurdo ašaros buvo karčios 
ir sūrios, 

Sunkus, labai sunkus, buvo Li-ko gyveni- 
mas, o moteriškės žodžiai vargo metu buvo 
aštrūs kaip peiliai. 

Vis labiau balo ir vyto Jang-si veidai; 
ir skaudu ir liūdna jam darėsi. 

Ir vieną gražią saulėtą dieną Li-ko išėjo 
su turtingu ir laimingu meilužiu, kuris jai 
daug žadėjo.. 

Jang-si nesulaikė jų; dar labiau jis ėmė 
rūpintis, dar labiau gilinosi į knygas ir rank- 
raščius. 

Dėl didelio vargo jo akys įdubo, pečiai 
sulinko ir galva pražilo — jis paseno... bet jo 
siela dar jaunesnė pasidarė. 

Ir vėl pasklido garsas apie jo išmintį ir 
aukso širdį po visą šalį. 

Tuo laiku nuvarginta tauta sumanė nu- 
versti nuo sosto tironą. 

Ir sukilo visi kaip vienas; galingi ir įer- 
zinti žmonės nuvertė tironą ir ištrėmė iš savo 
šalies, o aukso sostan pasodino geraširdį 
Jang-si. 

Ir vėl žydinčių magnoliy ir rožių krū- 
muose liepsnojo purpuriniai fakelai, ir vėl 
įvairiomis ugnimis žėrėjo dvarai ant ežero 
krantų. 

Ir vėl smaragdiniame ežero paviršiuje 
slankiojo gėlėmis išpuošti laivai. Linksmai 
skambėjo nuostabios muzikos balsai, o aukso 
soste, rūmų tylumoje, sėdėjo užsimąstęs ga- 


LIETUVMYLIS 


Stovi kalnas, lyg vienuolis, 

Apsuptas miškų, lankų, 

Liūdi žilasis varguolis 

Senai prabėgusių laikų. 
Jis garsus senovėj buvo, 
Gynė šali mūs tėvų, 
Kurių daugel čionai žuvo, 
Daug paguldė jie galvų. 


188 


lingas valdovas. Jis galvojo apie vienatvės 
dienas ir skriaudą. Galvojo apie laimę, kuri 
nepastovi kaip bėgantis vanduo ir apgaulinga 
kaip miražas. Ir štai vieną toki vakarą grįžo 
pas ji grakšti kaip ežero nendrė Li-ko. 

Ji sustojo prieš sostą ir prabilo saldžiu 
balsu, kaip lakštingala nakties tylumoj: 

— As ir vėl prieš tave Jang-si! Graži 
kaip- pavasario gėlelė ir liūdna kaip vakaro 
migla. Aš kalta, bet atsimink mūsų meilę 
ir džiaugsmus. Pažiūrėk į mano akis, ten tu 
dar rasi užsilikusią mano puikią sielą, o ant 
skruostų mano tu dar rasi tavo lūpų žymes. 
Ivairios mintys vargino mano sielą, ir štai aš 
vėl šalia tavęs, nes siela moteriškės kaip gė- 
lele saulėje. Tu esi galingas ir geras. Tenu- 
neša pikta dvasia mūsų praeitį! O. Jang-si, 
grąžink, — grąžink man savo karštą laimę, 
atverk man savo širdį! — verkė ir dejavo 
Li-ko, puldama Jang-si po kojų. 

— Gerai, gerai, — atsakė  šypsodamas 
Jangsi. — O dabar, gražioji Li-ko, paduok 
man štai taurę su vėsinančiu gėrimu. 

Li-ko skubotai padavė taure; bet kai 
Jangsi ėmė, taurė pasviro, ir gėrimas išsi- 
pylė ant žemės. 

— Skubek, Li-ko, — sušuko Jang-si, — 
surink po lašeli palietą gėrimą taip, kad taurė 
butų pilna. 

Skubiai ir akylai rinko Li-ko po lašeli gė- 
rimą, bet viso negalėjo surinkti. Liūdnomis 
akimis pažiūrėjo i taure, ant sidabrinio indo 
dugno matėsi truputis skystimo... 

— lr tu norėjai, — liūdnai tarė Jang-si, — 
tu norėjai, kad aš grąžinčiau tau mano meilę... 

Ir nuleido Li-ko baltas rankas, ir užsi- 
mąstė jinai apie laimę, kuri nepastovi kaip 
bėgantis vanduo ir apgaulinga kaip miražas... 


Piliakalnis 


Jis garbės laikus mums mena, 

Kuriuos slepia praeitis — 

Kaip lietuviai čia gyveno, 

Kaip klestėjo ši šalis. 
Dabar stovi vienui vienas, 
Kupinas gilių minčių; 
Praeities gal mena dienas... 
Teikia mums naujų vilčių. 


JAUNUJU BURELIS 


Liet. Šv. Kazimiero D-jos 
Aštraviškių b. skyriaus na- 
riai, uolūs lietuviškos spau- 
dos rėmėjai ir skaitytojai. 


PIE DANTIS 


Dantys yra labai svarbi mūsų organizmo 
dalis. Dantys yra virškinimo organai. Maistas 
nesukramtytas mažiau yra naudingas. 
= Be to, apsunkina skilvio ir žarnų darbą. 
Žmonės be dantų arba su blogais dantimis 
turi paprastai nesveikus vidurius. Dėl dantų 
ligos dažnai pagenda ir kiti organai. Atsiran- 
da inkstų uždegimas, reumatizmas bei kitos 
ligos kaip gripas, vidurių šiltinė plaučių už- 
degimas dažnai būna priežastimi dantų ligos. 

Žmogus be dantų kalba neaiškiai, ir iš- 
vaizdą turi nepavydėtiną. 

Nesveikuose dantyse paprastai būna daug 
skylučių, kuriose maistas genda. Pripūvusios 
maisto dalys būna nuryjamos į skilvį. Užtat 
dažnai pasitaiko nuo blogų dantų skilvio slo- 
ga (kataras). 

Kad išvengtume šių nemalonumų ir tu- 
rėtume sveikus dantis, turime juos tinka- 
mai prižiūreti. 

Dantų priežiūra yra reikalinga visiems: 
vaikams ir suaugusiems. Reikia saugoti, kad 
negestų vaikų pieniniai dantukai. Peranksti 
iškritę pieniniai dantys būna priežastimi, kad 
vėliau išaugę dantys yra ne taip atsparūs, 
antra, žiaunų kaulai tinkamai neišsivysto, o tai 
atsiliepia veido išvaizdai. 


Mažų vaikų sugedę dantys ryškiau ir 
smarkiau gali sužaloti organizmą. 

Sveiki ir gražūs dantys yra puikus žmo- 
gaus papuošimas. 

Dantų priežiūra reikia pradėti jau iš ma- 
Zens. Paprastai dantims valyti vartojamas 
tam tikras šepetėlis. Patartina po kiekvieno 
valgio valyti dantis. 

Bet kas rytą ir vakarą būtinai reikia še- 
petėliu gerai nušveisti dantys ir burną išplauti 
virintu vandeniu. Kad geriau dantys nu- 
sišveistų, dar vartojami dantims milteliai (per- 
kami vaistinėj). Vietoj miltelių galima vartoti 
sutrinta kreida. Šepetėliu su milteliais reikia 
ne tik dantis šveisti, bet gerai ištrinti ir pa- 
čius smagesnis. Nereikia bijoti, kad smage- 
nys bus jautrūs arba kraujuos. Po kiek laiko 
smagenys pripranta ir būna dar stipresni, 
sveikesni. Dantys ir smagenis šepetėliu reikia 
trinti išilgai dantų, tai yra viršutinius iš vir- 
šaus į apačią, o apatimis atbulai, ir taip da- 
ryt iš visų pusių. 

Neturint šepetėlio, galima trinti dantis 
apvyniojus pirštą svariu drobiniu skuduru. 
Galima dantis valyti ir paprastu muilu, tik 
reikia tuojau išplauti burna vandeniu. 

Kam valome dantis? 

JONAS RAINUTIS 


Ar atsimeni?... 
(Skiriu mokyt. J. Vinciiinui) 


Ar prisimeni mūsų sodžių, 
Ilgai juk čia gyvenai, 

Is mane jaunuolį, 

Kuri mokinai? 


Ar prisimeni dienas saulėtas, 
Praleistas pas mus, 

Skambiq dainą mūs jaunimo, 
Vakarus tylius? 


Uždegei tu man krūtinę 
Karšta ugnimi, 

Mokiai mylėti Tėvynę 
Visa širdimi. 


Skamba Tavo žodžiai 

le šiandieną nuolatos, 

Ar džiaugsiuos ar vargsiu — 
Jie skambėję nenustos! 


Visiems yra žinoma, kad po nakties dan- 
tys būna nešvarūs; jų paviršius yra apdeng- 
tas blogo kvapo apdangalu. Bevalgant šis ap- 
dangalas dalinai nusivalo, bet nenusivalo 
visai. Valgant rupesni valgi geriau nusivalo. 
Nešvarus apdangalas pasilikdamas ant dantų 
ilgesni laiką pradeda rūgti ir tose vietose 
dantys ima gesti, kirmyti, pūti. Dantų valy- 
mas apsaugoja juos nuo gedimo. 

Dar yra žinoma, kad ne visi žmonės turi 
vienodai stiprius dantis. 


Gelsvos spalvos dantys yra stipresni už 
melsvos spalvos. Dantų stiprumas nemažai 
priklauso nuo tėvų. Nesveikatingu, o ypač 
alkoholikų tėvų vaikai turi silpnus dantis. 
Sveikų ir stiprių žmonių vaikai turi paprastai 
gerus dantis. 

Kaimiečiai 
miestiečiai. 

Dantų sveikumas pareina ir nuo valgio. 
Tai ypač yra svarbu vaikams. Pastebėta, kad 
valgant vaikams pakankamai žaliumų, daržo- 
vių, dantys būna kietesni, geresni. Šiaip kie- 


turi sveikesnius dantis negu 

tesnis rupesnis valgis (paprasta ruginė duona) 


'yra naudinga tuo, tad kramtant toki valgi 


dantys patys nusivalo. Ivairūs valgiai iš smul- 
kių miltų, cukraus--pyragaičiai, saldainiai yra 
dantims nesveiki, nes juos labai apvelia. Ypač 
vakarienei tokie valgiai netinka. Valyti dantis 
reikia mokintis nuo jaunų dienų ir prie šio 
darbo reik priprasti. Tuomet tai mums nesu- 
darys sunkumo, o atvirkščiai bus būtinas rei- 
kalas. 


Burnoje nereikia laikyti 
šaknų, nes tai yra nesveika. 


pūvančių dantų 


Susirgus nereikia apleisti burnos, bet ją 
valyti, kaip ir visuomet. Ypatingai būsimoms 
motinoms reikia savo dantis saugoti, o prieš 
gimdymą net būtinai sutvarkyti. 

Apskritai, kad dantys būtų sveiki, reikia 
juos laikas nuo laiko parodyti dantų gydyto- 
jui. Patartina yra parodyti, kai dar dantys 
neskauda, nes kai pradeda skaudėti, tai daug 
sunkiau jie pagydyti. 

Jeigu dantys skauda nuo šalto valgio, ir 
jų paviršiuje matosi skilutė, tai skausmas ga- 
lima numalšinti karbolium. Ma7a gabalėlį va- 
tos pamirkę į karbolių idedam į skylutę, bet 
reikia būti labai atsargiam, nes galima apside- 
gint. Šiuo atveju šilima irgi malšina skausmą. 
Jeigu dantys skauda nuo šilimos, atrodo lyg 
ilgesnis, tai karbolius nieko repadeda. 

Pradėjus smagenims tinti, pūliauti, gera yra 
plauti drungnais (apyšilčiais) ramuniais. Jei 
tam tikros veido dalys tinsta, tuomet reikia 
šiltai aprišti, dėti prie žando maišeli su karš- 
tais peleneis arba semenimis - tuo būdu grei- 
čiau pūliai pr:tvinksta arba sutinimas atslūg- 
sta. Bet reikia žinoti, kad naminis gydymas 
turi buti laikinas. Visuomet reikia kreiptis pas 
gydytoją. Dantys reikia valyti, o ne įvairiais 
daikais krapštyti, kaip dažnai daroma. Krapš- 
toma paprastai nešvariais daigtais. Tai dan- 
tims nieko nepadeda, o atvirkščiai, juos suga- 
dina. Skaudant dantims nebegalima dėti ant 
dantų įvairiausių vaistų, žinomų ir nežinomų, 
tuo dantų neišgydysime, o dar labiau suga- 
dinsime. Taip pat kenksminga yra dantims 
staigus pereimas nuo karštų valgių į šaltus. 
Apskritai, karšti ir labai šalti valgiai yra kenk- 
smingi. 


Si “Elis: 


Musų žemė pasaulio erdvėje 


Musų žemė yra 255.000 kartų mažesnė 
už saulę. 

Už mūsų regimo dangaus tyso kiti dan- 
gūs, o už jų vis nauji pasauliai. Mums atrodo, 
kad žemė yra didžiulė — mes gi toki men- 
kučiai, kad neištyrėme net viso jos paviršiaus, 
bet lyginant ją su žvaigždžių pasauliu, mūsų 
žemė yra mažesnė už smėlio dulkelę. Mūsų 
žemė yra įstabi, kaip ir pati visata, nes joje 
apsireiškia tos pačios taisyklės, kurios veikia 
ir visoje visatoje. Savo kelio forma, savo su- 
kimosi aplink saulę ir aplink save dienu, 
nakčių ir metų laikų atamainomis ji mums 
tartum atstovauja kitus pasaulius, savo forma 
musų žemė yra suplotas rutulys ties ašiga- 
liais. Žemės paviršius turi 510 milijon. kva- 
dratinių kilometrų. Sausumos joje yra 145 
milijonai kvadratinių km., o vandens 365 mi- 
lijon. kvadratinių km. Žemė nė vienos valan- 
dėlės nestovi vietoje. Visatos sukuryje, pa- 
saulio erdve ji skrieja be paliovos. Ji sukasi 
aplink savo ašį iš dešinės kairėn pusėn, tai 
yra iš vakarų i rytus. 

Žemė aplink savo ašį apsisuka per 24 va- 
landas. Tą laiką mes vadiname para. Aplink 
saulę ji apibėga per 365 paras, 5 valandas, 
9 minutes ir 11 sek. Žemės rutulys sukasi 
aplink saulę pailau ratu. Todėl žemės nutoli- 
mas nuo saulės būna įvairus. Kada žemė 
atsiduria toliausioje vietoje nuo saulės, tai 
tas nuotolis yra lygus maždaug 152 milijon. 
kilometrų. Kada gi žemė esti arčiausia saulės, 
tuomet atstumas žemės nuo saulės yra lygus 
146 milijon. kilometrų. Saulės spindulys per- 
eina tą nuotolį per 8 minutes ir 14 sekun- 
džių, o balso banga pereitų tą toli tik per 
15 metų. Mūsų žemė sukasi aplink saulę 
greičiau, kai ji esti arčiau saulės; ir atvirk- 
ščiai, ji sukasi lėčiau, kai atsitolina nuo sau- 
lės. Vidutinis žemės aplink saulę sukimosi 
greitis yra lygus maždaug 30 kilometrų per 
sekundę. Taigi žemė sukasi aplink saulę daug 
greičiau, negu lekia armotos šovinys. 

Žemės ašis, kurią mes išsivaizdiname, nėra 


Niekas neturi kitos teisės, kaip visuomet vykdyti savo pareigas. 


stati. Ji yra palinkusi. Du kartu per metus 
žemės rutulys atsiduria tokioje padėtyje, kad 
saulės spinduliai krenta stačiai į pusiauji. Li- 
kusiais metų laikais saulės spinduliai labiau 
nušviečia tai šiaurės tai pietų pusrutulį. 

Astronominių metų pradžia laikoma kovo 
21 diena. Tą dieną saulės spinduliai vidur- 
dieni krenta stačiai į pusiauji. Tą dieną visose 
žemės rutulio vietose naktys ir dienos esti 
lygios ir tęsiasi lygiai 12 valandų. IS to ir yra 
kilęs tos dienos vardas-dienolygio diena. Nuo 
tos dienos šiaurės pusrutulyje, kuriame mes 
gyvename, prasideda pavasaris. Po to žemė 
palengva ima kreipti į saulę šiaurės pusru- 
tuli, o pietų pusrutulis tuo metu kasdien vis 
mažiau gauna saulės šilumos ir šviesos. Tada 
šiaurės ašigalyje prasideda šešių mėnesių 
diena, nakties beveik visiškai nėra, pietų gi 
ašigalyje užeina tada saulė ir ten visiškai ne- 
pasirodo akyratyje. 

Birželio 23 dieną šiaurės ašigalis esti la- 
biausiai palinkęs į saulę ir nuo tos dienos 
šiaurės pusrutulyje baigiasi pavasaris ir pra- 
sideda žiema. Šiaurės pusrutulyje tuo metu 
esti ilgiausios dienos ir trumpiausios naktys,. 
o pietų pusrutulyje būna ilgos naktys ir trum- 
pos dienos. 

Nuo birželio 22 dienos šiaurės pusrutu- 
lyje dienos darosi trumpesnės, o naktys 
ilgesnės. Pagaliau rugsėjo 23 d. saulės spin- 
duliai šviečia lygiai abu ašigaliu. Vėl susily- 
gina diena su nakčia. Per praėjusius šešius 
mėnesius žemės rutulys buvo palinkęs į saulę 
šiaurės ašigaliu, dabar gi jisai ima lenktis 
pietų ašigaliu. Nuo tos dienos pietų pusrutu- 
lis gauna daugiau šaulės šviesos ir šilumos, 
negu šiaurinis ir čia prasideda pavasaris, 
o šiaurės pusrutulyje prasideda ruduo. 

Praėjus trims mėnesiams—gruodžio 21 d. 
pietų pusrutulyje prasideda vasara, o pas 
mus prasideda žiema. Tada vėl žemė rėda 
iki kovo dienolygio. Pas mus vėl prasideda 


„pavasaris, o Australijoje — ruduo. 


A. Marsas. 


A. Kont. 

Reino krantu pasaka 


Seniai, labai seniai, Acheno miesto gyven- 
tojai sumanė pasistatydinti bažnyčią. Surinko 
kiek pinigų ir pradėjo darbą. Iškasė funda- 
mentui griovius, iSmiirijo sienas ir jau buvo 
bepradeda dėti sparus. Per šešis mėnesius 
čia buvo girdėti piūklų čyravimas, kūjų ir 
kirvių bildesys. Tačiau šešto mėnesio pabai- 
goj pritrūkta pinigų. Kas daryti? Susirinko 
seniūnai, tarėsi, kalbėjos. Darbininkai atsisakė 
dirbti, o apleistuose naujai statomuose mū- 
ruose jau pradėjo smarkiai želti visokios 
griuvėsių žolės. 

Kartą seniūnams beposėdžiaujant atėjo 
kažkoks svetimas, mnepazZistamas žmogus, 
aukšto ūgio ir gražios išvaizdos. 

— Labą dieną, ponai! Dėl ko čion taria- 
tės? 

Sako, esate pinigų pritrūkę, nežinote, kaip 
baigti savo bažnyčią? 

— Kas tamsta esi? 

— Mano brangūs ponai, aš esu tasai, kurs 
turi pinigų. Ko gi jūs dar daugiau norite? 
Aš atleidau savo diržą su pinigais, tad naudo- 
kites tuo. Štai jums milijonas auksinių No- 
rite ? 

— Taip, po šimts pypkių! — atsakė se- 
niunai. Mes baigtume savo bažnyčią. 

— Puikiai, imkite, be tik viena sąlyga! 

— Kokia gi? 

— Baikite savo bažnyčią, ponai, imkite 
šiuos visus pinigus, tačiau už tai tegul bus 
man leista paimti to siela, kurs pirmas ieis 
i šią bažnyčią jos pašventinimo dieną. 

— Tamsta esi velnias! — suriko seniūnai. 

— Jūs esate žiopliai! — atkirto velnias. 

Iš pradžių seniūnai net pašoko iš baimės. 
Bet kadangi šisai bajoras buvo geras velniu- 
kas ir žvangindamas visiškai nauju auksu 
kvatojo pilvą susiėmęs, tad seniūnai pagaliau 
nusiramino ir pradėjo tartis. Galop tarė vel- 
nias: „Aš derybas prakišu. Jūs turėsite mili- 
joną ir bažnyčią, o man teks tik vienų viena 
siela. Ir dar kokia siela? Pirmoji, kuri pateks 
bažnyčion! Kažkokia nežinoma siela! Seniu- 
nai, mano bičiuliai, jūsų bažnyčia atrodo 
gera, vieta man patinka, statinys, manau, 
irgi puikus, todėl taip palikti būtų baisiai 

gaila. Taigi milijonas jums, o siela man. 
Armed 

Derybos buvo baigtos susitarimu, milijo- 
nas paimtas kason; nežinomasis pradingo, ir 
po dvejų metų bažnyčia buvo pastatyta. 

Savaime suprantama, kad visi seniūnai 
net prisiekdami pasižadėjo niekam apie šias 
derybas nepasakoti ir, žinoma, kiekvienas iš 
jų parejes namo, dar tą patį vakarą, apie tai 
pasakė savo pačiai. Vadinasi, kai bažnyčia 
buvo baigta ir kai seniūnų paslapti jau visas 
miestas žinojo, į tą bažnyčią niekas neno- 
rėjo eiti 

Vėl nauja kliūtis, nė kiek ne mažesnė už 
pirmąją. Bažnyčia pastatyta, bet niekas ten 
nė kojos nenori įkelti. Bažnyčia irengta, bet, 
deja, tuščia. Tad kam ta tuščia bažnyčia? 
Vėl susirinko seniūnai, bet neišgalvojo nieko. 
Tada pasikvietė iš vienuolyno vienuolį. 

— Ponai, — pasakė vienuolis, — reikia 
tiesa sakyti, jūs čia galvas sau laužote visai 
del menkniekio. Jūs esate pažadėję nežino- 
majam pirmą sielą, kuri paklius pro duris 
bažnyčion, bet jis nepažymėjo, kokia, kieno 
turės būti ta siela. Šį rytą viename miškely 
yra pagautas gyvas vilkas. Igabenkit tą vilką 
bažnyčion ir, reikia manyti, velnias tuo tikrai 
bus patenkintas. 

Kitą rytą, dar auštant, varpai suskambėjo. 
Kaip! kalbėjosi miestiečiai, argi šiandien būtų 
bažnyčios pašventinimas? Bet kas drįs ten 
eiti pirm:asis. Tai nebūsiu nei aš, nei aš! Su- 
bėgo minia. Tik štai žiūri — atgabenamas 
narvas ir jame uždarytas vilkas. Davus sig- 
nalą, sykiu atidaromos ir narvo ir bažny- 
čios durys. Vilkas, išsigandęs minios ir ma- 
tydamas tuščią bažnyčią, — ten įbėgo. Vel- 
nias laukė išsižiojęs ir, galima sau isivaizduo- 
ti, koks jo buvo pasiutimas, kai jis prarijo 
vilką! Jis baisiausiai padūkęs iš pykčio su 
didžiausiu audringu triukšmu kurį laiką paki- 
les lakiojo bažnyčios palube. lr pagaliau iš- 
lėkdamas taip spyrė koja į didžiąsias bažny- 
čios bronzines duris, kad šios trūko nuo vir- 
šaus ligi apačios. Tas durų pertrukirnas dar 
ir šiandie ten galima matyti. 


V. Hugo. 


NELAIMEI ISTIKUS... 


Gaisras yra didelė Žmonių nelaimė. Seniau gaisrai buvo daug pavojingesni. Šiandieną yra ` 
išsivysčiusi priešgaisrinė apsauga. Cia matome, kaip gesinami didmiesty gaisrai. 


= VOKIETIJOS 


Vokietijai pralaimejus Didiji kara ir pasi- 
rašant Versalės sutartį, ji buvo priversta atiduoti 
savąsias kolonijas nugalėtojoms. Nemaža jų 
teko Anglijai. Dabargi Vokietija, sutvarkiusi 
kitus savo reikalus ir atsipalaidojusi nuo Ver- 
salės sutarties uždėto jai jungo kai kurių 
punktų, iškovojusi sau lygias kitų valstybių 
tarpe teises, pradėjo judinti kolonijų klausi- 
mą. Sujudo bemaž visos Europos, o ypač 
suinteresuotų valstybių, pirmoj eilėj anglų, 
spauda. Svarsto, nagrinėja, kuo baigsis šis 
Vokietijos reikalavimas, ar nesukurs kartais 
pasaulinio pragaro — naujo karo. 

Vokiečiai kolonijomis susirūpino 1884 me- 
tais ir iki 1914 metų jau turėjo jų ne maža 
įvairiose pasaulio dalyse, ypač Azijoje, Okea- 
nijoje ir Afrikoje. 

Svarbiausia vokiečių kolonija Azijoje buvo 
Kiao-Čau. Tai 552 kvadr. kil. plotus Santun- 
go pusiasalyje. Toje kolonijoje gyveno 195 


tūkst. kiniečių ir 4.728 vokiečiai. 


KOLONIJOS 


Jos sostinė 
Tsingtau. Šią koloniją 1898 met. vokiečiai 
išnuomojo iš kinų 99 metams. Ši kolonija 
1919 metais Versalio sutartimi buvo pripa- 
žinta Japonijai, o 1922 metais grąžinta Kinijai. 

Svarbiausia vokiečių kolonija Okieanijoje 
Naujoji Gvinėja — cesoriaus Vilhelmo že 
me, Šią koloniją sudaro 177.415 kvadr. kilo- 
metrų su 230.000 gyventojų. Gvinėją vokie- 
čiai užėmė 1884 metais. 1914 okupavo ang- 
lai, 1921 metais buvo priskirta kaipo man- 
datas Australijos dominijai. 

Be šių kolonijų Okeanijoje ` vokiečiai tu- 
rėjo dar šias kolonijas: 

1) Bismarko Arcbipelagą 47.100 kv. kil. 
su 176.000 gyventojų, užimta 1870 m. Dabar 
Australijos mandatas. 

2) Samoa Sala 3.420 kvadr. kil. su 50.423 
gyventojų. 

3) Karolinai — mažų salelių ir pusiasalių 

1.450 kvadr. kil. plotas su 41.000 gyventoju. 
Sia koloniją vokiečiai pasisavino iš ispanų 
1885 m. Po ilgesnių tranzakcijų tą koloniją 
vokiečiai nupirko iš ispanų už pinigus 1899 m. 
Šią koloniją užėmė japonai 1914 m. 

4) Marjonai — 16 salų archipelagas Mi- 
kronezijoj — 600 kv. kil. plotas su 5.000 gy- 
ventojų. Dabar Japonijos globoje. 

5) Maršalos Salynas — 415 kv.kilom. su 
9.589 gyventojų, 18 salų plotas. Čia pradėjo 
vokiečiai stiprintis 1878 metais, o 1885 me- 
tais jau buvo užėmę visą salyną. 1914 me- 
tais šias salas užėmė japonai. 

Nemažas kolonijas vokiečiai turėjo ir Afri- 
koje. Ypač pažymėtina: 

1) Šiaurinė Afrika (Tonganika) tai 997.000 
kv. kil. plotas (kaip Vokietija, Lenkija ir Če- 
koslovakija kartu) su 7.600.000 gyventojų. 
Kraštas turtingas, gerai sutvarkytas. Čia vo- 
kiečiai pradėjo veržtis 1884 m. Kelius kar- 
tus čia buvo vietinių sukilimai prieš vokie- 
čius. Vėlesniais laikais dėl šios kolonijos 
teko 1914— 1917 m. grumtis su Anglijos, 
Belgijos ir Portugalijos kariuomenėmis. Po 
Didžiojo karo šią koloniją pasidalino anglai 
ir belgai. 

2) Pietų-Vakarinė Afrika — 835.400 kvadr. 
kilom plotas, (tiek, kiek Vokietija ir Lenkija 
kartu), kuriame gyvena 227.988 hotentotų ir 
negrų, be to, 9.000 vokiečių ir 4.000 kitų. 
Čia vokiečių misijonieriai pradėjo veikti dar 
1804 m. Dabar Pietinės Afrikos dominijos 
mandatas. 


3) Kamerunas — 790.000 kv. kilom. plotas 
(kaip Vokietijos ir Didžiosios Britanijos plo- 
tas kartu). Čia gyvena 2.750.000 asm. Šią 
koloniją vokiečiai paveržė 1884 m. Tai tur- 
tingas kraštas. Po Didžiojo karo šią koloniją 
pasidalino tarp savęs anglai ir prancūzai. 

4) Togo. Ši kolonija yra Gvinejos įtakoje. 
Tai 84.600 kv. kilm. plotas (kaip Austrija), ku- 
riame gyvena 886.000 juodukų. Tą kraštą 
vokiečiai užėmė 1884 m., o po 1919 m. pasi- 
dalino anglai ir prancūzai. Neperdidelis tas 
kraštas, bet labai turtingas. Ši kolonija duo- 
da Vokietijai žymių įplaukų. 

Tokias tai kolonijas turėjo Vokietija iki Di- 
džiojo karo pabaigos. Dabar Vokietija daro 
pastangų jas atgauti. 

Šiandie nesvajoja vokiečiai atgauti tų ko- 
lonijų, kurias paveldėjo japonai, arba kurias 
grąžino kinams. Nevaidintų jų gyvenime svar- 
besnio vaidmens ir Naujosios Zelandijos man- 
datas arba Samoa sala, bet kolonijos, esančios 
Afrikoje ar Melonezijoje, Vokietijos gyvenime 
turėtų ir geografinių ir politiniu atžvilgiu di- 
delės reikšmės. 

Vokietijos Ambasadorius Ribentropas šio 
mėn. pradžioje gavo iš savo valdžios specia- 
lius įgaliojimus pradėti derybas su anglų vy- 
riausybe dėl šių kolonijų. Anglai delsia. Mi- 
nisteris Edenas net išvyko iš Angljos keletui 
savaičių, o Ribentropo pasikalbėjimas su 
Edeno pavaduotoju lordu Halifaksu tai tik 
laiko vilkinimas. Pasak spaudos, Anglai linkę 
pradėti šiuo reikalu kalbėtis tik po Anglijos 
karaliaus vainikavimo iškilmių. 

Londone laukiama karaliaus vainikavimosi 
iškilmių, tačiau daug kalbama apie būsimąjį 
karą ir reikalą jam pasiruošti. Po Hitlerio kal- 
bos žymiausias anglų laikraštis „Times“ priėjo 
išvados, kad Anglija kuo greičiausiai turinti 


"išlyginti savo ginklavimosi trūkumus ir savo 


ūkio politiką pritaikyti prie nūdienių tarptau- 
tinių reikalavimų. Ir jau daug šioje srityje 
daroma. Per paskutinius 9 mėnesius Anglijos 
pramonė gavo užsakymų karo medžiagos už 
137 milijonus svarų ster. Ruošiama 200 mi- 
lijonų vidaus paskola karo reikalams. Preky- 
bos ministeris Runeimanas išvyko Vašingto- 
nan, kur nori išsiderėti, kzd Amerika, kilus 
Europoje karui, neuždarytų savo pramonės 
durų anglams ir leistų pirktis žaliavos bei karo 
medžiagos. 

Koro aviacija, laivynas ir kariuomenė nuo- 
lat stiprina savo pajėgas, stato viešus sandė- 
lius 4 mil. priešdujinių kaukių sutalpinti. 

Visa tai byloja, kad Anglija rengiasi žy- 
giui stiprina savo jėgas, daro atsargą. Kai 
kas linkęs tvirtinti, kad visa tai daroma prieš 
vokiečius, kurie neva ginklu linkę atsiimti 
savo kolonijas ir dar italų pavyzdžiu paieš- 
koti naujų žemių. O juk nemaža vokiečių 
kolonijų turi užėme ir anglai bei jų globoja- 
mos dominijos. 

Kuo visa tai pasibaigs, parodys netolima 
ateitis. 

Vėga. 


O UN EAN AEO 
MEDIOLANE 


Italijoje, Mediolane Ka- 

tedros aikštėje darbi- 

ninkai valo sniegą. 

Supylė tą sniegą taip, 

kad iš viršaus atrodo 

lyg gražus gėlių dar- 
Haligi 


Ar esi kitų mėgiamas, mylimas? 


Kiekvienam žmogui, o ypač jaunuoliui, 
Jaunuolei, labai svarbu turėti gerą vardą ir 
įsigyti kitų žmonių tarpe nuoširdų palankumą, 
pamėgimą ir.meile. Iš tikrųjų, kai žmogus 
junti, kad kitiems esi reikalingas, kad kiti 
tavęs pasigenda, kad kiti tave gerbia, mėgsta 
ir myli, — tuomet pasijunti esąs patenkintas, 
laimingas. Ir atvirkščiai, kai matai, kad esi 
mažai kam reikalingas, kad kiti, užuot tave 
gerbę, į tave žiūri nepalankiomis akimis, ta- 
ves nemėgsta, nemyli ir taves nekenčia, — 
tuomet iš tikrųjų žmogui darosi nemalonu ir 
net skaudu. Tiesa, yra žmonių, kurie kitų 
nuomonės, opinijos nepaiso. Jie siekia savo 
tikslo į nieką neatsižvelgdami. Jiems svar- 
bu gyventi tik sau ir savo asmeniškai ge- 
rovei. Kas toliau darosi, ką kiti apie jį 
mano ar galvoja, — jiems nesvarbu. Bet vis 
dėlto ir tokie žmonės, pajutę aplink save 
kitų nepalankios nuomonės susirinkusius de- 
besis, — ir jie susimąsto ir nuliūsta... Žodžiu 
sakant, nėra tokio žmogaus, kuris iš viso 
nenorėtų buti kitų gerbiamas, mėgiamas, 
mylimas. 


Turėdami tai galvoje, pasvarstykime klau- 
sima, kodėl vieni žmonės yra mėgiami, my- 
limi, o kiti —nemėgiami, nekenčiami? Klausi- 
mas — svarbus. Juk siekiant kurio nors užsi- 
brėžto tikslo pasisekimas dažniausiai ir pa- 
reina nuo to, ar esi mėgiamas ar nekenčia- 


mas. 
Šiuo klausimu yra susidomėję ir moksli- 
ninkai. Teko skaityti viename žurnale 


T. Tarioto straipsni, kur rašoma, kad Ameri- 
koje, Colgato universitete, šis klausimas jau 
esąs išnagrinėtas mokslišku būdu. Pasak to 
straipsnio autorių, amerikiečiai mokslininkai 
išaiškinę, kad daugumą nemėgimų ir neken- 
timų sukelia 45 veiksmai arba palinkimai. 
Tie veiksmai arba palinkimai buvo surūšiuoti 
į tris sąrašus. | pirmaji sąrašą buvo sutraukti 
patys svarbiausieji nemėgimo sukėlėjai, su- 
žadintojai. Jei tame sąraše rasi didesnį skai- 
čių turimų ypatumų ar būdo bruožų, tai 


gali buti tikras, kad žmonėse pasisekimo 
neturėsi ir būsi jų nemegiamas ir neken- 
čiamas. 


Tų trijų sąrašų yra tokie paklausimai: 


APS 


[ 

1. Ar visados galima pasitikėti, kad pa- 
darysi tai, ką Zadi? 

2. Ar mielai pasistengi kitiems padėti? 

3. Ar visuose savo pareiškimuose ir pasi- 
sakymuose vengi perdėjimo? 

4. Ar vengi sarkazmo (piktojo juoko)? 

5. Ar vengi „rodyti“, kiek pats moki ir 
žinai? 

6. Jei jautiesi pranašesnis 
vengi tai rodyti? | 
7. Ar vengi „komandavoti“ žmones? 

8. Ar vengi „imti nagan“ žmones, kurie 
tau daro nepatinkamus dalykus? 

9. Ar vengi žmones pajuokti už akių? 

10. Ar vengi su žmonėmis elgtis išdidžiai, 
despotiškai? 


už kitus, ar 

11. Ar palaikai savo rūbus ir drabužius 
švariai ir tvarkingai? 

12. Ar vengi perdaug būti drąsus ir aki- 
plėšiškas? 

13. Ar vengi juoktis iš kitų klaidų ir pa- 
sirikimų? 

14. Ar tavo elgesys priešingos lyties žmo- 
nių atžvilgiu yra pavyzdingas? 

15. Ar vengi viską peikti? 

16. Ar praleidi kitų klaidas negirdomis, jų 
netaisydamas? 

17. Ar mielai skolini daiktus kitiems? 

18. Ar vengi pasakoti juokus, anegdotes, 
dėl kurių kiti galėtų jaustis droviai? 

19. Ar leidi kitiems daryti ir elgtis pagal 
jų valią ir įsitikinimus? 

20. Ar visados suvaldai savo pykti? 

21. Ar vengi ir šalinies ginčų? 

22. Ar maloniai šypsaisi? 

23. Ar vengi dažnai perdaug kalbėti? 


24. Ar visiškai nekiši nosies i kitų žmo- 
nių reikalus? 
LT a CU AA” SG 

25. Ar pakenti naujovę? 

26. Ar vengi meilikauti kitiems? 

27. Ar vengi liežuvauti? 

23. Ar vengi prašyti žmones pakartoti tai, 
ką jie yra jau pasakę? 

29. Ar vengi davinėti klausimus, palaiky- 
damas kalbą? 

30. Ar vengi prašyti kitų malonės? 

31. Ar susilaikai nuo mėginimų kitus re- 
formuoti? 

3225 
pačiam? 

33. Ar 

34. Ar 

35AT 


laikai savo asmenines bedas sau 
esi naturalus, nepasiputes? 
paprastai esi linksmas? 

politikoje laikaisi senų pažiūrų? 

36. Ar esi entuziastas? 

37. Ar taisyklingai tari žodžius ir ar gerai 
moki kalbėti? 

38. Ar vengi i kitus žiūrėti įtartinai? 

39. Ar vengi tinginiavimo? 

40. Ar vengi pas kitus skolinti pinigus ir 
įvairius daiktus? 

41. Ar vergi žmones mokyti, kas yra jų 
moralinė pareiga? 

42. Ar vengi žmones „versti“ į savo įsi- 
tikinimus? 

43. Ar vengi greitai, neaiškiai kalbėti? 

44. Ar vengi garsiai juoktis? 

45. Ar vengi juoktis iš žmonių 
prieš jų akis? 

Dabar į tuos visus paklausimus reikia at- 
sakyti „taip“ arba „ne“. Jei atsakinėjant į pir- 
mojo sąrašo paklausimus vietoj kiekvieno 
„taip“ rašysi trejetukus, atsakinėjant į antrojo 
sąrašo paklausimus rašysi dvejetukus, o tre- 
čiojo — vienetukus, tai sudėjęs turi žinoti, 
kiek iš viso yra. Jei iš viso bus 64, tai ro- 
dys, kad esi žmonių mėgiamas; jei ne dau- 
giau kaip 30, tai ženklas, kad esi kitų ne- 
mėgiamas ir turi pasitaisyti. 


stačiai 


S. 


— Genialų žmogų nežinia kokia nepermaldoma pajėga traukia į darbą, kuriam jis yra 
leistas. Nežiūrint sunkenybių, kurių yra apsuptas, nežiūrint to, kaip mažai žada jo pašau- 
kimas ateityje, tas darbas yra vienintelis, kuri jis nori dirbti su pamėgimu. 

R. Valters. 


Didysis Rusų Dainius 


Pasaulyje yra žmonių - garsenybių, kurių 
kūnai nors seniai jau sutruniję šaltuose ka- 
puose, O jie savo darbais, didžiais žygiais, 
savo pareikštu žodžiu amžinai pasilieka gy- 
vųjų tarpe. Žmonija su pagarba nuolat juos 
mini, prisimena, pasvarsto jų nuopelnus, sie- 
kius ir laimėjimus. 

Sio m. 11 d. suėjo lygiai 100 metų, kai mirė 
didžiausias rusų poetas Aleksandras Puškinas. 
Ta proga bemaž visos valstybės, visos tau- 
tos ruošia jam pagerbti akademijas, laikraš- 
čiai pašvenčia ištisus puslapius jo gyveni- 
mui, darbams ir laimėjimams aprašyti. 

Puškinas gimė 1799 m. Maskvoje. Jo tė- 
vai buvo gana turtingi miestiečiai. Pabaigęs 
12 metų, Aleksandras buvo atiduotas į ka- 
rišką, bajorų sūnums lavinti, liciejų Petrapi- 
lyje. Jau čia pasireiškė jo poetiniai gabu- 
mai. Jis besimokydamas rašė rusų ir pran- 
cuzy kalbomis eilėraščius ir netrukus ėmė 
garsėti kaipo poetas. 

Net gi pirmieji jo eilėraščiai buvo nu- 
kreipti prieš žiaurią žandarišką caro valdžią. 
Todėl aišku ir jo kūryba, ir jis pats nepa- 
tiko liciejaus vadovybei. 1817 m. baigė Puš- 
kinas liciejų. Tuoj gavo užsienio ministeri- 
joje tarnybą, bet savotiški jo eilėraščiai pri- 
veda prie to, kad Puškinas tuojau buvo iš- 
siųstas į tolimą Besarabiją, kur dar stropiau 
buvo globojamas slaptosios policijos ir nuo- 
dugniau cenzūruojami jo eilėraščiai. Nepa- 
lankios gyvenimo aplinkybės, sunki aplinku- 
mos atmosfera nepalaužia jaunojo poeto, jis 
kuria, rašo. Netrukus ir iš čia buvo išsiųstas 
i Krimą, o iš čia Pskovo gubernijon -- moti- 
nos tėviškėn. Puškino likimą palengvino 
caro Aleksandro | mirtis. Paemus valdžią 
Mikalojui I Puškinui buvo leista apsigyventi 
Maskvoje, o netrukus ir Petrapilyje. 

Puškinas turėjo daug gerų bičiulių, artimų 
draugų, kurie nekartą padėjo jam išbristi iš 
sunkių jam statomų žandarų pinklių, tačiau 
nemaža turėjo ir priešų, kurie pavydėjo jam, 
kaipo poetui, garbės. Susikivirčijęs dėl šeimos 
garbės su prancūzu Dantes iššaukė ji Puški- 
nas į dvikovą, kurios metu Puškinas buvo 
sunkiai sužeistas ir po skaudžių pergyvenimų 


trečią dieną — vasario 11 dieną 1837 metais 
persiskyrė su šiuo pasauliu. 

Puškinas pradėjo rašyti gana anksti. Jau 
liciejuje, kaip minejome, rašė rusų ir pran- 
cūzų kalbomis eilėraščius. Nenustojo jis ra- 
šęs ir žiaurių gyvenimo bangų blaškomas. 
Jis savo nepalaužiama valia, savo geniu- 
mi sukūrė tokius rusų literatūros veikalus, 
kuriems iki šiol nieks negali prilygti. Jis savo 
raštais parodė pasauliui rusų literatūrą, nurodė 
jai naujus kelius, naujas formas. Iki Puškino 
Rusijos literatūra stovėjo labai žemai, nes 
nebuvo ten nei prozos, nei poezijos veikalų, 
kurie žinomi būtų buvę gretimose Europos 
valstybėse. Puškino gi veikalai yra išversti 
į daugelį pasaulio kalbų. Iš kai kurių jo vei- 
kalų yra sukurtos žavios operos, didesniajai 
jo eilėraščių daliai pritaikyta muzika. 

Pirmasis spausdintas, Puškino veikalas, 
poema „Ruslanas ir Liudmila“ buvo išspaus- 
dinta 1820 metais. Puškinas, gyvendamas 
Pietų Rusijoje, susipažino su anglų poeto 
Bairono veikalais, todėl kai kuriuose jo vei- 
kaluose juntama to poeto itaka. Daug rašė 
Puškinas savo motinos tėviškėje. Jis parašė 
daug eilėraščių, visą eilę poemų, be to, rašė 
ir prozos veikalus -- dramas ir apysakas. 

Labiausiai yra žinomas jo romanas, para- 
šytas eilėmis— „Eugenius Onieginas“. Iš šio 
romano vėliau buvo sukurta opera ir istorinė 
drama ir opera „Borisas Godunovas“. Iš pro- 
zos veikalų labiausiai yra žinomos apysakos 
„Kapitano duktė“ ir „Dubrovskis“. Tai buvo 
rašytojas-artistas, kuriam nebuvo panašaus 
nei anksčiau nei vėliau. 

Puškinas daug nusipelnė rusų poezijai, 
pastatydamas ją atitinkaman poaukštin. Vis- 
kas pas jį meistriška: kalba nauja, lanksti; 
eiliavimas lankstus, labai įvairus; veikėjų psi- 
chologija ryški, gili, įvairiaspalvė; ypatingai 
gražus, poetiškas gamtos aprašymas, savotiška 
veikalų šilma —visa tai daro, kad Puškinas yra 
ir bus ne tik didžiausis ir žymiausis Rusijos 
poetas, bet nemarus ir kitų tautų tarpe. Negreit 
pasaulis nustos gėrėtis jo veikalais, o jo vardą 
visada minės su gilia ir atitinkama pagarba. 


A. 

FIZINIS AUKLEJIMAS IR SODZIAUS JAUNUOMENE 


Rodosi, kam ne kam, tai tik ne sodZiaus 
jaunuomenei reikalingas fiziškas auklėjimas. 
Sodžiaus gyvenimas, rodosi, sudaro geriau- 
sias sąlygas žmogaus fizinei prigimčiai tarpti 
ir vystytis. Saulė, vanduo, grynas oras, tai vis 
fizinio auklėjimo veiksniai, kurie mūsų so- 
džiaus jaunuomenei turi daryti geriausios įta- 
kos. Ūkio darbai, sunkus fizinis darbas, susi- 
jęs su kai kuriomis darbymetėmis, pateikia 
sodžiaus jaunuomenės raumenims darbo. Dėl 
visų šių minėtų priežasčių mumyse daugelyje 
įsigalėjusi nuomonė, kad sodžiaus jaunuome- 
nei fizinis auklėjimas bei sportas nereikalin- 
gas ir stačiai esąs neivykdomas. Sodžiaus 
jaunuomenė, girdi, „prisportuojanti“ tiek prie 
kasdieninių ūkio darbų, kad jokio noro nebėra 
apie kokius ten „sportus“ galvoti. Taip tvir- 
tina daugelis mūsų sodžiaus jaunuomenės at- 
stovų — jaunuolės-liai. Tą minti ir įsitikinimą 
paremia kai kurie nesusipratę mūsų šviesuo- 
liai. Iš viso atrodo, kad fizinis auklėjimas bei 
sportas yra tik miestui ir jo gyventojams. 
Atrodytų, kad šiaip tvarkant ir vedant sportą 
bei fizinį auklėjimą, sportas tarnauja sportui, 
o ne tautai stiprinti, grūdinti ir sveikatingumui 
palaikyti. Rodosi, aišku visiems, kad mūsų mie- 
stų ir miestelių sportininkų būreliai nesudaro 
musų tautos visos jaunuomenės. Tai kokiais 
sumetimais taip rūpestingai, tėviškai globo- 
jama miesto jaunuomenė, o dėl ko pamirš- 
tama ir taip patėviškai rūpinamasi sodžiaus 
jaunuomene? Rodos, visai tikslu būtų, kad 
atsižvelgiant į fizinio auklėjimo ir mūsų tau- 
tinius uždavinius, sodžiaus ir miesto jaunuo- 
mene būtų lygiai rūpinamasi. 

Prisižiūrėję į mūsų tautos jaunuomene, 
matome, kad mūsų tautos fizinis pajėgumas, 

tvirtumas menkėja. Kad palyginti neseniai taip 
tvirti ir atsparūs mūsų sodžiaus sluoksniai prieš 
įvairias nesveikatingumo įtakas, to atsparumo, 
užsigrūdinimo nebetenka. Džiova ir kitos li- 
gos sodžiuje nebenaujiena. Žymus sumenkėji- 
mas pasireiškia ir lietuvio kūno sudėty: siaura 
krūtinė, atsikišusios mentys, žemas ūgis. 

Norėdami užkirsti tautos fiziniam menkė- 
jimui kelią, jau nekalbant apie fizinės tautos 
prigimties rutulojimą, reikia imtis griežtų prie- 
monių. Čia reikia griežtų atmainų ir visame 
mūsų fiziniame auklėjime. Reikia pagaliau 
pasukti į pagrindinę mūsų dali — sodžių fizi- 
nio auklėjimo įtakos veikimą. Sodžius nebe- 
turi būti toliau pamirštas. 

Artimas susigyvenimas su sodžiumi lei- 
džia arčiau pažinti mūsų sodžių jaunuomene 
ir įsitikinti, kiek tos geros fizinio rutuliojimo 
sąlygos yra išnaudojamos. Sodžiaus jaunuo- 
menė, begyvendama ištisą dieną saulėje, ro- 
dos, turėtų gerai idegti. Bet arčiau prisižiū- 
rėję matome, kad saulės spinduliai apdegina 
tiktai rankas, kaklą ir veidą, o visas kūnas 
stropiai, rūpestingai uždaromas nuo saulės 
gaivinamų ir stiprinamų spindulių. Įdegimas 
stačiai sodžiui nepakenčiamas, ypač jaunuo- 
menės laiko tai negražiu dalyku. Sodžiaus 
gražuolės rūpestingai vynioja skarelėmis savo 
veidą, su ypatingu atsidėjimu saugosi, kad 
neįdegtų, neparuduotų veidelis. Sodžiaus fran- 
tai savo įdegtas rankas mėgina paslėpti pirš- 
tinėse, kurių net šokdami ir svečiuodamies 
nenusimauna. 

Nenagrinedami ir kity fiziniam auklejimui 
naudingy veiksniy, pamatysime, kad nema- 
žiau truksta mūsų sodžiaus jaunuomenei su- 
pratimo... Nei upės, nei ežerai nėra tinkamai 


iSnaudojami. Vanduo tesuprantamas, kaip prie- 
mone tik nesvarumams pasalinti, kuris nevi- 
sada vartojamas ir šiam tikslui. Sodžiaus jau- 
nuomenės pasilinksminimai dažniausiai ir va- 
saros metu daromi tvankiose, dulkėtose tro- 
bose ir klėtyse, o ne atvirame ore, kada žali 
sodai. 

Šioji nuomonė, kuri tvirtina, kad sodžiaus 
Jėtnuomenė prie savo kasdienio ūkio darbų 
palieka savo jėgas, taip pat neteisinga ir 
biauriai žeminanti jaunuomenės vardą. Tas 
taip gali kalbėti, kas nepažįsta sodžiaus jau- 
nuomenės! Imsiu čia neigiamus pavyzdžius, 
kurie įrodys, kad mūsų sodžiaus jaunuome- 
nėje tos energijos yra, kad ne visą ją palieka 
prie Zagres ir dalgės. Tos nebaigiamos „va- 
karuskos”, kurios šeštadieniais ir sekmadie- 
niais iki apyaušrio tęsiasi tos mesuskaitomos 
„išdaigos“, kurios vartų iškėlimu ir tvorų per- 
kėlimu skersai kelio prasideda ir daug dides- 
nėmis „gudrybėmis“ baigiasi; tos dažnos muš- 
tynės, susipiaustymai ir, pagaliau, girtuoklia- 
vimas ir kortavimas ar nerodo, kad sodžiaus 
jaunuomene per daug turi tos energijos? 
Visa tai sakyte sako, kad mūsų jaunuomenė, 
nerasdama kur išlieti tą jaunystės energiją, 
žudo ją neigiama kryptimi, naikindama pati 
save, niekindama ir žemindama visą tautą. 
Reikia rasti priemonių, kuriomis būtų galima 
sukaupti ta veltui žūstanti jaunuomenės ener- 
gija ir parodyti jai džiaugsmingo žaidimo, fi- 
zinio auklėjimosi prasme. 

Sportininkai gyvai besirūpindami tautos 
ateitimi, tautos pajėgumu, tautos sveikata, 
turėtų pasidairyti aplink save ir save pa- 
klausti, ar viskas mūsų apylinkėj tvarkoje. 
Fizinis auklėjimas turi apimti visą jaunuo- 
mene. 

Jaunuomenė ryžtasi ir su didele energija 
nori imtis darbo. Tačiau pasiryžimo ir gerų 
norų nepakanka. Čia reikia darbo ir ištver- 
mes. 

Tad, jaunuomene, ruoškis džiaugsmingam 
ir tautos stiprinimo darbui! 

Stenkis grūdinti savo kūną, nes priežodis 
sako, kad tik sveikame kūne būna sveika 
dvasia. 

O juk mūsų gyvenimo sąlygos reikalauja 
jaunuolių sveikų netik kūnu, bet ir savo dvasia. 

IR ZIEMA SPORTUOJA 


Kitados motociklistai savo sporta tik vasara galedavo 
praktikuoti. Dabargi, technikai patobūlėjus, motoci- 
Klistai ir žiemą panaudoja savo sportui. Pririšę slydcs 
prie ratų, puikiausiai motociklu važiuoja net per aukš- 

tus sniego pūtynius. 


TPA UTI AZ Ak UT 


— Daugkartinis dailiojo čiuožimo meiste- 
ris austras Karolis Šeiferis, kuris dabar gy- 
vena Neujorke, perėjo į profesionalus. 

— Finalinės futbolų rungtynės Pietų Ame- 
rikos pirmenybėms Argentina Buenos Airese 
prie 70.000 žiūrovų nugalėjo 2:0 (1:0) Bra- 
ziliją, tačiau dėl blogesnio golų santykio turi 
pasitenkinti antra vieta. Pirma vieta atiteko 
Brazilijai. 

— Ateinančių metų pasaulio stalo teniso 
pirmenybės nutarta ruošti Londone. 

-— Pereitą sekmadienį Vokietijoje įvyko 
sporto rungtynės tarp Lenkijos ir Vokietijos 
boksininkų. Rungtynes, kurių eigą sekė 10.000 
žiūrovų, laimėjo Vokietijos boksininkai (11 :5). 

— Šio mėn. 14 d. Norvegijos sostinėje 
Oslo prasidėjo pačiūžininkų rungtynės dėl 
pasaulio pirmenybių. Rungtynės turėjo tokių 
daviniy: 500 metrų bėgimo | vietą laimėjo 
Krogh (Norvegija), 5009 metrų —Stiepl (Aus- 
trija), 1000 metrų Egnestongen (Norvegija), 
10 kilom. I vietą Stiepl (Austrija), ll vietą 
Vasenius (Estija). 

— Rungtynės dėl pasaulinės futbolo pir- 
menybės įvyks 1938 m. Paryžiuje. Jau dabar 
užsirašė dalyvauti 26 valstybės. 

LAISKAS 
Gerbiamoji Ponia Redakcija! 


Prašyčiau leisti ir man pasakyti keletą 
žodžių. (UZ tai būsiu dėkingas amžinai. Kai 
ateinantį antradienį vešiu Vilniun malkas, nu- 
vešiu Poniai Redakcijai keletą ryšulėlių, skelti- 
nukų, vieną minkštą sūrį ir kiaušinių. 

Pas mus dabar nieko naujo; vakarai ilgi, 
dienos trumpos. Kol saulė šviečia, suvažinėji 
miškan arba malūnan, o vakare įsičiarepkini 
ant pečiaus, kelius įspyri į lubas ir lauki 
karštų bulvių. 

Mano gyvenimas, kaip sakyt, dar būtų ne- 
blogas, kad ne mano Praksėda. Jau baigiasi 
antra savaitė, kai negalime susikalbėti. Pirma 
ir aš visaip kalbėjau, o vakar pradėjau ge- 
ruoju. 

— Praksedute! Mano brangusis paukšteli, 
aguonėle, dobilėli, akmenėli, pasakyk, kas tau 
pasidarė, ko gi tu ant manęs pyksti? 

— Ne tavo dalykas! — atšovė. — Jau gana 
jums viešpatauti. Tie laikai jau pasibaigė. 
Tau čia ne Indija! Moteris žmonijai ne nulis! 
Vyrai tai daugiau kaip nulis. Kai jie dar tik- 
tai mokėjo kiškius giriose vejoti, mes išra- 
dome naudingas sėklas; mes išradome ir 
daile, ir amatus. Moterys anksčiau pradėjo 
galvoti, negu vyrai, šitie bezmenai, nenau- 
dėliai! Kada norėsime, tada ir ištekėsime. Jei 
man dar ką kalbėsi, aš išeisiu ir nebegrišiu! 

— Praksėdute, mano uogelyte,—sakau — 
ar aš tau valgyti neduodu, ar ko? Ko to nori, 
ko tu pyksti? 

Tada Praksėda trenkė durimis ir išbėgo. 
Maniau, kad bus blogai. Ir aš nuo pečiaus 
nusiritau ir nubėgau paskui. Susitikome prie- 
menėj. Ji man kišt į rankas popierį. 

— Še, skaityk — sako — gal tu pasidarysi 
protingesnis. 

Grįžęs pirkion, pamačiau beturis rankose 
gražų, lyg knygelę, lietuvišką laikraštį. Seniau 
ir aš ji išsirašydavau, bet tuomet jis buvo 
mažesnis. Dabar didelis, gražus, storas. Vir- 
šelyje skambina varpai. Daugiau, regis, nieko 
ypatinga. Pavarčiau ir norėjau atiduoti Prak- 
sėdai. Tik šliapt ir iškrito laikraščio viduriai. 

— Aga! tai tu šitaip gerbi mūsų laikraštį, 
tu indijone,--suriko Praksėda. Pradėjau ir aš 
karščiuotis. 

— Susimildama--sakau — ko tu iš manęs 
nori; turbūt, nori gauti per „kiepelį“?! 

Tada ji man tyc į rankas iškritusią laik- 
raščio dali. Paėmiau, apžiūrėjau iš viršaus ir 
apačios. Viršuje nupieštos dvi panelės ar po- 
nios; gražesnė ta, kuri kairėje pusėje. Deši- 
nioji iš veido truputį panaši į mano Praksėdą, 
kai dar buvo jaunesnė ir ne tokia pikta. 
Pradėjau skaityti ir... nepabaigiau. Kur gi! 
Viskas prieš vyrus ir prieš vyrus. Nadau ir 
tuos žodžius, kuriais Praksėda buvo apibė- 


rusi mane. 


Taigi, Gerbiamoji Ponia Redakcija, prašy- 
čiau taip prieš vyrus nerašyti, nes ir mes 
turėsime panašiai išeiti. Pirmiausia, paZymiu, 
kad aš niekad dar nesu sakes „Kai bobos 
skaitys, tai mes būsime nevalgę“. Tegul sau 
skaito, tik tegul manęs nekliudo. Bet kitoje 
vietoje labai teisingai pasakyta, pavyzdžiui, 
2 pusl. 11 eilutėj, skaitant nuo apačios, deši- 
nėje pusėje. 

Atsiprašau, Ponia Redakcija, bet dar pri- 
siminiau vieną paklausimą. Kas ten buvo 
Vilniuje, apie ką Žemutis parašė? Skaičiau, 
skaičiau ir maža tesupratau. Vis giria ramu- 
mą, ypač balkone. Kitas, kurio labai sunki 


pavardė, dėl to supykęs žada Žemutį iš 
kono respublikos net žemėn nuleisti. Už 


Bal- 
ką? 

Kai dėl balkono, tai ir aš ji esu matęs, 
kai buvau Vilniuje. Panašiai iškeltas, kaip pas 
mus kluonuose viškos, kur kraunama blo- 
gesnis šienas, šiaudai, dobilai, seni vežimai, 
rogės ir kiti nereikalingi gramozdai. Kai kur 
balkonuose padaryta, lyg aruodas, tam tikros 
peludės. 

Laukdamas atsakymo, lieku su pagarba 


Andriejus Spirkojis iš Ažubalio. 


Redakcijos atsakymas. Gerbiamasis An- 
driejau! Kadangi žadi pas mus atsilankyti su 
dovanomis, tai mes pasistengsime čia pat 
tamstai nuoširdžiai atsakyti. 

Pirmiausia prašome truputį atšalti, nesi- 
karščiuoti. Pagaliau, kol į Vilnių atvažiuosi, 
gal ir sušalsi ir kitaip galvosi. Tuo tarpu 
pranešame tamstai, kad musy laikraščio mo- 
teriškame priede rašė ne redakcija, bet jos 
bendradarbės -- moterys, kurios, iš tikrųjų, 
vyrus pataršė be jokio pasigailėjimo. Bet, 
būkime nuoširdūs, argi mūsų vyrai visi yra 
šventi, nekalti? Mums atrodo, kad jeigu mes 
galėtumėm su tamstos Praksėda pasišnekėti, 
tai ir prieš tamstą susirastų ir šiokių ir tokių 
dalykėlių. Na, bet už tokias mūsų pastabas 
nepyk. Kai atvažiuosi su dovanomis, tai mes 
tamstą supažindinsime su tomis moterimis, 
kurios tame priede rašė prieš vyrus. Bet iš 
anksto statome sąlygą, kad susipažinęs būtu- 
mei kantrus ir atidžiai išklausytumei jų pa- 
aiškinimų, kurie, reikia spėti, apims visą vyrų 
gyvenimo istoriją nuo Adomo laikų iki 1937 
metų vasario mėnesio pradžios. 

I kitus paklausimus atsakysime, kai atva- 
žiuosi ir mums iteiksi žadėtas dovanas. 


TRUPINIAI 


Burelis žmonių pasakojo šiurpulingus trau- 
kinių katastrofų atsitikimus. Vienas iš pasa- 
kotojų šitaip kalbėjo: 

— Jūsų matytos nelaimės yra niekai prieš 
tą geležinkelio nelaimę, kurią aš pergyvenau. 
Taip, kaip prisimenu dabar, tai net šiurpas 
sukrato... 


— Na, pasakok, pasakok, — paragino kiti. 

— Buvo šitaip, -pradejo pirmasis, — prieš 
penkerius metus aš važiavau iš Vilniaus 
i Švenčionėlius. Netoli Bezdonių stoties... Al... 
Baisu ir pasakoti... 

— Pasakok, pasakok! — vėl ragino kiti. 

— Taigi netoli Bezdonių stoties vienoje 
kupe pamačiau jauną, gražią merginą. Ji man 
patiko iš karto. Tik staiga netoli Santakos 
stoties... 

— Dėl Dievo, nekalbek!--suriko rankomis 
veidą užsidengęs nekantrus spėliotojas. 

— Tikriausia, ji iškrito iš traukinio ir jai 
nupiovė rankas arba kojas, — pridėjo kitas. 

— Kad taip būtų atsitikę, — tarė pakėlęs 
i viršų akis katastrofą matęs žmogus. — Ne 
toli Švenčionėlių stoties aš persėdau į jos 
kupe... 

- Na ir kas?—užklausė beveik visi klau- 
sytojai. 

— Netrukus susipažinome ir paskui, Šven- 
čionėliuose išlipę, pasižadėjome kuo greičiau- 
siai pasimatyti. 

-- Tai kur čia traukinio katastrofa?-- pa- 
klausė nusivylę klausytojai. 

— Po pusės metų mudu susituokėme. 
Dabar ji mano žmona. Bet kokia Zmonal.. 
Teprasmenga visi traukinių ir geležinkelių iš- 
radėjai, dėl kurių tiek daug būna katastrotų. 


Vilniuje viena poniutė norėjo pavažiuoti 
vežimu. Priėjusi prie vežiko klausia: 

Kiek paimsi už nuvežimą Tilto gatvėn? 

— Vieną auksiną, poniučiute. 

-— Ar padukai?! Ar neužteks trisdešimties 
skatikų? Juk čia vos trys žingsniai! 
— Na, poniučiute, jei tokius 

Zengsi, sijonėlį suplėšysi... 


žingsnius 


Gydytojas ikalbinėja ligonį, kad daugiau 
nebegertų degtinės, nes ji labai kenkia žmo- 


„gaus sveikatai. 


— Patarčiau daugiau nebegerti. Juk tur- 
būt žinai, kad girtuoklystė pakenkia ir vai- 
kams. 

— O, aš tai gerai žinau, ponas daktare,-- 
atsako ligonis,--bet argi gali mano vaikams 
pakenkti, kai aš jų turiu net šešetą ir kiek- 
vienam tenka labaj nedaug?.. 

LIETUVOS ISTORIJOS ĮVYKIAI 


Lietuvių tauta yra labai sena. Ji gy .:ena Bal- 
tijos jūros pakraštyje jau nuo seniausių laikų. 
Savo valstybę sukūrė pirmiau už kai kurias kai- 
nynes tautas, o jos ribos siekė toli į rytus, pie- 
tus ir vakarus. Lietuvių tauta turėjo daug garbin- 
gų valdovų, kurie jos vardą išgarsino po visą pa- 
saulj. Senovėje Lietuva buvo didelė ir galinga. 

Nors trumpai prisiminkime jos svarbesnius 
įvykius. 

1226 — 1236 m. Lietuvių tautos susivie- 
nijimas Didž. Kunigaikščio Mindaugo valdžioje. 

1251 m. D. Kunigaikščio Mindaugo krikštas. 

1253 m. D. Kunig. Mindaugo vainikavimas. 

1263 m. D. Kunigaikščio Mindaugo mirtis. 

1318 m. Vitebsko žemės prijungimas prie 
Lietuvos. 

1340 m. Volunijos žemės prijungimas prie 
Lietuvos. 

1362 m. Mūšis su totoriais, Podolijos že- 
mės prijungimas prie Lietuvos. 

1362 m. Kauno pilies išgriovimas. 

1382 m. Krėvės pilyje buvo nužudytas D. L. 
K. Kestutis. 

1385 m. Krėvės unija. (Sujungimas Lietuvos 
su Lenkija). 

1387 m. Lietuvos krikštas. 

1392 m. Vytautas tampa Didžiuoju Lietuvos 
Kunigaikščiu. 

1398 m. Žemaičių kraštas atiduotas vokie- 
čių ordinui. 

1405 m. Smolensko prijungimas prie Lietuvos. 

1410 m. Zalgirio mūšis. 

1413 m. Horodlės unija. (Peržiūrėta Lie- 
tuvos—Lenkijos susijungimas). 

1413 m. Žemaičių krikštas. 

1430 m. D. L. K. Vytauto mirtis. 

1520 m. Atsiranda pirmas Lietuvos 
traštis. 

1529 m. Išleistas pirmas Lietuvos Statutas. 

1547 m. Išleista pirma lietuviška knyga 
Martyno Mažvydo Liuterio katekizmas. 

1566 m. Išleistas antras Lietuvos Statutas. 

1569 m. Liublino unija. (Lietuva sujungia- 
ma su Lenkija). 

1579 m. Kulviškis įsteigia Vilniaus akademiją. 


me- 


1772 m.Lietuvos-Lenkijos pirmas padalinimas. 

1793m.Lietuvos-Lenkijos antras padalinimas. 

1795 m. Lietu :/os-Lenkijos trečias padalini- 
mas. 

1803 m. Įsteigtas Vilniaus universitetas. 

1831 m. Pirmas lietuvių — lenkų sukilimas 
prieš rusus. 

1832 m. išėjo Prūsų Lietuvoje pirmas lie- 
tuviškas laikraštis „Nusidavimai apie Evangeli- 
jos praplatinimą tarp žydų ir pagonų“. 

1861 m. Baudžiavos panaikinimas. 

1863 m. Antras lietuvių — lenkų sukilimas 
prieš rusus. 

1864 m. Lietuviškos spaudos uždraudimas. 
1883 m. Prūsijoj išleistas laikraštis „Aušra“. 
1904 m. Rusai grąžina lietuviams spaudą. 
1905 m. Didysis Vilniaus Seimas. 

1914 m.— 1918 m. Didysis pasaulio karas. 
1915 m. Vokiečiai užima Lietuvą. 

1918 m. vasario 16 d. Vilniuje Lietuva pa- 
siskelbė nepriklausoma valstybe. 

1916 m. kovo 3 d. Brastos sutartis, pagal 
kurią Rusija atsisakė nuo Baltijos kraštų. 

1918 m. kovo 23 d. Vokietija pripažino Lie- 
tuvą nepriklausoma valstybe. 

1918 m. lapkričio 11 d. Vilniuje sudaryta 
pirmoji Lietuvos Vyriausybė su prof. A. Volde- 
maru priešakyje. 

1919 m. balandžio 4 d. išrinktas pirmas 
Lietuvos Prezidentas Antanas Smetona. 

1920 m. gegužės 15 d. Kaune atidarytas 
Lietuvos Steigiamasis Seimas. 

1920 m. liepos 12 d. Maskvoje pasirašyta 
sutartis su Rusija. 

1920 m. spalių 7 d. Suvalkuose pasirašyta 
sutartis su Lenkija. 

1920 m. spalių O d. Vilnių užėmė generolo 
Želigovskio kariuomenė. 

1921 m. rugsėjo 22 d. Lietuva įstojo į Tau- 
tų Sąjungą... 

1922 m vasario 16 d. 
Universitetas. 

1922 m. gruodžio 20 d. Anglija, Prancūzija 
ir Japonija pripažino Lietuvą nepriklausoma 
valstybe. 

1923 m. sausio 10—15 d. Lietuva atgauna 
Klaipėdos kraštą. 


įsteigtas- -Lietuvos 


ATEINA NAUJA STIKLO GADYNE 


Tautosakoje dažnai minimi stikliniai rūmai 
šiandien jau pradeda virsti tikrove. Pasirodo, 
«ad žmonių svajonės netoli pralenkia realybę. 
Jau gana plačiai kalbama, kad tikrai ateina 
nauja stiklo kultūros gadynė. Naujoji medžiaga 
pradeda pamažu užkariauti pasauli. Iš Ameri- 
kos Junstinių Valstybių pareina žinių, kad šios 
žiemos baliuose ten stikliniai drabužiai bus 
pradėti plačiai vartoti. 

Jau pereita žiamą Amerikos Jungtinėse Val- 
stybėse kai kurios ponios nešiojo stiklines 
skrybeles. Nežinia, kiek jos buvo ta nauja me- 
džiagos rūšim patenkintos. Viena tik pirmenybė 
tikrai aiški: jei kartą vėjas tokias skrybeles nuo 
galvos nupučia, tikrai jų skeveldromis rūpintis 
netenka. Tačiau madų pramonė yra jau daus 
toliau nuėjusi. Pirmieji stikliniai drabužiai Ame- 
rikos Jungtinėse Valstybėse jau yra išleisti iš 
dirbtuvių ir rodomi elesantiškai publikai. Pir- 
mieji tokių drabužių pirkėjai buvo įvairūs teatrų 
režisieriai. 

Kaip gi iš tikrųjų ta stiklinė medžiaga yra 
gaminama? Neujorke, Ohio provincijoje, jau 
yra cheminis fabrikas, kuris gali pagaminti la- 
bai lanksčius ir plonus stiklinius siūlus. Gami- 
nimo būdas dar tebėra to fabriko paslaptis. Iš 
pradžių tie stikliniai siūlai buvo gaminami izo- 
liavimo reikalams. Tačiau kartą dvi fabriko tar- 
nautojos pamėgino tokius stiklinius siūlus už- 
sideti ant savo kūno. Gaminimo meisteris, ku- 
ris tuo metu kaip tik ėjo pro šalį, pastebėjo, 
kad stikliniai drabužiai galėtų labai gražiai iš- 
rodyti. Jis pradėjo stiklinius siūlus bandyti. 
Siandien tas fabrikas jau moka pagaminti to- 
kius stiklinius siūlus, kurie yra dvidešimt kartų 
plonesni už žmogaus plauką. Šiuo metu stikli- 
niai siūlai pradedami vartoti vakariniams dra- 
bužiams, kojinėms ir skalbiniams gaminti. Šią 
naująją medžiagą jau reklamuoja milžiniškas 
propagandos aparatas. Nurodomos šios svar- 
biosios stiklinės medžiagos gerosios savybės: 
skalbiama nesusitraukia, kandžių nesugadinama 
ir absoliu'iai neperleidžia vandens. Pagal fa- 
briko turimąjį 'gaminimo buda, per vieną mi- 
nute esą galima jau pagaminti 80 km. ilgio sti- 
klinių siūlų. 


Tačiau stiklas bus pradėtas vartoti ne tik 
drabužiams gaminti. Jau dabar atrasta 300 sti- 
klo pritaikymo galimumų. Iš tokių specialiai 
pagamintų stiklų rūšių bus daromi automobi- 
lių ir lėktuvų įtaisymai, statomi namai, vijamos 
virvės, kurios esančios nepaprastai stiprios ir 
patogios, nes nebijo drėgmės ir vandens. 


Ar tikrai stiklas bus ateities kultūros me- 
džiaga ar ne, tačiau drabužiams gaminti stiklas 
tikrai bus pradėtas plačiai vartoti. Grožio ir 
patogumo ieškančios ponios, jau dabar sva- 


joja apie nudažytus stiklinius drabužius. Be 
abejo, visus turi dominti klausimas, kiek to- 
kie gi drabužiai galėtų kaštuoti. Stikliniy 
medžiagų specialistai tvirtina, kad stiklinių dra- 
bužių gamyba esanti pigesnė už paprasčiau- 
sios medžiagos gamybą. Taigi, stikliniai drabu- 
žiai bus pigiausi ir gražiausi. 


RUOSIASI IŠGRIERT! AUKSĄ 


1915 m. netoli Anglijos krantų vokiečiai 
paskandino Jungtinių Amerikos Valstybių laivą 
„Lusitania“, kuriuo buvo gabenama aukso bei 
brangenybių maždaug už 35 milijonus auks. ir 
daug privatinių bei valstybinių dokumentų. Lai- 
vas nugrimzdo į jūros dugną, bet nelabai gi- 
lioje vietoje. Tomis dienomis tragedija buvo 
apgailėta. Tačiau po kelių metų užsimanė gu- 
drios galvos auksą iš „Lusitanijos“ išgriebti. 
Pradėta ruoštis šiam dideliam ir nepaprastam 


darbui. 


Iš karto buvo manyta „Lusitania“ užkabinti 
milžiniškais kabliais ir iškelti į jūros paviršių. 
Bet pasirodė, kad tai neįmanoma. Tada kom- 
panija pasiryžo įsiskverbti į skenduolio laivo 
vidų ir išgriebti tik brangenybes. Buvo pasam- 
dyti patys geriausi narai ir buvo pasirūpinta 
atitinkamomis priemonėmis. Pirmiausia po 
„Lusitania“ manoma pakišti galingas dinamito 
bombas ir išsprogdinti, kad laivo narai galėtų 
patekti į laivo vidų. Paskui narai pasirūpins 
išlaužti seifus ir viską išvilkti į saulės šviesą. 

Išsprogdinti laivą, įeiti į jo vidų ir surinkti 
auksą, atrodo, reikalas labai paprastas. Iš tik- 
rųjų tačiau, darbas yra nepaprastai rizikingas 
ir sunkus. Tikimasi, kad viskas užtruks apie 
porą metų. „Lusitanija“ guli daugiau kaip 100 
metrų gelmėje, o tokioje gelmėje dirbti yra 
nepapraštai sunku. Vandenynas savo aukas 
atiduoda labai nenoromis. Darbą gali sutruk- 
dyti audros ir gali atsirasti šiaip įvairių kliū- 
čių. Tačiau tai nebaido žmonių, kurie pasiryžo 
auksą iš vandenyno atkovoti. 


DRAUDŽIA NUO SENMERGYSTĖS 


Kopenhagos (Danijoje) draudimo įstaigoje 
pradėjo veikti nauja draudimo šaka. Ji specia- 
liai liečia senmerges. Kiekviena jauna mergaitė 
gali apsidrausti nuo senmergystės. Jei apsidrau- 
dusioji iki 40 metų amžiaus ištekės, įmokėtieji 
pinigai liks draudimo įstaigai. O jei merginai 
nepavyks sukurti šeimyninio židinio — domėn 
imami tik teisėtos, įresistruotos santuokos, — 
tai draudimo įstaiga mokės jai pensiją iki am- 
žiaus galo. Sako, danės labai noriai tuo drau- 
dimu naudojasi, ypač tokios, kurios turi rimto 
pagrindo laukti senmergystės. 

LIETUVOS VALSTYBEJE 


- Š.m. kovo men. 20 d. Rygoje bus su- 
rengta Lietuvos dailininkų meno kūrinių paro- 
da, kuri truks iki balandžio mėn. 4 d. Vėliau 
panaši paroda bus Estijos sostinėje Taline. 


— Šių metų „Sakalo“ bendrovės 1.000 litų 
dovaną gavo poetas Bernardas Brazdžionis už 
eilėraščių rinkinį „Ženklai ir Keistenybės“, an- 
tra dovaną — 500 litų gavo Bronė Buividaitė 
už veikalą „Auksinis batelis“, trečią dovaną — 
500 litų gavo Antanas Vaičiulaitis už romaną 
„Valentina“. 

„Spindulio“ bendrovė irgi paskyrė 3 dova- 
nas. Pirmąją dovaną 1000 litų gavo Petras 
Cvirka už romaną „Meisteris ir sūnus“, antrąją 
500 litų — Kazys Puida už istorinį romaną 
wlagnus Dux“ ir trečiąją dovaną poetas My- 
kolaitis už lirikos kūrinius „Keliai ir Kryžkeliai“. 


— Lietuvos ministerių kabinetas paskyrė 
100.000 litų pašalpos katalikų bažnyčioms tai- 
syti, kryžiams atnaujinti ir kapinėm aptverti. 

— Jau išėjo iš spaudos senai laukiama V. 
Gustainio knyga, kurioje nušviesta Lenkijos po- 
litinė santvarka, kultūrinė būkle ir lietuvių-lenkų 
santykiai. Ji pavadinta „Lenkai ir Lenkija“. 


— Ateinantį mėnesį Kaune bus Lietuvos 
gydytojų suvažiavimas, kuriame dalyvavo apie 
300 Lietuvos gydytojų ir nemažas skaičius Lat- 
vijos ir Estijos gydytojų. 

— Šiemet Lietuvos Valstybėje praktikuoja 
209 advokatai. Sio mėnesio pradžioje buvo 
advokatų sąjungos suvažiavimas. Sąjungos pir- 
mininku išrinktas adv. Leonas. 

— Lietuvos Valstybėje netrukus bus įkurta 
speciali bendrovė, kuri statys cemento fabry- 
ką, nes geologiniai tyrimai parodė, kad arti 
Kauno yra daug medžiagos, iš kurios galima 
pagaminti cemento. | 

- Didžiausis Pabalteje kiaušinių sandėlis 
yra Panevėžyje. 

— Šių metų vasario 10 d. Kauno radiofo- 
ne buvo iškilmingai paminėta 100 metų su- 
kaktis nuo didžiojo Rusijos dainiaus Aleksan- 
dro Puškino mirties. 

VILNIUJE 


Vasario 16-toji diena. Siy metų 
Vasario 16 dienai paminėti buvo susidaręs Vi- 
suomenės Komitetas. 

Ta dieną ryte 10 valandą šv. Mikalojaus 
bažnyčioje buvo atlaikytos iškilmingos pamaldos. 
Pamaldas laikė kun. Pr. Bieliauskas. Tai dienai 
pritaikytą pamokslą pasakė kun. K. Cibiras. Po 
pamaldų bažnyčioje susirinkusieji sugiedojo Tau- 
tos himną ir Marija, Marija. 

Po pamaldų buvo aplankytas Tautos Patriarko 
d-ro J. Basanavičiaus kapas Rasų kapinėse. Liet. 
Mokslo Draugijos vardu buvo padėtas vainikas 
ir „Romuvos“ klubo--gyvy gėlių bukietas. Prie 
kapo buvo sugiedota „Viešpaties Angelas“ ir Tau- 
tos himnas. 

20 val. vakare įvyko akademija. Įžangos žodį 
pasakė K. Stašys. Paskaitą skaitė V. Martinkė- 
nas tema: „Lietuvių tautos atgimimo istorijos 
bruožai". Po paskaitos buvo vaidinimas —,Žemai- 
čių kunigaikščio Vykinto mirtis“. Po to padai- 
navo solo M. Sabalytė. Toliau buvo dainos, 
kurias gražiai padainavo jaunimo choras. Aka- 
demija užbaigta Tautos himnu. 

Teismo byla. Vasario mėn. 4 d. Vil- 
niaus Apygardos teisme buvo nagrinėjama mūsų 
laikraščio buv. redaktoriaus A. Juknevičiaus by- 
la, kuri buvo iškelta už 1936 metų „J. Draugo” 
2 Nr. viršelyje įdėtą stilizuotą Vytį, Gedimino 
stulpus ir to numerio vedamąjį straipsnį, pava- 
dintą „Kas laisvės netrokšta, tas nevertas jos“. 
Bylos nagrinėjimas pertrauktas iki vasario mė- 
nesio 15 d. Byla tą dieną nebaigta svarstyti 
ir buvo atidėta vasario 16 d. Tą dieną kalti- 
namašis advok. A. Juknevičius buvo išteisintas. 

Moksleivių veikla. S. m. sausio mėn. 
16 d. buvo kooperatininkų susirinkimas, kuria- 
me tarp kitko išrinkta nauja valdyba. Pirmi- 
ninku išrinktas Alf. Miliušas, o pardavėjais M. 
Juršėnaitė ir J. V. Gutauskas. 

— Vasario mėn. 7 d. buvo eucharistininkų 
susirinkimas. Susirinkime J. Puišė skaitė refe- 
ratą tema: „Gyvybės atsiradimas ir jos plėtoji- 
masis“. — „Tikybinę valandėlę“ referavo Alf. 
Miliušas. Po to A. Jezukevičiūtė ir B. Makse- 
lytė padeklamavo skambių eilučių. 


Linksma skauty pramoga. Sio men. 
7 d. Vilniaus lietuviy skauty Gedimino drau- 
govė Vytauto Didž. gimnazijos salėje surengė 
skautišką reviją, kurios programą sudarė link- 
smi ir įdomūs gabalėliai. 

Pradžioje skautai, energingo ir sumanaus 
draugininko Br. Slieko vadovaujami, pasveikino 
svečius sklandžiomis dainomis. Paskui gražiai 
suvaidino vaizdelį „Skautai sodžiuje". Po to ap- 
sukrūs skautai parodė keletą juokingų scenų, 
padainavo dzinguliukų, prie laužo padainavo 
skautiškų ir liaudies dainų ir pašoko lietu- 
viškų šokių. Revijos programą užbaigė J. Kru- 
šo vadovaujamas skautų orkestras, kuris su- 
griežė kelius gerai paruoštus dalykėlius. 

Iš studentu gyvenimo. Šio mėn.14d. 
buvo Vilniaus Liet. Stud. S-gos narių metinis 
susirinkimas, kurio metu buvo padaryta valdy- 
bos, sekcijų ir revizijos komisijos pranešimai 
apie pereitų metų veikimą. Po to buvo išrinkta 
nauja šiems metams S-gos valdyba, kuri parei- 
gomis pasiskirstė šitaip: P. Viščinis—pirminin- 
kas (antru kartu), VI. Jurkevičius—vicepirmin., 
J. Spėčius—sekretorius, E. Deveikis—kasinin- 
kas, V. Maminskaite--ukio reikalų vedėja, B. 
Uziela—savišalpos referentas ir J. Pekorius— 
knygininkas. Į revizijos komisiją išrinkta: G. Ki- 
sielytė, P. Balčius ir V. Blažys. Draugų teisman: 
V. Cepulytė, J. Gimžauskas, J. Mocka ir A. Zu- 
kauskas. 

Meno D-jos susirinkimas. Šio mėn. 
5 d. Liet. Stud. S-gos salėje buvo Meno ir Li- 
teratūros D-jos narių susirinkimas, kuriame 
A. Burokas skaitė paskaitą - recenziją apie R. 
Mackevičiaus dramą „Likimą“, kuri buvo suvai- 
dinta sausio 30 d. Po paskaitos buvo diskusijos. 


Vakaras. Šio mėn. 13 d. (šeštadienį) 
mūsų artistai, Lietuvių Blaivybės Draugijos 
padedami, surengė Vytauto Didžiojo gimnazijos 
salėje vakarą. Sekmingai suvaidino P. Vaičiūno 
dramą „Sudrumstąją Ramybę“. 

Krata. Šio mėn. 5 d. valdžios atstovai 
darė kratą Amat. D-jos pirmin. A. Atroškos bute. 
leskojo ginklų ir sprogstamųjų medžiagų. 


SVENCIONYSE 


Švenčionių Liet. Gimnaz. mokiniai yra su- 
sibūrę skautų, literatų, eucharistininkų ir spor- 
to kuopose. 

Siuo kartu pasistengsiu supažindinti su 
skautais. Apie kitas kuopeles vėliau. 

Švenčionyse skautus įsteigė Pr. Žižmaras 
1928 m. sausio mėn. 8 d. Pradžioje buvo tik 
viena skiltis. Ji priklausė prie Vilniaus skautų 
Gedimino draugovės. Kasmet skautų skaičius 
didėjo. 1930 m. įsikūrė draugovė, kuri pasivadino 
Vytauto Didž. vardu. 1931 m. balandžio mėn. 
1 dieną draugovė buvo patvirtinta ir priskirta 


prie Lenkų Skautų Sąjungos (Z. H. P.), kaipo 
venčionių tunto 3-ji draugovė. 1934 m. drau- 
govė buvo priskirta aukštesnei kategorijoi. 

Draugininkais buvo šie skautai: J. Juodagal- 
vis, K. Umbražūnas, Br. Račinskas, Pr. Žukas 
ir M. Gaidelis. 

Dabar draugovės štabą sudaro: atsakomin- 
gasis draugininkas— M. Gaidelis, draugininkas — 
E. Cicėnas, adjutantai —Br. Miškinis ir H. Misiū- 
nas, skiltininkai — J. Salna, K. Niekrašas ir K. 
Jurkėnas, o raštininkas—A. Dubaka. 

Draugovėje yra 27 skautai. Jie sudaro tris 
skiltis. 

Draugovės kapelionu yra kun. A. Micas, 
lygšiolinis draugovės globėjas. Dabar draugo- 
vės globėju paskirtas d-ras A. Valiulis. 

Skautų darbuotė yra sunki. Stinga prityru- 
sių vadų ir reikalingiausių iškyloms, stovykloms 
ir praktiniams darbams įrankių. Tačiau skau- 
tai, nežiūrint blogų sąlygų, lavinasi skaitydami 
skautiškas knygas ir grūdina savo jaunas sie- 
las ir kūną, rengdami išvykas į miškus ir so- 
džius. Skautai noriai padeda kitoms mūsų or- 
byklose. Rudenį turto skilčių bėgiuose su kliū- 
timis, lietuvių „Milžinų“ skiltis, Br. Miškinio 
vadovaujama, laimėjo pirmąją vietą iš 7-nių ga- 
limy. KausSutis. 


VISAME KRASTE 


Jurkionys, Valkininkų valsč., Vil.-Trakų 
apskr. Anksčiau čia veikė Liet. Šv. Kazimiero 
D-jos skyrius, bet 1936 m. gruodžio mėnesio 
buvo uždarytas. Tuo būdu sustabdytas veiki- 
mas. 1937 m. sausio mėn. 7 d. buvusiam sky- 
riaus pirmininkui Lusui Valkininkų policija su- 
rašė protokolą už rastas pas įį knygutes „Ūki- 
ninko skaitymai“. Tautietis. 

Paberžė, Apso vals., Brėslaujos apskr. 
Uždarius Liet. Sv. Kazimiero Draugijos skyrių 
ir „Ryto“ skaityklą, žmonės patys pradėjo ką 
nors daryti. Neseniai J. Ramanauskas ir N. Di- 
džiavyžis surengė vakarus - eglutes. Eglučių 
rengėjai į šias pramogėles pasikvietė buvusią 
skaityklos vedėją G. Bartaševičiūtę. Sausio mėn. 
23 d. atvyko Apso policijos kom. M. Ziembin- 
skis ir polic. B. Roškevičius, kurie už eglutės 
surengimą G. Bartaševičiūtei ir Didžiavyžiui su- 
rašė protokolus. Zings 

Valinčiai, Seivų val, Suvalkų apskr. Sis 
kaimas yra prie pat administracijos linijos. Jau- 
nimo čia yra gana daug. Daug yra gerų daininin- 
kų ir muzikantų. Yra įsikūrusi jaunųjų ūkininkų 
kuopėle, bet ji negali parodyti savo veikimo. Bet 
vis dėlto jaunimas visai rankų nenuleidzZia. Ką 
gali, dirba. Tačiau atsiranda ir tokių, kurie dau- 
giausia laiko praleidžia kortomis lošti. Kas an- 
tra diena sueina seniai, keli jaunuoliai, būrys 
vaikų ir lošia „tūkstantį“ ir „akutę“. Laikas 
būtų mesti šis paprotys. Laume. 

KOVOS ISPANIJOJE 


Jau astuntas menuo, kai Ispanijoje verda 
baisiausios ir kruviniausios tarpusavio kovos. 
Tiesa, kulturingasis pasaulis megino ne karta 
nutraukti tas savitarpio Zudynes. Deja, ruda- 
sis (fasistinis) ir raudonasis (komunistinis) in- 
ternationalai nesidave perkalbami. Ispanija 
pavirto gera meginimy dirbtuve. Rusai, pran- 
cuzal, vokiečiai ir italai mėgina Ispanijos 
kare paskiausiai išrastus ar patobulintus karo 
pabūklus: patrankas, lėktuvus, ivairius tankus 
ir t. t. Už visus tuos mėginimus, kurie, be 
abejo, patobulinus ir pataisius pastebėtas 
klaidas, bus pavartoti būsimam Europos kare. 
Ispanija moka savo geriausių sūnų krauju ir 
gyvastimi. Tiesa, paskutiniu laiku pradėjo 
plaukti skaitlingi savanorių būriai iš Italijos, 
Vokietijos, Prancūzijos, Sov. Rusijos ir kitų 
kraštų. Pagal anglų dienrašti „Daily Herald“ 
gautas žinias, visoje Vokietijos miestų eilėje 
(Dusseldorfe, Miunchene, Berlyne) įvykusios 
kruvinos riaušės tų „savanorių“, pasiųstų į to- 
limą Ispaniją kovoti, motinų ir tėvų prieš val- 
džią. Be to, tenai valdžios buvo uždrausta net 
gedulas nešioti žuvusiųjų Ispanijoje ,,savano- 
rių“ artimiesiems. 

Dabartiniu metu smarkiausios kautynės 
vyksta ties Madridu ir Malaga. Sukilėliams 
pavyko užimti Malagos uostą, esanti ryti- 
niame Ispanijos pakraštyje ir turintį labai di- 
dele karišką reikšmę. Įprastu būdu raudo- 
nieji, traukdamiesi iš Malagos, padegė miestą 
ir iššaudė visus paimtus įkaitus. Žinoma, su- 
kilėliai žada nebūti skolingi. Vadovaująs su- 
kilėlių kariuomenei Malagos fronte generolas 
Queipo de Llano pranešė spaudai, kad visi 
raudonųjų šalininkai bus karo teismo nutei- 
sti sušaudyti. Kovose už Malagą raudonieji 

tureje nuostolių 5000 karių. Malagos katedra 
ir kitos bažnyčios buvo visai raudonųjų iš 
plestos ir išniekintos. Žinoma, nuostoliai su- 
kilėlių esą nemažesni. Kovose ties Madridu 
ir sukilėliams pavyko daug laimėti. Pagal dar 
nepatikrintas žinias, sukilėliai atkirto visus 
kelius, jungiančius Madridą su Valencija, da- 
bartine raudonųjų sostinė. Gen. Franko noris 
tuomi priversti raudonuosius apleisti Madridą 
ir susikauti su jo kariuomene kur nors lygu- 
moje galutiname, lemiamajeme mušyje. 

Anglija žadanti pajudinti veikiantį Londone 
Neutralumo Komitetą, kad šis iš savo pusės 
padarytų atitinkamus žygius užinteresuotose 
valstybėse. Manoma pavesti seraėti Ispanijos 
krantus Anglijos, Prancūzijos, Vokietijos, Ita- 
lijos ir Sov. Rusijos karo laivams, kad nieks 
negalėtų gabenti į Ispaniją įvairaus plauko 
savanorių ir karo pabūklų. Vokietija su Italija 
nenori įsileisti ton sargybon Sov. Rusijos 
karo laivų. Tačiau Anglija su Prancūzija ki- 
taip galvoja. Tad ir Sov. Rusija, tur būt, da- 
lyvaus tame žygyje. 


Vokietija nenustojo variusi kampanijos prieš 
Sov. Rusiją ir jos sąjungininkus. 


Nuo Hitlerio neatsiliko jo propagandos 
ministeris Goebelsas, pasakydamas Hamburge 
kalbą, nukreiptą prieš Sovietus. 

Pagal gautas Londone žinias ir suteiktą 
spaudai Sov. Rusijos atstovo pareiškimą pa- 
aiškėjo, kad didžiuma gandų, skleidžiamų 
apie neramumus, suėmimus ir riaušes Sov. 
Rusijoje yra iš piršto išlaužta, neteisingos ir 
sąmoningai vokiečių bei ištikimai juos re- 
miančių lenkų spaudos skleidžiamos. Pavyz- 
džiui, maršalas Tuchačevskis, kuris, pasak vo- 
kiečius, yra suimtas, dabartiniu metu lanko 
Baltgudijos įgulas, o pavasarį gegužės 12 d. 


atvažiuos į Anglijos karaliaus vainikavimo 
iškilmes kaipo Sov. Rusijos delegatas. 


Daug triukšmo pridarė lenkų ir rumunų 
spaudoje 


išleista prieš keletą mėnesių Čekoslovakijos 
atstovo Rumunijoje Jono Seby knyga, pava- 
dinta „Rusija ir Mažoji Entantė“. Toje kny- 
goje, aptardamas gyvenamą politinę va- 
landą, autorius siūlo M. Entantei suartėti su 
Sov. Rusija, kad bendrai gintųsi užpuolus Vo- 
kietijai ir jos sąjungininkėms. Tarp ko kito Šeby 
pakritikavo lenkus ir dabartinę Rumunijos 
kariuomenę. Pasak Šeby, rumunų kariuomenė 
yra labai lengvai paperkama. Žinoma, rumunų 
spauda šoko gintis. Mat, užmirštas buvo įvy- 
kęs prieš keletą metų garsus Rumunijos ka- 
riuomenėje skandalas, kada paaiškėjo per 
teismą, kad aukščiausi Rumunijos kariuome- 
nės vadai ėmė kyšius iš čekų ginklų dirbtu- 
vės savininkų. Jono Šeby knyga gavo Čeko- 
slovakijos sostinės Prahos miesto prez. Ma- 
sariko vardo dovaną. Be to, tai knygai įžangą 
parašė pats čekų užsienių reik. ministeris 
Kroftas, patardamas tą knygą visiems, kuriems 
įdomu yra pažinti dabartiniai Vid. Europos 
politiniai santykiai, paskaityti. Toje knygoje 
autorius tarp ko kito apgailėstavo, kad čekai 
neturi bendrų su Rusija ribų. J. Šeby knyga 
sukėle net didelę Rumunijos parlamente au- 
drą. J. Šeby išvažiavo iš Bukarešto i Prahą 
neribotam laikui. Atrodytų esant M. Ententės 
gyvavimo dienas suskaitytas, nes vokiečiams 
pavyko dalinai patraukti savo pusėn Pietų 
Slaviją ir Rumuniją. 

Lenkų valdžios oficiozas „Gazeta Polska“ 
patalpino straipsni, nukreiptą prieš čekus. 
Jame piktinamasi, kad Čekoslovakijoje esą 
daug tautinių mažumų, kurios būk labai en- 
giamos esą. Taip, pasak patarlę — juokėsi 
puodas, kad katilas juodas... 

Tuo tarpu Anglijos įtakingas 

„Manchester Guardian“ dienraštis įsidėjo 
vedamąjį straipsnį, 


kuriame aptariama plačiai vokiečių varoma | 


kampanija prieš čekus. Pasak laikrašti, pra- 
sidėjusi nauja, jau amžius tverianti, teutonų 
prieš slavius žūtbūtinė kova. Milžiniškas pa- 
vojus gresia netik čekams, bet ir lenkams. 
Sunku spėti, ar tos dvi tautos gyvuos po 10 


JAPONIJOS REIKALŲ VAIRUOTOJAS 


Atsistatydiniis Japonijos vyriali- 
sybei, buvo pavesta sudaryti nau- 
jaja vyriausybę karininkų grupės 
atstovui generolui Hayaši, kurį 
matome šioje nuotraukoje. 


ar 20 metų kaipo savarankiškos valstybės. To- 
liau pareiškiama nuomonė, kad šioje čekų 
su vokiečiais kovoje visas kultūringas pasau- 
lis remia čekus. Tiesa, Čekoslovakijos stra- 
teginė padėtis bloga, bet reikia tikėtis, kad 
jai bus padėta. Vokiečių puolimas būtų pa- 
tiems vokiečiams labai pavojingas. 


Vokietijos kolonijų klausimas 


yra labai gyvas visoje Europos spaudoje. 
Kaip žinome, pralaimėjusi karą Vokietija tu- 
rėjo atiduoti savąsias kolonijas nugalėtojoms. 
Ilgą laiką po karo Vokietija nejudino kolo- 
nijų klausimo. Mat, jai svaroiau buvo atsipa- 
laidoti nuo Versalės traktato užmestų varžtų. 
Pirmą kartą pajudinta viešai Vokietijos kolo- 
nijų klausimas per garsią Londono ekonominę 
konferenciją. Deja, tada nepavyko Vokietijos 
atstovui Huhenbergui nors šis tas gauti. Da- 
bar, numetus nuo savęs visus Versalės suvar- 
žymus, Hitlerio diplomatai susirūpino kolo- 
nijų reikalu. Manoma vesti tuo reikalu dery- 
bas su Londonu. Tuo tarpu Anglijos politi- 
kai, pasak spaudą, nėra linkę pradėti tuo rei- 
kalu kalbų su vokiečiais dabar. Greičiausiai 
kolonijų klausimas iškils tik po Anglijos ka- 
raliaus vainikavimo iškilmių, kurios tęsis, kaip 
žinome, gegužės mėnesį kelias dienas. 

= Didelės politinės reikšmės priduodama 
Sovietų Rusijos kariuomenės generalinio štabo 
viršininko maršalo Jegorovo vizitui į Pabal- 
tės valstybes. Mat, savo laiku Lietuvos, Latvi- 
jos ir Estijos gen. štabų viršininkai lankėsi 
Maskvoje. Dabar maršalas Jegorovas, atsimo- 
kėdamas už jų apsilankymą, atvyko Kaunan 
s. m. vasario 15 d. ir dalyvavo Tautos Šven- 
tės iškilmėse. Vėliau vasario 19 d. jis važiuos 
į Rygą, o iš ten į Estiją, kur dalyvaus taip 
pat švenčiamoje vasario 24 d. Estijos ne- 
priklausomybės paskelbimo dienoje. Be abejo, 
ne vien vaišintis važiuoja Raudonosios kariuo- 
menės maršalas i Pabaltės kraštus. Jis turės 
visą eilę labai svarbių pasitarimų su aukštais 
tų trijų valstybių kariškiais. 

— Vasario pirmosis dienomis tolimajame 
Filipinų salyne, Manilos mieste, įvyko 33 Tarp- 
tautinis Eucharistinis Kongresas, pirmas To- 
limuose Rytuose. Kongresas buvo labai iškil- 
mingas ir gausus. Jame dalyvavo apie pusę 
milijono tikinčiųjų. Kongrese atstovavo po- 
piežiui Kardinolas Dougherty, kuris buvo 
Filipinų vyriausybės labai iškilmingai sutiktas. 
Pats Filipinų prezidentas užleido legatui savo 
gyvenamuosius rūmus. Viena kongreso diena 
buvo skirta maldoms už visuotinę taiką pa- 
saulyje. 

—- Suomijos užsienių reikalų min. Holsti 
lankėsi Maskvoje, kur turėjęs visą eilę labai 
svarbių ir reikšmingų politinių pasitarimų. 

— Olandijos sosto įpėdinė karalaitė Juli- 


jona su savo vyru Bernhard Lippe Biester- 
feld, paviešėję visą mėnesi Lenkijoje, Krini- 
cos mieste, ir aplankę Krokuvą, išvažiavo 
į Vengrijos sostinę Budapeštą. 

- Š. m. vasario 6 d. suėjo 15 metų, kai 
kardinolas Ratti buvo išrinktas popiežiumi. 

— Ministeris Edenas išvyko skubiai į Monte 
Carlo, kur apsigyveno viename su Lenkijos 
užsienių reik. min. Becku viešbutyje. Kalbama, 
kad Beckas noris patarpininkauti tarp Angli- 
jos ir Vokietijos. Mat, Anglijai nepatiko pa- 
skutinė Hitlerio kalba. Ta proga anglų laik- 
raščiai smarkiai puolė vokiečius. 

— Paskutinėje Lenkijos seimo sesijoje 
iždo ministeris E. Kviatkovskis paskelbė di- 
deli planą, pagal kuri manoma Lenkijoje 
ties Sandomiero miestu supramoninti visą tą 
kraštą. Tam tikslui numatoma net 3 milijar- 
dai auksinų. Žinoma, seime, paskelbus mini- 
steriui Kviatkovskiui savo planą, kilo labai 
gyvos diskusijos. Pakraščio (Kresy) vaivadijų 
atstovai, kalbėdami seime, apgailestavo, kad 
valdžia nesirupinanti pakraščio gyventojų buk- 
lės pagerinimu. Pasak Vilniaus atstovą Viel- 
horski, vyriausybė nieko nedavusi 6 mili- 
jonams elgetų (dla 6 miljonów żebraków), 
Vilniaus, Naugardelio ir Pagirio vaivadijų gy- 
ventojams. Min. Kviatkovskis, atsakydamas i 
tuos užmetimus, tvirtino, kad viską pakraščiai 
jau esą gavę, pav., ivairios mokesčių, gelžkelio 
ir t. t. nuolaidos buvo „Kresams“ suteiktos. 
Daugiau valdžia duoti nebegalinti. 

Alio! -- Alio! 


Kas esu ir ka veiksiu 


Dzin-dzin-dzin!.. — Alio! Alio! 
Kalba čia per radio 
Nesignaibantis Gnybtukas, 
Jaunas, linksmas bernužiukas. 


Mano radio aparatas 

Taip yr geras, kaip kas retas: 
Slaptas, magiškas veikimas, 
Spiegiantis, meilus... cypimas! 


Žavins jis kiekvieną žmogų: 
Ir gyvenantį po stogu 
Vargingos, skurdžios lūšnelės, 
Ir puikios, naujos gritelės; 


Ir bedarbį prakaituotą, 
Dvarininką licituotą, 
Nupenėtą tingineli, 
Darbštų taip pat artojeli. 


Linksmins jis liūdnus Vilniečius, 


eo we 


Amžinus mūsų studentus -- 
Laikraščių „korespondentus“. 


Juokdins verkiančias mergytes, 
Visas — didžias ir mažytes. 


Virgdins juokaujančius bernaičius, 


Perdaug gudrius jaunikaičius. 


Verstakelniams rodys kelią, 
Stiprins jų per stiprią valią, 
Gerai glostys verstarankius, 
Kiek gailėsis juos patrankes... 


Legvai čiokšters muštpalaikiams, 
Gnybtels kiek švelniai mušeikas, 


„Nešvarius“ aštriai išmaudys, 
Girtablaivius stropiai gaudys. 


O sugavęs, dovanos, 

Prieš paleidžiant... pavanos. 
Ramų kūrną vis pagirs, 
Visa kai kiaurai ištirs. 
Mano radio ilgos bangos, 
Lėkdamos siūbuoja, rangos, 


Nutupia ir be sparnelių 
Kiekvienan sodžiaus kampelin. 


Prašom toms brangoms padėti 
Medžiagą surinkinėti. 

O pririnkę pilną puodą, 

Pilkit į redakcijos aruodą. 


Trumpai kalbant, aiškiau šnekant, 
Žodžius beriant, trumpiau sakant, 
Radio kiekvieną seks, 

Rinks faktus, jei pasiseks. 


Gauti vis naujų žinelių 
Iš visų, visų kampelių. 
Daug galės jis padaryti, 
Gilią vagą greit varyti. 


Jei skaitytojai padės, 
Gerą valią kai turės; 

Jei atsiųs nors žinių porą, 
Kai turės tą gerą norą. 


Tad prašau Jus, gerbiamieji, 
Siųskit žinias, mylimieji, 

Kuo naujausias, įdomiausias, 
Tik kad būtų teisingiausios ! 


Miestai, kaimai ir mieščiukai, 
Laukite manęs Gnybtuko. 
Kartais, mat, ir pats važiuosiu, 
Aparatą pavaduosiu. 


Esu liksmas aš Gnybtukas, 
Gero tėvo sūneliukas, 

Tad ignybt bet kam — nenoriu, 
Negražu va, nepadoru. 


Peikti tą, kas yra kaltas, 
Bet kas yra jau inveltas 
| blogų darbų tinklelį, 

Malsiu kaip sausą žirnelį. 


Aš, Gnybtukas, būsiu sargas, 
Kuklus mano triūsas, darbas 
Bus „Jaunimo Draugui“ skirtas, 
Gera būt, jei buč pamiltas. 


Gnybtukas. 


Przesyłka opłacona ryczałtem. 

